
,»,Sluga svoje zemlje, — krilata riječ! — 
gli kod nas još nepoznata i malo cijenjena 
riječ. 1 doklegod je ne upoznamo mi svi: 
od orača, koji je ore, do dostojanstvenika, 
koji njome ravnaju, dotle ćemo tumarati po 
ovoj polutmini. Istom sa spoznajom 
te krilate riječi koraknut ćemo mi u ono 
svijetlo, koje davno već odsijeva u na- 
prednijim narodima." 

JOSIP KOZARAC: 

»MEĐU SVIJETLOM I TMINOM." 








UPOZNAVAJMO SELJAKA 


Teško je shvatljivo u našem životu ovo: Svi mi 
nastojimo iz mrtvih ostataka prirode Božje kao i iz djela 
ljudskih ruku upoznati život, rad i značaj svojih pradje- 
dova. Dršćemo od veselja, ako smo našli kakvu nepoznatu, 


.ma i neznatnu sliku života svojih starih. I s čežnjom umi- 


remo za upoznavanjem svoje časne starine, da na njoj mo- 
žemo izgrađivati svoj narodni ponos, svoj sadanji opsta- 
nak i svoje hrvatsko ime. Grčevitim rukama držimo ispi- 
sane i požutjele spise — pergamene — svojih starih pravica. 
Pa ipak je čudnovato, kako mi najmanje marimo, da .upo- 
znamo život sadašnjice, da upoznamo život, rad i dušu 
svoga naroda, kakav je on stvarno danas. Najmanje se 
brinemo, da upoznamo svoga hrvatskog seljaka, koji je 
snaga i cijelog naroda. Nikako se ne brinemo, da se i sami 
upoznamo, kakvi uistinu jesmo. Najmanje i istražujemo 
sadanje svoje pravice i sadanje svoje krivice. 

Varamo se, ako mislimo, da poznajemo svoj narod 
i svoje selo samo po onom, što smo slučajno vidjeli, čuli 
ili čitali. 

Varaju se i mnogi učeni ljudi, koji se diče, kako po- 
znaju i ljube svoj seljački narod. Ta kako su baš ti isti 
često daleko i svojim životom i svojima mislima i svojima 
čuvstvima i svojom spoznajom od toga naroda! Oni ga 
poznaju možda samo po onome, što je najlošije i najslabije 


* u svakom narodu, pa tako i našem seljačkom. Oni poznaju 


možda naše selo, kako ga novine i knjige opisuju ili kako 
ga se još slabo sjećaju iz svojih mladenačkih dana ili kako 
ga gledaju kroz prozore željezničkih vlakova ili automo- 
ila. 


Mi ne poznajemo svoga seljaštva, ne poznajemo nje- 
gova života, rada ni značaja, jer ne poznajemo često ni sami 
sebe. Kad bismo naime poznavali svoj narod i svoje selo, 
onda bismo za taj seljački svijet, prepušten često samom 
sebi, posvema drugačije i radili. 

Varamo, se da smo štogod i naučili iz svoje časne pro- 
šlosti za sadašnjicu života. Jer kad bismo štogod naučili 

iz svoje prošlosti, ne bismo počinjali onda onih pogrešaka, 
što ih počinjamo svaki dan. a 

Iz samih naših pogleda u prošlost kao da ne vidimo 
sadašnjice, kao i da ne čujemo počesto onih bolnih glasova, 
što nam dopiru iz naših sela. Ne vidimo, kako nam seljački 
narod sve zlo satire, kako mu nevolje ubijaju dušu i tijelo, 
kako mu ubijaju svaku slobodnu misao i ćućenje. Ne vidi- 
mo, kako se taj narod najvećim strpljenjem kuči i muči, 
kako i silom jačih, a ne uvijek svojom krivnjom, svaki dan 
sve više propada i gospodarski i socijalno.. saM. a 

I dok zanosom pjevamo pjesme junačkoj borbi 
svoga naroda u davnim vremenima, ne vidimo, kako sinovi 
toga junačkoga naroda umiru po našim selima u svojim 
narodnim bolestima, u svojoj neprosvijetljenosti, u svojoj 
zaboravi, — kako umiru počesto nažalost i od-gladi i od 
nevolja kao najveći kukavelji... , 

Upoznavati zato srce i dušu svoga naroda, naročito 
svoga seljačkoga naroda, mora nam biti najvažnijom za- 
daćom. i 

Doista malo je ljudi, koji su svojom dušom proniknuli 
u dušu seljaka, koji su svojim radom upoznali život i rad 
svoga seljačkog naroda. bi, 

Pa ipak svaki narod, koji hoće da unaprijedi gospodar- 
stvo svojih sela, mora da upozna i cijeni i ona ravna polja, 
i one zelene livade, i one brežuljaste vinograde, i one šumo- 
vite i zelene voćnjake. Njemu mora da je najveća svetinja 
svaka gruda zemlje, bila ona crnica ili neplodna žutulja 
ili slabo kao mahovina pokrivalo onoga kamenoga krša. 

To vrijedi osobito za naš hrvatski narod, kojemu je 
okosnica i srž upravo naš seljak. Seljak je onaj, koji 
je svaku grudu ove hrvatske zemlje natapao svojim zno- 
jem, a hranio je i branio svojom vlastitom krvlju. Seljak 
je onaj, koji je i danas stup i obrana narodne misli, riječi, 
nošnje, pjesme, plemenitih osjećaja i poštenja. Seljak je onaj, 
koji, iako pognut u svome radu materi zemlji, diže va- 
zda i najpripravnije svoje poglede k nebu — k Bogu ; on 
ponosom i bez stida upravlja svoje korake k crkvi; on 
najvećom poniznošću i skrušenjem prigiba svoja koljena 
pred Bogom u svetoj Euharistiji; njemu diže uzdahe po- 
moći i vapaja kao i molbe za oproštenje grijeha. Seljak 
najvećim požrtvovanjem uz glad i žeđu ide na desetke i 
desetke kilometara, da pred zavjetnim oltarima Majke 
Božje naših prošteništa zaprosi sve milosti kao maleno dijete 
od svoje dobre majke. 


10 








»Vjera njegova bila je njemu od primanja kršćanstva 
do danas kamen -međaš, koji je život njegov usmjerio 
uza Zapad, uza zapadnu evropsku civilizaciju, a dobrim dije- 
iom i kulturu. Naš seljak znade, što njemu znači vjera nje- 
gova. On sa Bogom počinje i svršava svaki svoj posao. 
Iz vjere crpe snagu za svoj mukotrpni posao i utjehu u da- 
nima nevolje i progonstva. Seljak je naš obranio, sačuvao,. 
a čuva i danas najsigurnije naš hrvatski narodni život," 
tako ispovijeda javno i glasno živu vjeru hrvatskog naroda, 
a naročito naroda seljačkoga, njegov sadanji politički vođ. 

Ima istina i u tomu narodu crnih njegovih stranica, 
jer to nije samo narod ,,golubinje ćudi", kako ga opisuje 
jedan od naših pjesnika. Ima nažalost i u tom seljačkom 
narodu nevolja i zala, poradi kojih moramo sami pred so- 
bom često da zastiremo lice. 

Ali i kraj svih crnih strana i svih nevolja naših sela 
moramo u svome seljačkom narodu gledati ono, što je on 
uistinu, htjeli mi to ili ne htjeli. 

1. Seljački narod znojem svoga lica Arani kruhom 
nesamo svoju obitelj nego i cio narod. On se brine i za stoku 
i za živad, čijim se mesom prehranjuju svi ostali staleži. 
1 malo je dana u seljačkoj kući, kada dođe meso na stol, jer 
seljak i seljakinja sve, što privrede, moraju da unovče, da 
sebi nabave druge stvari najpotrebnije u kući, ili da plate 
općini i državi poreze. ' 

Žalosno je, što se seljački rad oko privređivanja kruha 
i ostale hrane od većine ostalih staleža slabo cijeni. Gra- 
đanski staleži počesto misle, da se dade ,,dobro živjeti" 
samo od novca, što ga oni zarađuju ili u tvornicama ili u 
trgovini ili u uređima. A jadnici zaboravljaju, da je taj. no- 
vac samo sredstvo, da sebi čovjek pribavi dobra za život, 
koja jedino seljak privređuje. 

Važnost ishrane pučanstva ne shvata se zato u mirno 
vrijeme seljačke proizvodnje. No kad nastupe kakva po- 
remećenja u životu naroda, kad nastanu ratovi, onda istom 
mnogi, koji su prezirali seljaka i njegov rad, nauče, što vrijedi 
kilogram brašna, krumpira, povrća, voća — što znači li- 
tra mlijeka, što znači litra kakva okrepnog pića!... 

2. Na seljakov se rad zaboravlja, jer se misli, da je 
danas za čovječanstvo važnija roba, što je izrađuju obrtnici 
i tvornice, a premeću s jednoga kraja svijeta na drugi 
gorostasni parobrodi, duge povorke željezničkih kola i te- 
retnih automobila. Pa ipak kako se ljudi u svome sudu 
varaju! Tko je izradio sve one sirovine za tvornice odijela 

(,tekstilnu industriju“) nego čovjek, koji radi na zemlji 
i koji iz raslina zemlje dobiva i lan i konoplju i pamuk, a 
od stoke vunu ? Tko daje i onim = tvornicama koža 
prvu sirovinu, nego seljaci stočari, oji radom zemlje, livada 
i pašnjaka ishranjuju stoku, da čovječanstvo njezinim 
mesom prehrane, a kožom  obuju ? Tko daje sirovine i 
onim tvornicama šećera i drugih proizvoda za hranu čovjeku, 
nego zemljoradnik ? Tko daje i onim drvnim i kemičkim 
tvornicama sirovine, nego onaj drvosječa, koji uz rad svo- 
jih polja ruši po šumama golema stabla, da drvo (trupce) 
tih stabala prerađuju drvne i kemičke tvornice ? A zar bi 
i ostale tvornice mogle da rade bez seljaka, koji možda 
mora da ostavlja svoj seljački dom, da u rudniku ili uglje- 
nokopu najtežim radom privredi još koji dinar, da njime 
pribavi svojoj seljačkoj obitelji i svome seljačkom domu, što ne 
može da privredi na malenu komadiću svoje seljačke zemlje? 
Ukratko, mi zaboravljamo, da je i rad našeg obrta i 
naših industrija zavisan od privrede našeg seljačkog naroda. 
A i kad će sve grane obrta i industrije napredovati ? 
Onda, kad naš seljak bude u svojoj privredi došao do mo- 
 gućnosti, da viške svoje proizvodnje unovči, kad njegova 

upovna snaga bude to veća, te on uzmogne kupovati i 
trošiti izrađenu robu i obrta i industrije. Nije stoga pre- 
tjerana ona riječ već davno izrečena : ,,Bogat seljak — bo- 
gat narod. Siromah seljak — siromah narod." 

3. No seljak je nesamo svojim radom osnovica svima 
ostalim staležima, nego i svojom krvlju : 

a) Seljak kao najbrojniji stalež u našoj državi čini 
najjaču srž narodne odbrane u vojsci; a poznato je i to, 
da je na selu upravo neznatan postotak nesposobnih mla- 
dića za vojnu službu prema onima, koji su odrasli u gradu. 

b) Ali ni to nije sve. Seljak svojom svježom krvlju 
hrani sve ostale staleže. Poznato je naime, da se svi građan- 
ski staleži brzo iživljavaju. Brzo nestaje njihovih obitelji 
s brojnom djecom. A i ona djeca, koja dolaze na svijet, 
zakržljave duševno i tjelesno. Izumiru, možda i u odraslijoj 
dobi, kao debla bez izdanaka... Ubrzo bi se zato presu- 
šila vrela za radništvo tvornica, za obrtnike, za školovanu 
gospodu i činovništvo, kad ne bi tekla neprestano krv sa 
sela, iz svježih izvora, koja oživljava ustajanu i slabu krv 
naših građanskih staleža. 

Ne smetnimo s uma : Život je svakoga naroda kao voda 
stajačica : što dulje miruje, sve više truleži i otrovnih bak- 
cila širi za cio okoliš! 

Hoće li stoga i život našega naroda da bude zdrav i 
da njime kola neprestano svježa krv — bistra voda bez 
otrovnih mijazama (klica), mora da ima svoj neprestani 
dovod svježe vode i odvod ustajane vode. 


Hoćemo li da i život našega naroda bude zdrav, to 
mu moramo dati dovod svježe krvi s naših sela; moramo 
dati dovod svježih i novih misli (,,ideja'), koje će kao bi- 
stra voda pročistiti staru trulež i između nas izbaciti sve ono, 
što je u životu bilo nezdravo — što je postalo narodni 
trulež. 

Zato je i od najveće pažnje, da se ta svježa i čista krv 
naših sela ne zarazi bilo kakvim krvnim bolestima. Potre- 
bno je, da naše selo ima vazda višak svoga pučanstva, koji 
će prirodnim otokom teći u srednje i više škole, u obrtnička 
i industrijska zvanja. Nezdrava je zato pojava ponekih 
naših krajeva, gdje se njegovo stanovništvo, gonjeno bije- 
dom i glađu, trpa u gradske i industrijalne beskućnike, 
gdje ga izjedaju tvornice, prije nego i uzmogne osvježiti 
gradsku krv. 

4. Povijest nas uči, da se na seljaku izgrađuju sređene 
države, da se uređuje unutrašnji i spoljašnji mir, da se širi 
prosvjeta, kultura i civilizacija svakog naroda. Sve poznate 
države svijeta osnovane su, kad je seljak zaorao zemlju 
svojim plugom i kad je sigurno mogao reći: ,,To je moje." 
Seljak po svome radu nije otimač i osvajač tuđe imovine. 
On se svojim diči, a tuđe poštuje. 

S plugom u ruci počinje svaki narod osnivati svoju 
prosvjetu i kulturu. Ratnički su narodi nasuprot razarali 
sve, što su nalazili oko sebe, a da nijesu ništa nova stvorili. 
Tako su Avari uništili kulturu rimskih naseobina u cijeloj 
srednjoj Evropi. Kasnije su Mongoli isto tako sve uništa- 
vali među narodima istočne Evrope. Pa i naši sjeverni su- 
sjedi Madžari počeli su izgrađivati svoju kulturu istom onda, 
kad su od barbarsko-ratničkog naroda postali mirni se- 
ljaci plodnih nizina Dunava i Tise. 

I naš hrvatski seljački narod stvorio je svoju prvu pro- 
svjetu s plugom u ruci. Imali smo svoje pjesme, svoju gla- 
zbu, svoje pripovijetke, svoje ukrase na nošnji, svoje lijepe 
građevine davno prije svoga pisanog pjesništva, prije svojih 
školovanih glazbenika i prije stručno izobraženih gradi- 
telja. Naša se tek narodna kultura nastavila na onim teme- 
ljima, što ih je postavio naš seljački narod. Zato je i istina, 
da će i svi naši nadareni i školovani kulturni radnici samo 
utoliko stvoriti nešto u narodu veliko, ukoliko bude 

njihov rad sastavni dio naše seljačke narodne kulture 
ukoliko se svojim radom ne budu odvajali od osnovica 
kulture i prosvjete svoga hrvatskog seljačkog naroda. 

5. Seljaku je konačno povjeren zaklad naše domo- 
'Vine i one zemlje, koja nam je svima i kolijevka i hrani- 
teljica i posljednje počivalište izmorena tijela. Zato i mi svi 
moramo biti najbolji sluge, a ne gospodari, te svoje rodne 
grude. 

A što znači biti sluga svoje zemlje, lijepo mam kaže 
pripovjedač naših sela Josip Kozarac u svojoj pripovijesti 
»Mrtvi kapitali" : »Sluga si svoje zemlje, ako mrtvi kapi- 
tal, koji leži u zemlji, iscrpeš i obradiš. Plodno će tlo do- 


nijeti ekonomski Mo pad napredak, a s ovim sviće 


i moralni (ćudoredni) napredak. 

Biti sluga svoje zemlje znači i ljubiti i cijeniti seljački 
rad. Time nije rečeno, da svaki od nas mora biti težakom 
svoje rodne grude i domaje. 

Biti sluga svoje zemlje znači živjeti i raditi tako, da sva- 
koga svoga i posljednjega seljaka dignemo i učinimo punim 
čovjekom pred sudom jačih i prosvijetljenijin naroda. 
Nije zato dosta o selu pjevati lijepe pjesmice i govoriti 
najljepše riječi ma seljačkim zborovima, a svojom dušom 
i svojim djelovanjem zaboravljati na to selo. Nije dosta 
na javnim zborovima obećavati seljacima brda i doline, 
plodne ravnice i vinograde, ceste i rijeke, a iza toga osta 
vljati selo ljetnoj njegovoj žegi i prašini — ostavljati ga 
njegovoj zapuštenosti, neznanju, narodnim grijesima, te- 
škoj borbi s prirodom, a nerijetko i najtežoj brizi i skrbi, 
kako da se namakne u kući koji dinar za svakodnevne si- 
tne potrebe. 

Ne treba se onda čuditi, ako je seljak na sve postao 
malovjeran, a došao do osvjedočenja, da ga ne će očuvati 
od gladi i od druge nevolje ni sve lijepe riječi, ni sva obe- 
ćanja, ni sve pjesme, nego samo njegova živa vjera u nauku 
Kristovu, njegov teški rad na onoj bilo crnoj zemlji, bilo 
neplodnoj žutulji, bilo kamenom kršu. 

U tom je radu i borbi naš seljak otvrdnuo. On se veseli 
sam, kad mu dođu časovi veselja, a obuhvata ga na časove 
teška bol to više, što zna, da je opet sam mora snositi i lije- 
čiti. U toj boli nema često više seljak povjerenja ni u svoje 
prave prijatelje i učitelje, jer iz iskustva znade, kako su ga 
redovito u nevoljama svi ostavili i prepustili "usudu. 


* * o#* 


14 








. — Već ti prvi pogledi u seljačku dušu nameću nam svima 
dužnost, da moramo svi daleko bolje promatrati i prosi: 
diti s dobrih i s loših strana 


4. SELJAČKI ŽIVOT 


Na prvi pogled ukazuje nam se seljački život jednolič- 
nim i u radu i u odmoru i u veselju. Na oko nema tu veli- 
kih i naglih promjena. Život jednoga dana teče u radu kao 
i život svakoga drugog dana. 

Pa ipak, ako malo dublje zađemo u taj život, nije to 
život one jednoličnosti (,,monotonije"), što ubija duh i 
volju za rad. Sama priroda Božja stvorila je i dala baš u 
seljačkom životu više izmjena i u radu i u veselju, nego li 
u životu bilo kojeg drugog staleža. 

Rujna zora budi seljaka svakim danom na novi ži- 
vot, kao što i ono proljetno sunce iza duge zime pro- 
buđuje, oživljava, daje nove sokove i snagu i seljakovim 
poljima i vinogradima i livadama. 

I seljak polazi na polja, što odišu kao pomlađenim plu- 
ćima, da na uzorane brazde baca sjeme, kojemu će uskoro 
zemlja, sunce i vlaga dati novi život. 

Kao na nečiji glas sve se iz zemlje pokreće. Pupolj se za 
pupoljem pomalja i izvija u zeleni list. A pod prvim jačim 
tracima proljetnog sunca sva se polja počinju već jače da 
zelene. Pa i sva šuma oživljava novim životom. Sastaje se 
lisica s vukom i s drugom zvjeradi, da sad sklope novi sa- 
vez prijateljstva, jer će odsad biti dosta hrane za sve. Ne 
će više biti gladi kao u zimi. 

Crv i zmija bude se, izmiljuju iz zemlje i iz truloga 
i šupljega panja, previjaju se kao i negda, nijesu zabora- 
vili svoje naravi i svoga krvnoga neprijateljstva. 

A nad svu ovu osvježenu | prirodu digla se ševa, da pjeva 
i pjeva u onim najvećim zračnim visinama, te je više nije 
moći ni vidjeti; pjeva, kao da hoće da ublaži onu nepo- 
mirljivu i strašnu ćud lisice u šumi. 

Sve je puno života. 

I svaki se čovjek kao probudio od zimskoga sna. 

> Golo ciganče trči po zelenoj i ugrijanoj ledini, ne brine 
se više za onaj pobi šator i za ono toplo perje, što ga je zimi 
grijalo uz slabu vatru, koja se više dimom nego li plamenom 
i toplinom dizala po začađenom platnu šatora. 

Istrčala i seljačka djeca iz svojih seljačkih domova 
u bašte, na polja i u šumice. Hvataju krasne leptirice, beru 
prvo cvijeće, vade bez samilosti ptičice iz gnijezda uz ciku 
i jauk njihovih matera. 

I seljak -starac izvukao se iz svoje seljačke kućice 
na toplo sunce. Preko duge zime posijedjela mu jošte jače 


kosa i brada, osušilo mu se jošte jače navorano lice — cijelo 


mu tijelo iznemoglo. Duga bijela kosa pala mu niz ramena. 

I godi seljaku starcu to sunce, koje ga je nekoč u mla- 
dosti mamilo na ona polja, da im plugom i motikom dade 
jošte više života, da materi zemlji otvori pluća, te uzorane 
brazde lakše izdišu iz sebe onu vlagu, a udahnjuju toplinu 
sunca i svježinu proljetnoga zraka. A sada nemoćne ruke 
i noge ne puštaju starca daleko od njegova stoljetnog doma. 
Ogleda se tek na sve strane i promatra, da li je iza duge 
zime još sve ostalo kao lane u ljetu. 

Bori se u njemu čuvstvo veselja s čuvstvom sjete i 
žalosti. 

Dođe lagano i do onog tamo u dolu stoljetnog hrasta, 
kojemu ispod korijena izvire bistra i hladna 1 nigda nepre- 
sušna voda. Gle, i on je već prolistao! I gleda ga starac 
i gleda, a u duši kao da mu se rađaju misli: ,,Da, hraste, 
tebi je već eto stoto proljeće, što si sav prolistao i pozelenio. 
Ti svake godine dobivaš novi čar i milinje, novu mladenačku 
snagu, te što si stariji, to ti se svi više dive i više te cijene. 
% s." ?...? Ina to pitanje kao da obustavi starcu nešto 

ah... 

Ocakljenim očima istom kao da mu pomalo nadolaze 
nove misli: ,,Da, da, bilo je to davno, kad je i meni svi- 
talo nekoč proljeće. Ali i to proljeće nije bilo veselo, jer mi 
sahrani oca i majku... I moj život nije od tada bio drugo, 
nego teški seljački rad i borba... A evo doći će skoro i čas, 
da Bogu dadem i posljednji dah, a zemlji iznemoglo tijelo. 
Nad mojim istrunulim kostima hranit će se stablo novoga 
mladog hrastova debla..." | ' 

No prolaze brzo i ti proljetni dani. Seljak kao da bi ih 
želio zaustaviti, da uzmogne što više da uradi. Ali dani ne 
čekaju. Već jeljetna Žega. Treba da se s livada pokosi 
za eda trava, da je sunce ne presuši i osuši, a vjetar ne 
povali. 

Žarko sunce dozorava pomalo zasijane poljane. Zlaćano 
klasje previja se na povjetarcu kao lagano uzbibano more. 

Ali ne će dugo ostati ni tog zlaćanog klasja po poljima. 
Jednoga jutra, kad se ljetno sunce već podigne na nebištu, 
zaorit će žetelačka pjesma, padat će klasje pod srpovima 
i pod kosom. Zaboravit će se tada i na napor i na znojno 
čelo u ljetnoj zapari i pod žarkim tracima sunca bez ijednog 
oblačića i bez i najmanjeg povjetarca. I dok gradski čo- 
vjek bježi od tog sunca u šume i bregove, dotle mu se se- 
ljak veseli, jer će uzmoći da spremi svoju ljetinu. Seljak do- 
bro zna, da mu to jarko sunce zeleni vinograde, napunja 
voćnjake mirisnim sokovima voća, diže okopane kukuruze, 
kao što svemu daje okrepu kiša i rosa. 

I pod žarkim suncem padaju otkosi zlatnoga klasja, 
padaju jedan za drugim, da ih Žetelice skupe u snopove i 
stave u krstove. A tada će opet veselo uz pjesmu poći svojim 
domovima, jer znadu, da ih čeka žetelačka svadba... 

A od zlatnih poljana ostaju samo pusta strništa, na 
kojima će stoka cijeloga sela da pase i da pobere preostalo 
klasje. Narod ne daje, da izgine staro pravo popaše. 

Istina, mnoga će i od tih strništa uskoro da nestanu 
pod marnom rukom i oštrim plugom seljaka. Spremit će 
orač zemlju za jesenji usjev ili će je odmah da zasije heljdom 
ili zelenom repom. 

I dok s nebišta sunce prži svojim tracima i posljednju 
zelenu travku, šušti, cvili makina. Čuje ju se po cijelome 
selu. 

Vrši se. 

Padaju redom snopovi u vršalicu, a ona ih sve nemilo- 
srdno proždire jedan za drugim, dok i posljednjega ne ne- 
stane. Od žutoga snopovlja izbacuje ta crveno-žuto oličena 
mašina iz sebe samo satrtu slamu, pljevu i očišćeno zrnje. 

U tome radu nema više žetelačke pjesme... U šumu 
vršalice jedva se i razabiru ljudski glasovi, kao što se i iz 
uzdignute prašine jedva raspoznavaju zaprašeni likovi 
radilica. 

Ušutila je i ta mašina. Na vagu se stavljaju pune .vreće: 
čistoga zrna, da se onda prebace ma muškaračka ramena 
i istresu u hambarima. 

Svršen je time jedan dio seljačke muke. Čuvstva za- 
dovoljstva ili sjete nad nenaplaćenim trudom napunjaju 
svu dušu kućegazde. 

Sunce međutim nije prestalo ni slijedećih dana da pri- 
peca. Lišće se po drveću već davno svilo i uvenulo. Vidi se, 

traži iz zemlje i iz zraka posljednju vlagu. Zemlja je sva 
ispucana. Potoci su se: presušili. A nema skoro više ništa 
vode ni u zdencima ni u izvorima. Žeđaju ljudi, žeđa stoka, 
žeđa bilje... 

Sve čeka davno već na kišu. No nje nema i nema. Nebo 
je vedro, kao da se zatvorilo svijetlom olovnom polukuglom. 

Nigdje ni daška vjetra, a ni traga oblačku na cijelom 
nebištu. 

Tek jednoga dana pojavio se mali svijetli oblačić tamo 
na jednoj strani i na dnu nebišta. Narod se već poveselio. 
Bit će ipak jednom kiše... 

No oblačić rastao brzo u gorostasnu crnu avet. Čula 
se već iz daljine strašna grmljavina, najprije mukla kao 
daleki šum i tutnjava topova. Iza toga se spustio najednom 
silan vjetar na zemlju ; huče jakim glasom, nosi sve pred 
sobom, savija i krši i najdeblja stabla. 

Strah je sve obuhvatio. Ljudi i stoka nagonskom silom 
i snagom bježe i skrivaju se, gdje ko samo može. Svi pred- 
osjećaju snagu razaranja. 

Iza silnoga salauka a uz neprestanu grmljavinu i tre- 
sak gromova udarila krupna tuča, koja ubrzo pokrije kao 
snijegom dolove i uzvisine. S drveća visi sad samo polom- 
ljeno, otrcano i operušano granje, a zeleno i još posvema 
nedozrelo voće leži pod proređenom krošnjom drveća. Sta- 
bla, što su bila na prvom udaru vjetra, izbačena su s ko- 
rijenjem iz zemlje i sad nemoćno leže kao izginuli junaci 
na bojištu. 

Po poljima prava pustoš... Lišće od visoko izrasle 
kukuruze ne traži više vlage. Nema ga više. A ono, što je 
još ostalo na poluizvaljanim stabljikama, visi iščijano 
kao iščijano perje. 

U vinogradima nema više traga onim  razbujalim i 
crnim trsovima, koji su uzrasli kao kakva crna gora. Do 
čas prije visjeli su po trsju još puni zeleni grozdovi, a sada 
leže trsovi povaljeni, iskidani i prepleteni. Od dugih i punih 
zelenih grozdova jedva se nađe gdjegod traga ; zelene bobice 
a i cijeli zeleni grozdovi leže razbacani po zemlji, a tek ovdje 
ondje vise još zelene bobice na polurazbijenom grozdu. 

Uništena je tako nesamo cijela muka seljakova, nego i 
uloženi novac za galicu, liko i drugo. Seljak se već veselio 
unaprijed rodnoj berbi, jer je vinograd ponesao kao rijetko: 
koje godine. Veselio se to više, što je svoju nadu na dobru 
berbu vezao i na veselje u kući — jedan na ženidbu svoga 
sina, a drugi.na udaju kćeri. sko: 

A u selu čuju se sad samo bolni uzdasi nad propalim 


trudom i izginulom nadom. U dušama svih prolaze: pred-- 
osjećaji novih: nevolja i borba s bijedom, glađu i skrbi, iz 


čega da se namakne ma samo dinar za poreze i druge iz- 
datke. I ti bolni uzdasi prelaze pomalo ne u očaj, što ubija. 
dušu i tijelo, nego u mrtve osjećaje živovanja, koji sliče 
tihom i laganom umiranju... 


No iza tih ljetnih, sparnih i olujnih dana ostalo je još. 
u pojedinim selima ljetine. Nije je bura i tuča, hvala Bogu, 
ove godine zahvatila. — 

Zato s nekim duševnim mirom sabire seljak, kad se 
približi jesen, tamo po voćnjacima lijepe plodove kru- 
šaka, jabuka i kasnih bresaka. Ah, kako su samo lijepe 
one ubrane jabuke — zelenožute kao vosak! I odnose se 
lagano i oprezno u komore, gdje će ih kućedomaćica da po- 
slaže jednu do druge, da još bolje dozore i dobiju svoj ugodni: 
miris. Koje samo sreće, kad bi svaka htjela da ostane ovako 
lijepa i zdrava! Ali doći će crv i trulež, i mnoga će od njih 
morati da se izbaci, da ne otruje svoju još lijepu i zdravu 
susjedicu. 


Tamo opet tresu dozrele šljive, da ih stave u velike 
kace za vrijenje. A kad provriju i kad prestanu poslovi 
u polju, cijedit će se iz uzavrelih kotlova ,,voda života", 
kako rakiju, ne znam zašto, nazvaše Francuzi. Nažalost, 
mnogo je ta ,,voda života" počinila zla u narodu. Mnogo: 
je i od onih seljačkih kuća nestalo, mnogo je ona rodila 
grijeha, svađa i krvavih glava... A i čudna je moć te ,,vode 
Života". Ona uspavljuje volju za rad, uspavljuje duh, po- 
mračuje pamet nesamo roditeljima nego i njihovoj djeci. — 
Ali uza sva zla, što ih rađa ova ,,voda života", dika je i po- 
nos svakog kućegazde, da je ima što starije, što jače i što: 
mirisnije. Njegova je dika, da njome ponudi svoga najbo- 
ljeg prijatelja. A ponos je i kućegazdi i ocu obitelji, ako je 
iznese pred svoju odraslu družinu za velike blagdane. 


No ako je umuknula žetelačka pjesma na poljima, ori 
se sad vesela pjesma berača i beračica u vinogradima. Ni- 
jedan posao ne radi se takvim užitkom kao berba zrelih 
grozdova. I dok ženski svijet reže grozdove s već napola 
požutjelih i u žarkim bojama trsova i stavlja ih u svoje 
košarice, sabiru mladići ubrano grožđe u svoje brente, nose: 
ih na leđima niz strmine i tamo ih kraj živice pretresaju u 
kace i bureće. Odatle će lagano pred pivnice, da mošt u 
pročišćenoj buradi provrije i dozori do mladoga vina, 

Ostala su na polju još preorana strništa, da se zasiju, 
prije nego udare jesenje mećave i snijeg. Žuri se seljak, 
da i iza obrane kukuruze preore polja, zasije us vježe brazde 
ozimu pšenicu, raž i ječam, pobrna i povalja tvrde grude, 
te svako zrno zahvati još ugrijana zemlja. 

A kad se svrše i ti poslovi na polju, morat će seljak 
još u šumu, da priredi drva za zimu. Ta nitko ne zna, kakva 
će biti zima i kako će dugo potrajati! I ozvanjaju šumom 
udarci sjekira, maljeva i klinova, čuje se jednolično cvilenje 
pila; ozvanja na mahove štropot i krhot granja — ruši 
se pedesetljetno i stoljetno stablo. | trebat će opet novih 
desetljeća, da se digne na istome mjestu iz izdanaka staroga 
korijena ili iz sjemena novo deblo. 


Život se seljakov time kao završio, barem u jednom dijelu. 
Puni su hambari žita, u kukuružnjacima suše se okomušani 
klipovi kukuruze, štaglji su puni sijena i otave, a ono, što 
nije stalo u štaglje, smjestilo se u stogove. U pivnicama 
provrevava mlado vino i dozorava rakija; u komorama 
i u trapovima čeka zimske dane krumpir, da ga se baci u 
vrući pepeo i da se po stolu sipa ko gašeno vapno ; u svinj- 
cima zadovoljno leže udebljani bravci i čekaju bezbrižno 
zimsko hladno jutro, koje će im da donese smrt. 

A po dvorištima i po plotovima suše žene pređu od lana 
i konoplje, da je prirede za tkanje i vezenje. 

Sve se sprema tako za jesenji i zimski san. Već se i ono 
lišće s obranih voćnjaka i vinograda prelijeva u stotine 
krasnih i žarkih boja, dok posvema iza prvoga mraza ne po- 
Žuti i ne opadne. A lagani vjetrić popuhnut će na mahove 
i odnijeti sa sobom već koji požutjeli listić, dignut će ga 
svojom snagom u zrak, da ga još jednom svi vide, prije nego 
padne na zemlju, da ondje sagnjije. 

U posljednjim sunčevim zrakama provlače se traci 
paučine — traci ,,babljega ljeta". 1 domala će i toga da ne- 
stane, spustit će se sitne jesenje kiše, koje će uz debele ma- 
:gle da ulaze u sve kosti. 


Osjeća se već sumor kasnih jesenjih dana. Počinje ona , 


praznina i vječna tišina, koja u onim neprozirnim magla- 
ma daje cijelom selu i kraju nešto tajanstveno, veliko i 
prazno... 

Sva je priroda u laganom uspavljavanju. Sve je nujno. 
'Šum i samoga vjetra nije više, kao što je bio nekoč iza onih 
ljetnih sparnih dana. I on kao da plače nad prirodom, što 
umire. ,. 

Sva ta praznina prirode uz lagani šum vjetra djeluje i 
na naše duše kao neka tiha i jedva čujna posmrtna glazba, 
što ubija nestašno veselje i one seljačke mladeži. Žalosni 
zvuci prodiru i naša srca — i mi plačemo kao mala djeca 
nad nečim, čega više nema, a da sebi ni sami-nijesmo svije- 
sni toj teškoj duševnoj tuzi i boli. 

I ta duboka sjeta čini nas nemoćnima, ubija u nama 
snage do ništavila. Tek jedino naš duh silazi k onim seljačkim 
kućicama i domovima, koje nam se sada više mile, koje su 
nam sada i sretnije, nego li one velegradske palate. Pred nama: 
iščezava snaga i moć i onog lažnog bogatstva i sjaja, mi se 
lišavamo svega umjetnoga i postajemo sretnici kao djeca 
pod tim krovovima naših sela, a u prirodi, koja i u umira- 
nju odmara naše duše. 

Našu sjetu razbudi jači vjetar. Mi se trgnemo. Nove 
nam misli nadolaze, i mi ne ćemo da vjerujemo, da je to 
jesenje umiranje i bol u našim dušama bila java. Mi se tje- 
šimo, da je to bio samo san... 

Prolaze tako posljednji dani jeseni. Prošao je dan već 
i svetoga Luke i svetoga Martina, kad se okrstilo mlado vino. 
Evo pred vratima već i svete Kate, svete Barbare i svete 
Lucije. Dolazi zima. 

Iza prvih debelih mrazova počele su da lepršaju prve 
krupne zimske pahuljice, koje se odmah otapaju, čim padnu: 
na drvo ili zemlju — znak, da je u njima još topline i života. 

No domala će nestati i toga života. Ohladit će se po- 
svema i zemlja i drveće, snijeg će početi jače padati. Od 
stotinu onih raznolikih pahuljica naslagat će se po drveću 
i krovovima bijela i jednolična haljina. Male ptičice, koje su 
ostale još u našim krajevima, da tu kao sirotice prezime, 
stisle se u čoporima između granja ; ne daju od sebe ni je- 
dnog glasa, zgurile se i našepirile svoja perajca — ta zima 
im je, a gladne su... 

Kroz snježne magle vide se debeli stupovi dima, što 
se dižu iznad seljačkih kuća i kućeraka. A po cesti na ne- 
utrtom saoniku skližu se već prve saonice. Čuje se: rzanje 
upregnutih konja, s kojih ozvanjaju nadaleko cincari... 
Na selu sve kao da je zamrlo. Tek narijetko čuje se otvara-- 
nje kućnih vrata. Stisli se starci i starice kraj toplih peći, 
a djeca se po sobi igraju. Njima kao da nije Zima. Pobjeći 
će stoga prvom zgodom na snijeg, da se ondje grudama 
poigraju ili povezu na starim saonicama, što im je još. 
kaaa godine načinio babo od onih komada debelih 
dasaka. a 

lako bi se činilo, da je u tim kratkim zimskim danima, 
a dugim noćima, posvema zamro život na selu, ima ipak 
'i taj zimski život svoje čare, ima svoju poeziju. Već ranim 


jutrima polazi seljački svijet na zornice, na ispovijed za 


ispraštanje svojih duša, na svetu. pričest, da čistom dušom 
dočeka veliki blagdan Božića — dan Kristova. rođenja u 
*betlehemskoj štalici. I za taj dan spremit će nešto: više i 
najveća sirotinja na selu, da dočeka Božić s punijim stolom 
ii s veseljem. Tada će zapjevati i onaj starac i ono dijete 
«onu staru hrvatsku božićnu pjesmu : 

»Narodi nam se kralj nebeski 

Od Marije, čiste Djevice..." 

I veselit će se starac, veselit će se kao i ona nevina 
«djeca, koja su prostrla svoje ležaje na onoj slamici na podu. 
Veseli se i on sjaju svjećica, zapaljenih na borovoj grani. 
Nema više nikakve sjete. I cijela seljačka obitelj složno 
nastavlja tu tako jednostavnu, a ipak veličanstvenu pje- 
ssmu Svetoj Noći: 

»Na tom mladom ljetu veselimo se..." 
|O ponoći polaze duge povorke s bakljama i fenjerima 
u ruci tamo već rasvijetljenim prozorima crkve na brijegu 
ili usred sela, Glasovi zvona sada kao da jače i sinje 
zvone nego obično. A to sveto veselje kao da ne može ni 
ukrotiti oduševljenja mladeži. 

No proći će domala ti veseli i sveti božićni dani. S tu- 
gom će se dijeliti od njih i mlado i staro, jer su svi na te 
dane oćutjeli neko posebno duševno zadovoljstvo. Nije bilo 
'na te dane ni svađa, ni psovki, ni kletvi, ni međusobne mr- 
žnje. Cijelo selo bilo je kroz te dane jedna sretna i zadovoljna 
sveta obitelj. Svi su tada shvatili pjesmu i onih anđela, 
koji su pjevali nad Betlehemskom štalicom : 

»Slava Bogu na visini, 
a mir ljudima na zemlji, 
koji su dobre volje!..."? 

Neka se zato gradovi diče i urednim cestama i palatama 
i bogatim stolovima, nema u gradskim dušama toga sve- 
toga veselja, što ga ima selo u svojoj jednostavnosti, a ipak 


tolikoj svetosti — nadnaravnosti. Nikada ljudska duša 
nije tako blizu Bogu, kao što je to o Božiću na selu, 
* 


Cio je život seljakov vezan tako najuže s prirodom 
Božjom — s Bogom samim, Zato se i nepokvarena seljačka 
duša teško snalazi u umjetnim i naglim izmjenama vele- 
gradskog života i velegradske buke, 

I dok se seljak ćuti u prirodi Božjoj najslobodnijim 
čovjekom, to je za njega velegradski život prava tamnica. 
Seljak je u svome seljačkom radu slobodan, jer nad njegovim 
radom ne gospodari nitko drugi doli Bog. 

Seljak je i u svojim narodnim osjećajima i u svom 
narodnom radu najslobodniji državljanin. Njega ne spu- 
tavaju nikakve stranačke obaveze protiv ličnog uvjerenja. 
Zato seljak pripada u svim državama staležu politički naj- 
narodnijem, staležu najneovisnijem od svih političko-stra- 
načkih skupina. ' 

Istina, ta seljačka sloboda bit će to jača i to stvar- 
nija, što naš seljak bude bio gospodarski jači i neovisniji 
od milosti drugih. Ne smijemo zato nigda zaboraviti na ono 
načelo: SAMO JE ONAJ NAROD POTPUNOMA SLO- 
BODAN, KOJI JE I GOSPODARSKI JAK! 


No nije samo puna sloboda, koja resi cio seljački život. 
U seljaka je i najčišća vjernost i ljubav bilo rodnoj ili ne- 
rodnoj grudi, bilo plodnim ravnim oranicama ili golu kršu. 
I odatle upravo njegova velika ljubav domovini. Istina, 
iz te je velike ljubavi prema svojoj rodnoj grudi postala 
prirođena seljačka otpornost, da tu grudu napusti i potraži 
gdjegod drugdje svoj seljački dom. Odatle i poteškoće za 
preseljavanje naših seljaka iz prenapučenih krajeva u ma- 
nje napučene (,,unutrašnja kolonizacija"). Odatle i poteš- 
koće, da seljak svoje mnoge raštrkane, neplodne, naplavne 
komadiće zemlje zamijeni u jednu veliku i točno omeđa- 
šenu parcelu (,,komasacija*), 

lako su ZDRAVSTVENE PRILIKE u našim selima 
u većini slučajeva vrlo manjkave, iako je baš poradi tih 
prilika preveliki pomor i djece a i odraslih, ipak se i kraj 
svih tih loših i nezdravili prilika rađa najzdraviji dio našega 
naroda baš na selu. Bit će ipak, što je i prirodno, naš budući 
zadatak, te se i na selu zdravstvene prilike urede, kako će 
odgovarati najbolje i zdravlju našeg seljačkog naroda i 
njegovoj seljačkoj kulturi. Bit će od potrebe, da se prema 
imućstvenim prilikama izgrade što zdraviji, što prostraniji 
i što svjetliji stanovi; da se i za stoku izgrade odvojene 
staje od seljačkih stanova; da se urede đubrišta i odvodi 
gnojnica, te njome natapamo seljačka polja, namjesto da 
uništavamo svoje zdravlje ; da uredimo zdence pitke i zdrave 
vode, te ne širimo zaraze tifusa i drugih bolesti; da kona- 
čno u zdravlju pazimo na seljačko zdravlje, u bolesti da 

potražimo savjeta i lijeka kod stručnog liječnika, a ne kođ 
kojekakvih seoskih baba i vračara.* 
* 


Ipak uza sve lijepe odlike seljačkoga života, ukazuje 
se mnogome seljaku i taj život crn. U mnogom našem se- 
ljačkom domu ne čuje se više pjesma, ne ćuti se zadovolj- 
stvo u radu, nego počesto ori se samo kletva na jadni ,,usud?*, 
na nepravde i nerodicu. 

Seljački se svijet upravo danas više tuži na svoj teški 
život, nego ikada prije ; on uzdiše beznadno za onim boljim 
prošlim , vremenima. .. 

U sadanjoj svjetskoj krizi ima svakako seljak i razloga, 
da se s pravom tuži na svoj jadni seljački život, kojemu 
nije uvijek ni on sam kriv. Jer ako pravo zagledamo u taj 
život, to vidimo, da ni prije zemlja nije rađala više, nego što: 
rađa danas. Što više, nijesu je ljudi onda tako brižno obra- 
đivali, kako je obrađuju danas. Žetva je i u najplodnijim 
krajevima jedva davala ploda do ,,nove hrane", Ni negda 
nije tekao seljačkom zemljom med i mlijeko bez teškoga 
rada. Pa ipak ljudi nijesu toliko jadikovali, koliko jadikuju 
danas. Kako to, zašto to ? 

Pitanje i teško i lako za odgovor : 

Bilo je negda u našem seljačkom životu nečega viš e, 
čega naš seljački narod uvijek ne spoznaje, a za čim ipak u 
svojoj nesvijesti tuguje. Bilo je naime u srcu i čuvstvu 
toga seljačkoga naroda i u teškom njegovu radu više pri- 
rođene ljudske plemenštine. Nije ta plemenština proizla- 
zila iz visoko školovane obrazovanosti uma — bila je to 
obrazovanost seljačke duše i srca po samoj prirodi kao 
daru Božjem. Nijesu ni negda svi ljudi po selima bili sveci, 
ali je bilo manje zla ne toliko po slabosti ljudskoj, koliko 
manje zla po đavolskoj mržnji, nenavisti, zlobi, zavođenju: 
u zlo poradi samoga zla — riječju: bilo je nekoč manje 
đavolskih grijeha nego li danas. 

Naš je seljački svijet bio nekoč i s malim zadovoljan. 
Nije bilo toliko gizde, a u gizdi ni toliko grijeha. 

Bilo je onda manje potreba na svemu, nego li ih je da- 
nas. Što je seljak trebao za sebe, nije trebao kupovati. Nije 
se ni trebao toliko brinuti, kako će smoći gotova novca, 
da se odjene i prehrani sebe, ženu i djecu. Što je seljak tre- 


* Čitaj o tom knjigu ,Zdravlje sela" od Bogdana Ba- 


bića, koju je izdalo Društvo sv. Jeronima među svojim godišnjim 
izdanjima za g. 1935. 

bao u kući, priređivao je sebi većim dijelom sam ili kogod 
drugi u kući. Ako je pak trebao zanadžiju, nije si tr*o glave, 
kako će ga platiti. Ta zanadžija će drugom zgodom i onako 
trebati njega, da mu poore i zasije njivu, da mu požanje 
i ovrši žetvu. 
: Živjelo se tako nekoč u selu u većoj međusobnoj ljubavi 
i pomoći, u većem prijateljstvu, nego li žive ljudi danas, 
pa makar su si i najbliži susjedi i rođaci. Kad si nekoč tre- 
bao pomoći, nijesi je trebao tražiti dugo i daleko — našao 
si je u dobra čovjeka. 

.. Nije zato onda moglo biti ni toliko zlobe nad dobrom 
bližnjega, kad je svaki seljak želio seljaku samo dobro: 
,,Bog blagoslovio tebi, a meni ne dao zla!" 

. Nije nekoč bilo ni toliko svađa među seljanima, a kamo 
li među ukućanima. Radilo se, slušalo i poštivalo starijega, 
— pa je onda moglo da živi u slozi i miru i po pedesetero 
družine pod jednim te istim krovom i jeđe za jednim te istim 
stolom. A danas ne može više da živi u zajednici ni brat 
s bratom, ni otac sa svojom rođenom djecom. 

Nije u pređašnja vremena bilo kod seljaka ni one sa- 
moživosti i želje za vlastitim gospodarstvom i vlastitim 
imutkom. Družina je onda bila sretna i zadovoljna, kad je 
mogla da sluša dobroga kućegospodara. 

Bilo je nekoč i više samilosti prema bijedi bližnjega. 
Zato se tada i najbjedniji čovjek u selu nije osjećao tako 
bijednim i zapuštenim, kako se ćuti danas ne onaj najveći 
bijednik, nego onaj siromah seljak, koji se muči na svome 
komadiću zemlje. 

. Oživimo stoga u svome seljačkom narodu te stare 
seljačke vrline, pa će onda i naše selo lakše snositi sve one 
sadanje nevolje, koje ga u njegovu životu satiru ! 

. No ne činimo krivo svome seljaštvu, da samo na nj ba- 
krivdu za sve sadašnje nevolje! 

. . Ako je, istina, i u tom seljačkom narodu mnogo toga 
i njegovom krivicom, što sadanje seljačke teškoće čini pravim 
nevoljama, to ipak moramo svi — od samoga seljaka do 
školovana čovjeka — život našega sela razumjeti, shvatiti, 


popravljati, na dobro upućivati i krivice opraštati ! 


2. SELJAČKI RAD 


. Io seljakovu radu kao i o njegovu životu pjevaju se 
pleme kao o radu najzaslužnijem, najzdravijem i najpo- 
štenijem. 

A ipak kako se malo taj rad pravo poznaje i cijeni! 
Kako su rijetki i između školovanih ljudi, koji shvataju 
bivstvo seljakova rada i seljakova gazdinstva! Kako i 
sami stručni agronomi, a i neke stručne knjige, pisane to- 
bože za pouku seljaka, iskrivljuju seljački rad i upućuju 
ga u posvema krive smjernice! Oni hoće i nesvijesno da 
seljački rad poistovjete s radom tvornica, a seljakovo zem- 
ljište i oruđe poređuju s kapitalom tvorničara. 

Rijetki su zato oni, koji pravo shvataju, što je se- 
ljački rad i što je uopće seljačko gazdinstvo. Rijetki su i 
od školovanih ljudi, koji poimaju, da seljački rad nije ni- 
pošto samo ono kapitalističko stjecanje, koje mora svojim 
vlasnicima pošto poto izbacivati što veću čistu do- 
bit (rentu poduzetniku i kapitalisti). 

Rijetki su nažalost i od takozvanih ,,seljačkih uči- 
telja" i.od stručnih agronoma, koji shvataju, da seljačko 
ie nije nikakvo kapitalističko poduzeće za sticanje 
obiti pojedincu, nezavisne od seljačkog života. 

Seljačko je gazdinstvo u prvom redu život se- 
ljaka, koji je ljubio i koji još i danas u dobrom i nepo- 
kvarenom svom dijelu ljubi svoju zemlju, svoju kuću, svoje 
gospodarske zgrade, svoju stoku. Sve to ljubi seljak kao 
dio svoga vlastitog života, svoga ponosnog seljačkog rada, 
svoga seljačkog ugleda i ponosa kao i svoje seljačke ži- 
votne radosti. Nije zato nipošto seljaku ni ona zemlja, ni 
kuća, ni gospodarske zgrade, ni stoka izvor samo njegova 
sticanja i zgrtanja bogatstva, da jednom može u nebrizi 
i neradu mirno provoditi preostali izmoždeni i oglodani 
dio života. Nije seljak ni tvorničar, ni kapitalista, ni ban- 
kar, ni okretni političar, koji nastoji, da što prije zgrne blaga, 
a onda da okrene leđa onome, na čijoj je grbači zgrnuo 
to bogatstvo ili prodavao od njega iscijeđenu krv tuđinu 
za debelu zaradu. ' 

Na krivom su putu i oni, koji misle, da je moguće od 
gradskog čovjeka načiniti seljaka. Seljak se rađa je- 
dino pod seljačkim krovom, raste u seljačkom domu i živi 
s prirodom Božjom. U tom životu nije seljak naučio svega 
onoga, što je gradski čovjek naučio. Drugačije seljak cijeni 
rad mašine, pomoć alata, korist svojih zgrada, a drugačije 

čovjek, koji nije odrastao na selu. Seljak u svem svome radu 
gleda način svoga MSIPITST života, gleda 
opću korisnost i vrijednost, a gradski čovjek prosuđuje 
m. samo s gledišta cijene i čiste lične dobiti. - 
iz tog krivog shvatanja i poistovjetovanja seljačkog: 
gazdinstva s industrijskim pdizećem prožiaše sa Be 
greške i svi razlozi neuspjeha i kod tako zvane ,,unutra- 
šnje kolonizacije. Seljakom na novom seljačkom domu 
možemo načiniti samo onoga, koji je već bio seljak i na 
svom starom domu — u starom kraju. 
. To i takvo shvatanje seljaka o seljačkom gazdinstvu 
daje našem seljačkom narodu snagu izdržljivosti pošte. 
nja, rada za opću korist, snagu tjelesnog razvoja u za- 
konu nadživljavanja: po brojnoj djeci i unučadi. Seljačke 
se obitelji zato ne iživljavaju u jednom ili u drugom poko- 
ljenju ; njihov rod ide u desetke i više pokoljenja. 
Što vrijedi za seljački rad kao način života 
a nipošto samo kao vrelo sticanja, vrijedilo je ne- 
koč i za tako zvanu ,,zemaljsku gospodu" — za našu staru 
vlastelu i aristokraciju. I dok su i ta vlastela shvatala u 
zemljoradu samo način života, a nipošto vrelo obo- 
gaćivanja, živjeli su i razvijali su se gotovo neumrli 
u svojim pokoljenjima. Mi smo imali tako i svoju vlastelu 
kojoj rod seže stotine i stotine godina unatrag ; za neke 
ide čak u ovu našu staru plemensku zajednicu prije do- 


laska Turaka sve tamo u dob i i 
ko oba naših hrvatskih narod- 


Seljački rad razlikuje se i od i ij 
ikog) radnika. j rada industrijskog (tvor- 
Industrijski (tvornički) radnik redovito je čovi 
ek 
bez svoga doma, bez svoga zavičaja, a počesto (hu X 
Jednom radi u jednom poslu, drugda u drugom poslu. Je- 
ini poe gio (kraj. jen grada ili zemlje, a drugda 
ugi kraj. Jednom stanuj i - 
dova, a drugda u sotkkaviittla. pK g 
Kako će se onda u takvu čovjeku, a naročito u nj 
. . . . “i. . e 0- 
sad koa ora i prema rođenoj grudi i zako ? 
ovjek nema te lj i iti j ž ji 
raje m e ljubavi, a niti je može da odgoji 
Nije onda čudo, ako velik dio radništva nema 
i d 0, rave 
kros oo: ljubavi i pravog požrtvovanja prema Bene 
omu i rodu, Nije ni čudo, da se kod radništva vrši najjači 
pokret za odrođivanjem svoga vlastitog naroda, a. pobu- 

đuje samo jal, zloba i borba za želudac. Stvara se, krila- 
ia lete je domovina ondje, gdje ti je dobro." 

Industrijski (tvornički) radnik ne zna, ni što je ljubav 
prema svom jeziku, prema svojoj narodnoj nošnji, prema 
časnoj povijesti. Radnik će govoriti i naučiti najradije 
onaj jezik, kojim će najbolje zasluživati. On će se obući 
u onakvo odijelo, koje bude jeftinije. On nema nikakve 
ni prošlosti kao radnik, jer je sam plem ili možda 
već njegov otac, sa sela iz svoga seljačkoga doma, s kojim 
ga redovito više ništa ne veže doli možda davne više bolne 
nego vesele uspomene, : PER, 

A koja će biti i budućnost jedne radničke obitelji ? 
Tko to zna ! Svako će se dijete razići na svoj kraj, čim bude 
moglo svojima rukama da zaradi kruh. Nije to obitelj, 
. gdje se uzgajaju oni piemeniti osjećaji međusobnih veze 
između otaca i djece i gdje je zato ta veza trajna. Djeca u 
radničkoj obitelji redovito dolaze ma svijet kao »prirodno 
nužno zlo", kome se radnički svijet ne zna i ne može tako 
lako da otrgne. dot" Koe Ka 

A koliko ima radničkih obitelji, gdje između muža i 
žene i nema nikakvih trajnih veza međusobne saradnje, 
nego je samo privremeno međusobno tjelesno iživljavanje 
bez ikakva sakramenta ženidbe! Kako će se onda u ta- 
kvoj sredini uzgojiti kod djece ljubav prema istim svojim 
roditeljima, prema svom rodu i narodu ? Dijete u svojoj 
odraslijoj dobi promatra samo sebe kao nepotrebno nado- 
šlo biće među ostale ljude, napose onda, ako ne zna pravo 
ni za svoju rođenu majku, a jošte manje za oca. Pa i sami 
pisani zakoni gledaju u njemu na svakom koraku ,,nezako- 
nito biće i tijelo" među ostalima, koji zakonskim putem 
dođoše na svijet. 


PETTENNTI 

Ah, koliko je u tom selu vezanih spomena, slika, događaja, 
koji su usadili osjećaje ljubavi prema rodnome zavičaju !... 


I taj život seljaka, od poroda do groba bitno različan 
od života radnika, daje i samom seljačkom radu posvema 
drugu sliku, nego li je rad tvorničkog radnika. 


Dok je tvorničkom i gradskom radniku jedina skrb 
i nastojanje samo za što veću plaću, samo za što kraće radno 
vrijeme, samo za što laganiji i sporiji posao, da ga ostane 
i za sutra, dotle se sel jak laća posla još prije zore, uzima. 
svoj plug, da poore njivu, uzima kosu, da pokosi livadu. 
Ne ogledava se, kada će sunce što prije zaći, pa da ostavi 
svoj posao i za sutra. Gleda na sunce, da što kasnije zađe, 
e da još zarana i prije zalaska sunca svrši svoj posao, te 
mu ga ništa više ne ostane za sutra. Ne misli ni na kakvu 
platu, nego samo na život. A možda će mu tuča ili kakvo 
drugo nevrijeme uništiti i tu svu njegovu muku!... 


Seljak dobro zna, da nije on onaj, koji svojim radom 
daje da njive dozriju, nego da je tek ruka više Božje sile, 
da se njive uzoru i posiju, a Bog će jedini dati svojom silom 
i ono žarko sunce i onu plodnu kišu i onu okrepnu rosu. 

Seljački je rad naporan kao rijetko kojega tvorničkog 
radnika. Od teškoga rada otvrdnuie su seljačke ruke kao 
kora od hrasta ; u porama i same kože uduble su se duboke 
brazde i jarci; prsti su se ukočili, te su postali ne samo 
nepokretni nego i neosjetni. Lice je seljakovo postalo već 
zarana uvorano, oči upale, a cijelo tijelo od teškoga rada 


iscrpeno i iscijeđeno, kao da nema više ni jedne kaplje 
masti ni krvi. 


A i seljačke žene — ta jedva su se prije nekoliko godina 
još udale, jedva su dale život nekolikoj djeci, — već su i 
one od teškoga rada, od besanica kraj nejake djece postale 
bez ijednog traga mladenačke svježosti i ljepote. Na nji- 
hova lica, kose 1 cijelo tijelo svalila se prerana starost, koja 
će rijetko kojoj dati preživjeti ,,život žene''. U tom teškom 
radu seljačkih žena, naročito u kućama samovlasnika, 
rijetko će se zato naći koja starica i bakica. Pomriješe ovdje 


sve još u ranoj dobi, tek što se svalila na njihova leđa če- 
trdeseta godina. 


Taj je naporni rad na selu nadošao osobito onim časom, 
kad se naše bogate kuće podijeliše, kad ushtjede svako 
čeljade k sebi. Prividna sloboda samaca uništi u mnogima 


selima nesamo one velike seljačke domove, nego i radnu 
snagu. 

Moramo zato reći, da se prenapornim radom na: selu, 
napose prenapornim radom žena stvara pravi pomor: djece 
— nejačadi uz preranu smrt odraslih. 

Bilo bi ipak pogrešno gledati u seljačkom radu ubija- 
nje samoga čovjeka. Bilo bi pogrešno poređivati rad na po- 
ljima s radom u tvornicama bez svijetla, bez zraka, bez 
sunca, bez daha. I dok se zato moraju graditi za gradske 
i tvorničke radnike i njihovu djecu odmarališta i lječilišta 
u prirodi, na suncu, dok se za njih traži svježi gorski. ili 
morski zrak, dotle je sama priroda dala seljaku svježinu 
polja i jakost sunčanih traka u njegovu radu — u radu 
u samoj prirodi, u seoskom životu. 

Tu istinu uvidjeli su već i mnogi liječnici, te i oni na- 
kon mnogih traženja u znanosti preporučuju svojim bole- 
snicima duha i tijela povratak k prirodi, povratak seoskom 
životu i radu. 

* 


Kraj svih tih dobrih i loših strana seljačkoga rada 
ne smijemo pustiti s vida ni to, da naš seljak kraj svega 
svoga tjelesnog napora nema pravog pothvatničkog duha. 
On sebi i nepotrebno zadaje posla, gdje to ne bi trebao, 
a opet propušta prilike u radu, gdje bi mu to i te kako ko- 
risno bilo. Radna snaga njegove družine rasipava se tako, 
te se s pravom tvrdi, da je za vrijeme cijele godine jedva 
jedna petina (20%) radne snage bila iskorišćena. Prema 
tome su propale pune četiri petine seljakove radne snage. 

Naš seljak ne zna svoj rad ni da primijeni u pravo 
vrijeme. Kad je vrijeme za oranje, on sebi odredi kakav 
posao u šumi. A kad je vrijeme za šumski posao, kad je 
smrzavica, onda će tratiti vrijeme kod kuće. 

Naš seljak nije dovoljno ni upućen u svoj posao. Drži 
se tvrdovrato posla, kako ga je baštinio od oca. lako mnogi 
kažu, da će i seljak lako poprimiti, što vidi, da je dobro, 
ipak u većini nije tako. Neki tome navode kao uzrok nepo- 
vjerljivost prema novotarijama. Ne će to biti samo nepo- 
vjerljivost, nego i bojazan, da će morati uložiti više rada i 
napora. A budimo barem sami pred sobom iskreni! Naš 
seljak, ako mu nije najveća nužda, teško će ga što drugo 
pokrenuti, da više i drukčije radi, nego što je naučan i što 
mu je potrebno za goli život. 

Ne će stoga biti dovoljno, da naše škole samo nauče 
seljaka, kako se bolje gospodari, nego i da ga pri- 
uče radu u boljem gospodarenju. 

. No bili bismo nepravedni, a i ne bismo imali u sebi 
oejećaja ljubavi za svoj seljački narod, kad bismo zatvarali 
uši na.sve nevolje i jadikovke svoga seljaka. Život mu 
je doista težak, jer on i kraj svega najnapornijeg rada je- 
dva životari, jedva slaže dan s noću. U mnogim selima 
uništila je suša i tuča ljetinu, prije nego ju je seljak i digao 
sa svojih njiva. U drugim opet krajevima prirod je zem- 
lje jedva tolik, da se preživi do Božića, a onda što sam Bog 
da. Na trećim mjestima ima i seljak nešto i u žetvi i u stoci, 
ali badava mu sve to, kad nema cijene, kad to nitko zapravo 
1 ne traži. 

A onda dolaze. čovjeku seljaku i druge nevoli 
Dođe i kakav blagoslov Božji — eh i to stoji gotova. moš. 
A odakle ? Treba da se ženi sin ili udaje djevojka, a čim da 
je otpravi ? Ta bila bi prava i vječna sramota za kuću 
da se to samo onako obavi. Nadođe i žalost u kući: dođu 
bolesti, pa trebaš liječnika i lijekove ; dođe i, smrt kojega 
družinčeta, pa moraš da namakneš troškove bilo odakle 
a u kući nema ni dinara. Hoće — ne će, mora naš seljak 
da zapada u pandže kakva seoskog lihvara ili da prodaje 
bilo zašto onu svoju posljednju kravicu iz staje. 


Ali ni to nije sve. Treba da se iza smrti oca ili maik 
provede razdioba i ono malo seljačke imovine, treba os 
provede ostavinska rasprava i uplate prenozbene pristojbe. 
A odakle ? I opet: Prodaj sve iz kuće ili se zadužuj ! 


Seljak mora da ulaže gotov novac i za popravk j 
kuće, da mu se ne sruši krov nad glavom. Treba da mašini 
i popravi gospodarske zgrade i ograde, da mu se i one ne sruše. 
Mora da sebi nabavi i potrebnog blaga, da ga ushrani i proda 
ili da mu samom posluži u poslu ili za hranu. Mora da nami- 
ruje i svakodnevne sitne potrebe u dućanu. Mora i da plaća 
teške poreze, da mu ne odvode iz staje i onaj posljednji 
komad blaga i ne prodadu bilo za što. 


Treba razumjeti seljaka, kad nam se tuži, da on 
potrebe ne može danas namirivati gotovim novcem via 
da se mora zaduživati bilo gdje. A ti dugovi tište onda se- 
ljačku dušu i njegovo gospodarstvo kao teška mora. Oni 
mu ne daju mira, da i jednu noć mirno i bez brige prospava. 


Sve bi još lakše išlo, kad bi seljački proizvodi imali 
ma bilo kakvu cijenu. Ali i uz Mlitoli rad, e najbolju <. 
vredu, uz najbolje usjeve, uz najbolje godine seljačko go- 
spodarstvo jedva toliko izbacuje, da se plaćaju kamati i 
porezi, a da nema ni govora o isplati dužne glavnice. 

I tako poradi prevelikog zaduženja propada mnogi 
seljački posjed. A i kraj svih zakonskih odgoda plaćanja 
seljačko gospodarstvo ide unatrag, jer pomalo biva lišeno 
i svake dojakošnje vjeresije. 

Nije onda ni čudo, što već mnogi seljak osta- 
vlja svoju rodnu grudu u selu gotovo kao iz 
nekog očaja, jala i zavisti, jer svaki drugi stalež može bo- 
lje i lakše da živi, nego li seljak, koji se mora da muči nad 
tvrdom korom ove zemlje. 

Mnogi je seljak izgubio volju i ljubav i prema svom 
seljačkom staležu gledajući, kako njegov seljački rad malo 
tko cijeni i kako cijena svih njegovih proizvoda biva sva- 
kim danom manja, nego li proizvodi bilo kojeg drugog rad- 
nika. 

Čemu onda da se zgražamo, što i seljak traži prvu pri- 
liku, da se otrgne od toga života i rada, koji nitko ne cijeni ? 
Njemu postaje dražim svaki i najgori i najteži rad u gradu : 
rad običnog sluge, tvorničkog radnika, sitnog namještenika 
kod državnog ili privatnog poduzeća, 

Samo tako treba da razumijemo, zašto danas postoji 
bijeg sela u bilo koje drugo zvanje u gradu, kao i to, 
zašto je donedavna bježao naš seljak u tuđi svijet, gonjen 
počesto i mržnjom na seljački rad, a nesamo bijedom. 

Mnogi seljak kao da se boji svoga seljačkoga posla, kao 
da se boji i one rane zore, koja ga pozivlje na rad. Gdje- 
koji seljak kao da se iza duge zime boji i proljeća, kad će 
se polja opet da zazelene, a on će morati da zaore i posije 
svoje njive jarim usjevima... On bi, čini se, radije počivao 
i dalje mirnim zimskim snom nerada — ili najradije pošao 
“m, daleko od svoje kuće i od svojih polja u tuđi i neznani 
svijet... 

Seljački život postao je tako mnogome našemu seljaku 
pravom tamnicom i morom, koja pritište njegove grudi 
i ispija mu krv. I seljak kao u nekoj nesvijesti teži samo 
za nekim drugim životom daleko od svoje rođene kuće. 

Aine treba se čuditi toj nesvijesnoj težnji za bijegom 
iz sela, kad seljak gleda i svojim očima, kako sve od njega 
bježi kao od kakve kuge. Selo je postalo već tamnicom 
i onome seoskom kramarčiću — trgovcu, koji će pobjeći 
u gradić, a iz gradića u grad, čim se samo malo napije se- 
ljačke krvi. Od sela bježi kao pred kakvom zarazom i onaj 
školovani čovjek, koji će dati sve : i svoje ime i svoju vjeru 
i svoju narodnost i svoje poštenje, samo da se makne iz 
sela kamo u grad. Rijetki su i rijetki zato od tih školovanih 

ljudi, koji drže za svoju najsvetiju dužnost rad u selu, u 
narodu i za narod ! 


Ne bacajmo zato samo krivnje na svoga seljaka, koji 
kao obezumljen zaboravlja i na onu ljubav, koja ga je do 
nedavno prirodno vezala s korom zemlje, koji zaboravlja 
i na onu pjesmu seljačkoga slobodnoga života! 

Istina, u tome bijegu ima i po koja crna strana seljačke 
duše, Mnogi seljak bježi u grad ne zato, jer su mu ona polja 
postala nezahvalna za njegov teški seljački rad, nego jer 
mu se hoće onog gradskog života, gdje su ulice bez blata, 
gdje ima zabava svakim danom i gdje je moguć život bez 
straha pred ljudima i pred Bogom. Ondje ne će morati 
polagati nikakva računa o gotovoj zaradi ljeti i zimi, za 
kišnih i sunčanih dana. Gradski slobodni život i gradska 
zabavišta privlače k sebi sve slabije strane i čovjeka zemlje. 
U gradu misli on naći više slobode i više zabave, a manje na- 
pora. I mnogi seljački mladić bježi sa sela u grad, jer drži, 
da je u gradu život slađi i lagodniji. — Bez ijedne suze 
u očima ostavljaju i zaboravljaju takvi seljani onu lijepu 
slobodu, što je imaju i u svom teškom životu na selu. Za- 
boravljaju one mirisne livade, ona zlaćana polja, one uzo- 
rane slogove, što ih je zalio njihov znoj, nebeska rosica 
i plodna kiša. ' 


.U toj požudi za gradom, a bijegom sa sela, ima osobito 
svoj udio seljačka djevojka. I ona želi, da svoj slobodni, 
iako teški seljački život, zamijeni .ropskim radom. grad- 
ske služavke. Želi, da zamijeni onaj svoj jednostavni no 
ukusni seoski rubac ili svoju pomno učešljanu kosu ka- 
kvim gradskim šeširom ili neukusnom kapom ; da zamijeni 
motiku i srp i vreteno suncobranom ; da zamijeni svoje 
ukrasne opanke ili svoje čizmice gradskim cipelicama ; 
da zamijeni svoju narodnu nošnju onom jeftinom gradskom 
robom i modom ; da zamijeni onaj tihi i skromni seoski 
život, pun narodnog starog ćudoređa, slobodom i nemora- 
lom velegradskog života; da zamijeni i svoga budućeg 
ženidbenog druga sa sela kakvom gradskom protuhom, 
s kojom će da stvara obiteljski dom — možda i bez bla- 
goslova Božjega kod oltara — u kakvu velegradskom pod- 
zemlju ili potkrovištu ili u kakvoj iz trulih dasaka zbije- 
noj potleušici tamo daleko izvan grada, potleušici, kakve 
ne poznaje ni posljednje naše selo. 


Svima je tima postalo polje mrsko, te svi bježe od njega 
kao od kakva najvećeg zla. 

Ozbiljno se zato moramo zamisliti i zapitati: Tko će 
nam na koncu sijati polja, kad nam narodna snaga ostavi 
rodnu grudu zemlje ? Zar oni nemoćni starci ? 

Nastaje i drugo pitanje: Kako ćemo seljačkom životu 
i radu vratiti ono staro dostojanstvo ? Kako ćemo sa sela 
izbrisati onu ljagu, te ga svi drže nekom ukletom aveti, 
od koje se svi straše i bježe ? 

Riješit ćemo to pitanje, kada seljačkome radu dademo 
punu vrijednost, kada taj rad bude u cijeni kod svih osta- 
lih staleža, a ne bude promatran posljednjim radom čovjeka. 

Riješit ćemo to pitanje, kad i našemu selu dademo. 
sliku naprednog i kulturnog života; kad i naša kaljužava 
sela pretvorimo u krasne vrtove, voćnjake, plodna polja, 
kuće zidanice, ugodne domove prosvijetljenog, kulturnog 
i naprednog sela ; kad mi svi od seljaka do učena čovjeka 
usadimo u sebe ljubav, poštovanje i cijenu za seljački ži- 
vot i rad kao najdostojniji u našem hrvatskom narodu. 


B. SELJAČKA DUŠA 


Koliko je toga i o seljačkoj duši zanosno izrečeno i na- 
pisano! Pa ipak nam se i ta duša ne prikazuje samo u jed- 
noj slici. I ona ima bezbroj svojih slika i sličica u svim bo- 
jama. Jedne su nam od tih slika i po svojim skladnim bo- 
jama i po svome sadržaju tako mile i drage, a druge opet 
svojim  neskladom boja, svojim  nedotjeranim  crtežem, 
svojim žalosnim i jedljivim sadržajem izazivaju u našim 
dušama jednaki nesklad naših čuvstava. Taj nesklad pre- 
lazi počesto u turobne misli, u bolnu srdžbu, koja počesto: 
graniči s očajem i ubijstvom svake volje i snage za rad. 

Duša je našega seljaka čuvar seljačkog doma. 
Prošle su nad selom bure i oluje, ali seljak je sa smirenošću 
ostao u tom domu. [ ako ga nije pokrenula kakva jača 
sila, ako ga nijesu pokrenule provale neprijatelja, on je 
ostao na domu i čuvao ga, kao što su čuvale one djevice 
u Rimu svetu vatru u hramu, da se nigda ne ugasi. 

. Seljak je uza sav počesto bijeg s rodne grude ipak ostao 
čuvar i onih polja, što su mu ih već starci orali, onih livada, 
za kojima je i on sa svojim ocem prvi puta izašao na koš- 
nju, i onih voćnjaka, što mu ga još djedovi zacijepiše i po- 
sadiše. Tu je i ona ograda, koja je već u svojim stupovima 
struhnula, i koja strpljivo čeka, da je sinovi otaca podu- 
pru i da izmijene one stare stupove novima. 

U duši se seljačkoj uz: ovaj njegov seljački rad moglo: 
da razvije neko više sveto čuvstvo prema svemu, što seljaka 
u njegovu životu okružuje. To čuvstvo sliči onim tajnim 
trzajima naše duše i tijela, što ih osjećamo samo prema 
svojim najmilijim pokojnicima — prema grobu svoga oca - 
i majke. To je ono čuvstvo, koje u dušu, punu najveće lju- 
bavi, ulijeva najdublju našu bol, koja ne izaziva suze na oči 
nego kida srce. To je ono posebno čuvstvo, nazvano pijetet, 
prema svome rodnom zavičaju. 

Na selu se mogla samo da razvije ona bujna svjetlo- 
zlatna narodna nošnja kao odraz onih ravnih po- 
lja sa zlaćanim klasjem. Na selu su mogle i sve one žarke 
boje, što se od sunčanog sjaja pri ishodu ili zalazu sunca 
odrazuju od onoga kamenog krša, naći svoju sliku u onim 
tamno-crnim, tamno-crvenim i tamno-žutim bojama na- 
ših seoskih haljina krajeva toplijeg juga i krša. 

Samo selo s onom šarolikošću cvjetnih poljana tražilo. 
je te cvjetne odraze u vezovima ženskih haljina i ukrasa. 
Prva slikarska umjetnost mogla se samo tako razviti na selu. 

A i bujnost našega narodnoga govora, koju 
ne mogu da nadmaše nikakve kovanice ni učenih ljudi, 
mogle su da stvore i prirodno stave u usta uz onaj mno- 
goliki rad samo one zvučne izmjene u prirodi, 

Pa i naša narodna pjesma, i ona tugaljiva odraz 
je bolne seljačke, naročito ženske duše, i ona ljubavna izraz 
je onih tajnih čuvstava čežnje jednoga bića za drugim, i 
ona junačka odušak je snage i ljubavi za obranom svoga 
doma i obitelji protiva neprijateljskog nasilja. 

Samo narodni zločinac može da satire sve ono u narodu, 
što je seljački narod u najjačim porivima svoje duše sači- 
nio i ostavio kao vidljivi dokaz samoga sebe i u gradnji 
onih domova i u narodnim nošnjama i u narodnom jeziku 
i u narodnoj pjesmi i u svojoj pravnoj svijesti. 

. Naš je seljak dosad bio tako čuvarom svega onoga, 
što su i njemu naši pređi namrli kao svoju najveću sveti- 
nju. Nijesu oni, istina, ostavljali zlato i drago kamenje, 
ali su ostavili nešto, što je još vrednije i od zlata i dragog 
kamenja, — ostavili su u svetu baštinu odraz svojih pleme- 
nitih duša. 

No naš je seljak bio čuvar i drugih jošte većih vrednota. 
duša svojih pradjedova i djedova i otaca kao i svoje vla- 
stite duše. Naš je seljak bio najvjerniji čuvar 
vjere u prekogrobni život, vjere u jedinoga pravednog 
Suca dušama sviju nas — u vječnoga Boga. Seljak je za 

svoju kršćansku vjeru lijevao i krv. Ostavljao je, što mu je 
bilo uz vjeru najsvetije — svoj mili seljački dom, ali vjere 
nije nikome izdavao, Naša nekada gospoda po Bosni i da- 
lje prelazila su na tuđi zakon, ali naš seljak toga nije nikad 
+ činio. 

Ako itko, a to se baš seljak sam u duši svojoj ćutio 
djelom ruku Božjih. A i sve, što je oko njega, djela su samo 
providnosti Božje. Seljak zna, da on ne stvara plodove 
ovoj zemlji, nego je i on sam samo dijelak Božje prirode, 

u koji je sam Bog udahnuo besmrtnu dušu. Zato je život 
naših sela bio, jeste, a i ostat će pravo vrelo i prava škola 
Žive vjere. Visoki onaj toranj crkve usred samoga sela ili 
usred seoskih domova po brežuljcima kao i oni glasovi 
zvonova dižu neprestano misli i dušu k Bogu, kao što i ono 
groblje pokraj crkve ili nakraj sela neprestano govori o 
smrtnosti ljudskoga tijela a besmrtnosti njegove duše. 


Daleko je od svega toga onaj gradski čovjek i onaj go- 


spodin, koji sebi umišlja, da ima svu vlast u svojim ru- 
kama. Tvornički radnik ne gleda u svome radu i oko sebe 
djela Božje prirode, nego većim dijelom samo djela ljudskih 
ruku. Rad tvorničkog radnika ne prekida ni vrućina ni zima, 
ni svijetlo ni noć. Ako ne dođe kakva sila požara, potresa 
i ratova, ili kakva nesretna spekulacija ili kakvo opće po- 
remećenje u izmjeni dobara, radniku je osigurana za dulje 
vrijeme njegova nadnica kao i poslodavcu čista dobit po- 
duzeća. Nije onda čudo, da su svi ti gradski i tvornički 
ljudi po svome radu dalje od Boga, nego što je seljak. 
.. Vrline seljačke duše ispoljuju se i u onoj Jobovoj str- 
pljivosti i predanosti u ruke Božje, kad nadođu teški časovi 
kušnja, vremenskih oled, crkanica stoke, smrti u obi- 
telji it. d. Koliki su krajevi bijede, a i daleko od ostalog 
svijeta Božjega, krajevi bez cesta i škola, pa ipak se i tu nalazi 
naš seljak na braniku svoje narodne grude ostavljene od 
cijeloga svijeta, 
Seljak spokojno snosi i najveće nepravde. Ali kad se 
u njemu uzbudi krv, onda mora da je strpljivost i nepravda 


došla do vrhunca. 
* 


Nažalost, mnoge te najljepše vrline seljačke duše po- 
mračuju i njezine loše strane. Mi se zato zavaravamo, gdje 
ne vidimo, kako nestaje u mnogome tih lijepih starih vrlina. 
Zla naših gradova polako se uvlače i u sela. Mnogi naš se- 
ljak smatra upravo loše strane gradskog pučanstva kao nje- 
gove odlike i kao znakove napretka, kulture i civilizacije, 

te uvlači i svijesno sve to zlo u svoju seljačku obitelj i w 
svoj seljački stari dom. 

Gdjekoji seljak drži, da se već preživjelo ono staro: 
poštenje, ona stara prostodušnost, ona stara narodna no- 
šnja, oni tako lijepi seoski običaji,  Isprazne novotarije 
grada, ukidanje i zanemarivanje seoskih običaja, nošnje 
i pjesme — ravnodušnost prema starom seljačkom pošte- 
nju i životu obiteljske čistoće i vjernosti — sve su to po- 
jave naših dana. Našega staroga sela u mnogim našim kra- 
jevima posvema nestaje. 

Ovladava mnogom seljačkom dušom duh vjer- 
skog mrtvila, da ne kažemo i otvorenog neprijatelj- 
stva prema svemu, što sjeća na Boga i besmrtnu dušu. 
Govori se tobože u ime lukna protiv crkve, svećenika, mo- 
litve, ispovijedi, sakramenta ženidbe, a zapravo se uvlači 
u selo pomalo pravo bezvjerje kao tat po kakvom seljačkom 
propalici, koji nije više ni čizma ni opanak. Uvlači se ravno- 
dušnost za svrhunaravni život, a jedina skrb za blago ovoga 
svijeta i po mnogoj knjizi i po mnogom žalosnom seljačkom 
učitelju. Seoska gospoda drže za sramotu, da idu skupa sa 
svojim seljačkim narodom nedjeljom u crkvu ili o: Uskrsu 
na ispovijed. Njima je crkva jedino za parade i za službene 
kakve svečanosti. A Bože oslobodi, da tada nije sve onako, 
kako si oni umišljaju, da mora biti ! 

Taj duh bezvjerstva, duh samo ovozemnoga života uvlači 
se pomalo i u sva društva na selu — što više, upravo taj duh. 
biva počesto i jedinom sadržinom mnogih seoskih društava. 

Otvoreno ono staro rodoljublje i probuđena narodna. 
svijest biva ugušavana ili stranačkom i klasnom borbom 
ili silom jačega. Uvlači se takozvana ,,politička beznačaj- 
nost". Mnogi seljak počesto prati tupo i bez razumijeva- 
nja opću narodnu borbu za svoje samoodržanje, ili ok si 
iz neznanja čas uz ovoga, čas uz onoga, tko mu jače viče: 
ili tko mu više obećava ili tko mu više laska ili tko ga vinom 
i rakijom napaja ili tko mu daje kakvu časovitu korist. 
Mnogo je i našeg seljačkog naroda bez jakog narodnog zna-- 
čaja, bez osjećaja dužnosti za narodne žrtve i za rad za opće 
dobro. No najžalosnije je, kad vidimo, kako i mnogi selja- 
čki vođe — seljaci — prodaju i svoju i seljačku i narodnu 
svijest za zdjelu leće. 

Nestaje pomalo i onih naših starih seljačkih velikih. 
domova, koje su resili ukrasi narodne umjetnosti. Nestaje: 
i u našim kućama svega onoga, što je odavalo našu dušu 
i naš ukus za ljepotu. Staro ono hrastovo pokućstvo biva 

zamijenjeno kakvim . jeftinijim od jelovine ili čamovine. 
Nema tu više ni ukrasa od ručnih radova, jer se seljačka 
žena i djevojka već ,,pogospodila'". Njih je već sram ići u 
crkvu i pokazati se svijetu u narodnoj nošnji, koju su dobro 
zaključale u ormare ili škrinje, da ih tkogod ne pokrade. 
Njima je milija ,umjetnost" i ,,moda" grada, jer im se 
mili ,,ašikovanje"“ s kakvim u selu vucibatinom, koji nije 
ni seljak ni gospodin; sviđa im se više takav, nego li koji 
pe seljački mladić, pa makar taj i ne bio iz bogate 
uće. 

. Nestaje u mnogom seljačkom domu i seljačkoj obi- 
telji svijesti zadovoljstva s malim. Svima se već hoće g0- 
spodstva. ,»Čovjek se nekuda odrodio: što nekada nitko 
nije htio biti, česa se negda pravi čovjek sramio, za tim se da- 
nas svatko otimljey — otimlje, da je prava grozota. Dok je 
djedovima i ocevima bilo geslom: ra di pošten je, to je 
sinovima sada: što manje napora, a što više 
udobnosti" (Josip Kozarac: Među svijetlom i tmi- 
nom.) 

Seljački je svijet prestao da cijeni u svojoj duši i one 
stare vrline svoga seljačkoga doma, gdje je držao za svoje 
najveće bogatstvo svoju brojnu i zdravu družinu, staje 
pune sitne i krupne stoke, hambare pune svakoga žitka, 
pivnice i komore pune okrepnoga pića i hrane. Sve je to 
sad izgubilo svoju vrijednost, a jedini je novac postao 
Bog, jedini je on gledan kao predmet bogatstva. Seljaku 
se nesamo utuvilo u glavu, nego je on i vidio na svoje oči, 
kako je samo onaj čovjek bogat, koji ima dosta novca. Bo- 
gataš zapovijeda nesamo nad neukim i siromašnim selja- 
kom, nego on opletava oko svojih zlatnih ruku i one, koji 
su postavljeni za upravnike u državi. 


Zato se i u seljačkoj duši rađa potajna misao, kako 
da on učini svoje dijete ne toliko učenim, koliko boga- 
tim čovjekom. Seljak i sam nastoji da stiče imutak, ne 
da unaprijedi svoje gazdinstvo, nego da uzmogne iškolovati 
svoga sina jedinca, da .mu postane gospodinom — da po- 
stane ,,bogat", da ne mora orati i kopati zemlju kao on 
i.da ne mora biti sluga sve gospode i u mjestu i u gradu, 
— biti gledan od sviju kao nešto niže, iako mu je kuća puna 
svime darom Božjim. : 

. Nije čudo, što već i mnogi naš seljak drži sebe najve- 
ćim bijednikom, ako nema u kući gotova novca ne poradi 
potreba nego poradi neke lakomosti za njime: Možda to 
dolazi i odatle, što on teško dolazi do dinara i što mu je 

taj dinar potreban svakim danom. Spreman je zato da proda | 
za gotov novac sve iz kuće, što će sam kasnije morati skupo 
plaćati. Jedva je došao do prve žetve, evo ga već s vrećama 
po sajmovima. Još mu vino nije pravo: ni dozorilo, već ga 
nudi svima gostioničarima na prodaju. 

Teško je, istina, uvijek pravo prosuditi tu seljakovu 
težnju za gotovim novcem, jer će biti ipak najviše sluča- 
jeva ne lakomosti nego gole bijede i sirotinje. 


Nestalo je u mnogom seljačkom domu i one stare po- 
slušnosti i poštovanja prema starijima. 
Nikome se više ne da pravo slušati ; svaki bi htio samo biti 
svoj kućegospodar. Ruše se poradi toga oni stari seljački 
domovi, razdiru se seljačke i malobrojne već obitelji, ne 
će se nikome više seljačkoga rada pod vodstvom i zapo- 
vijedi starijih. 

Zato i seoski momak teško snosi zapovijedi svoga ro- 
đenog oca. [ njemu se hoće slobode i gospoštije. Ostavlja 
svoj očinski dom, da gdjegod u općini postane pisarčićem, 
pisarom, a kad je napokon došao i do svoga davno želje- 
na cilja — općinskog načelnika, misli kao onaj Jakov 
Klarić u pripovijesti Josipa Kozarca: ,,Među svijetlom 
i tminom'": 

»Oij, da je njemu sada onakva prostrana, stara kućerina, 
kako je u njegova oca bila ! Ono veliko dvorište sa žitnicom, 
sa pecarom, sa stajama i štagljevima i dvorištem punim svako- 
vrsne marve ! Bože moj, divna li života, kada daješ Bogu 
Božje, a caru carevo, te za ništa više ne mariš, niti koga mo- 
diti, niti pred kim plaziti moraš. 

Tada znadeš, da zbilja živiš; osjećaš, kako se sve oka 
tebe giblje istim životom, istim čuvstvom kao i ti sam. 


Ne dolazi proljeće onako samo da bude ljepšega vremena, 
da uzmogneš iz sebe izaći, — ne, ono dolazi, jer mora doći, 
jer seljak mora da posije i posadi živež, da udari temelj ži- 
vota iduće godine ; i na to mora doći ona tobože nesnosna lje- 
tna žega, koja grije i pali obraze ; seljak joj se raduje kao 
svom porodu: ne pali njega sunce, ne priječi ga u poslu, ta 
ono mora tako grijati, da sazori ono, što st posijao, da iz ze- 
dene trave bude zreloga sijena. I onda opet bude, te cijelo selo 
uzdahne:: trebalo bi kiše / I ona zbilja dođe, dođe kao darak 
nebeski ; ta ona je morala doći, jer bez nje bi sve zaostalo, sva 
bi muka uzaludna bila, bez nje zemlja bila bi što i crkva bez 
blagoslova. I tako ćutiš i živiš sa nebom i zemljom, onako kako 
Bog, a ne kako ljudi hoće !' 


ja 


Nažalost, mnogi na selu na sve to zaboravljaju, 
kad je već kasno, kad već više nema povratka na rođenu 
seljačku grudu. 

A koliki su između tih danas najgori propalice, koji 
u želji za gospodstvom ili sami odbjegoše nekoč iz očin- 
skog doma, ili koje njihovi seljački roditelji htjedoše da po- 
dignu iz seljačkih opanaka!... Roditelji u ludom ponosu, 
da učine sinca- jedinca ,,gospodinom'"', žrtvovaše sve, 
što su godinama štedjeli, istrošiše i zadužiše gotovo sav svoj 
seljački imutak — a sada na svoju najveću sramotu gle- 
daju u nadi i sreći svoje porodice i svoje kuće — pravu 
pijanicu, propalicu, tata, nitkova, od koga svi još pošteni 
bježe, a cijelo se selo stidi... 

Iz čežnje za gospodstvom ubija naš seljački narod 
i onaj ludi ponos u dobru, a nebriga, što će doći 
sutra. Dok je čega u kući, nek se harači! Nema zato 
kraja onim gozbama prigodom vjenčanja ili crkvenih go- 
dova. Domala možda ne će biti u kući ni crna kruha, ali 
sada mora da se pokolje i pojede sve, što je živo. 

Mnogi seljak živi i u drugom, ko da ga se cio svijet ne 
tiče. On ne računa vremenom. ,Taimaiza to vre- 
mena,'? tješi se on. I što bi mogao brzo i lakoćom da učini 
danas, odgađat će za sutra, za proljeće, za godinu, kad će 
to moći da izvrši uz velike troškove. Često je i u svome 
radu spor, kao što je dug u pripovijedanju. Voli i on, kao i 
seljačke žene, malo razgovora, malo ogovora, malo kleveta, 
malo laži, puno hvalisanja samoga sebe, a omalovažavanja 
drugoga ; stvari, koje su se negda dogodile, prepričavat će 
tisuću puta, te će se iz njega ljudi poradi toga već ismijavati. 
Uspjeh i napredak svoga susjeda gledat će jalom, zlobom, 
podmetanjem štete, umjesto da mu tuđi uspjesi budu pot- 
strekom za napredan rad. 

U svojoj umišljenoj oholosti i samosvijesti: ,,tko je 
kao ja ?" mnogi gubi u svojoj duši osjećaje 
poštovanja nesamo prema svojim suseljanima, nego 
i prema višima od sebe. Što je prema njemu i školovani 
čovjek ? Ništa! On sebi umišlja, da cio svijet postoji 
samo poradi njega i da sve ima samo njemu da služi. On je 
postao pravi samoživac, a kraj toga redovito svadljivac i 
kavgadžija; tjera po sudovima cijelo selo, jer drži, da ni 
svi suci, ni svi fiškali ne znaju toliko, koliko on. 

Od takva čovjeka boji se cijelo selo. Od njega bježi 
rođeni brat, a žena postaje prava mučenica i patnica. Djeca 
takve seljačke oholice i silnika rijetko kada bivaju bolja od 

oca, Obično zato već zarana ostavljaju i selo i dom, da ih 
nestane u svijetu. 

. Dušu našega naroda često izjeda vino i rakija. 

Seljak si umišlja naći utjehu u nevoljama, a okrepu u teškom 
radu u piću. Pa ne bi bilo ni to još zlo, da se onda u pijanstvu 
ne počinjaju najveća zlodjela : svađe, tučnjave i ista ubij- 
stva, a da ne i govorimo o onim psovkama i najružnijim 
riječima pred vlastitom djecom. Koliko su puta tako oci 
najveći neprijatelji duša svoje rođene djece!... 
.. No najveće je zlo za seljački dom, kada kućegospodar 
ili otac obitelji postane stalni pijanica. Propast je takva 
doma i obitelji gotova. Polja će ostati neorana i neokopana, 
kuća će se rušiti pomalo nad glavom, prodavat će se komad 
zemlje za komadom, dok se konačno ne slože i trgovci i 
lihvari i bankari i općina, te za neplaćane dugove i poreze 
prodadu na bubanj preostalo ono još seljačke imovine. 

Kao što je zavladalo mnogo zlo u dušama seljačkih 
muževa, tako je obuzeo živi đavao i duh mnogih naših se- 
oskih žena. Ne će se ni ženi više slušati kućegospodara, 
kada i ona može da bude gospodarica. Ta čemu je ona 
donijela od svoga očinskoga imanja toliko zemlje u tuđu 
kuću ? Zar da drugi njime gospodari, a ona da sluša i bude 
prava robinja u kući ? 

Ne treba njojzi više mnogo prigovora sa strane kuće- 
domaćine ili kućedomaćice, ona će da digne u bunu najprije 
svoga muža, a onda cijelu kuću. 1 domala sve žene složno 
— > razvrgoše našu lijepu porodicu, uništiše lijepi naš 
seljački dom. 

No ni to nije jedina njezina loša strana. Kad se djevojka 
uda u kuću, hoće joj se vječne mladosti, hoće joj se lijepih 
dukata na prsima, hoće joj se seoskih prela i posijela, hoće 
joj se vesele igre uza svirku onoga gajdaša, da joj se srce 
i duša uzdrma od veselja i razbludne pjesme, hoće joj se 
slobode i zaboravi vječno mlade žene. Njoj gode laskanja 
o ljepoti, gode joj i one upute i savjeti seoskih baba, u čije 
je duše ušao živi đavao. Ako rodi koje dijete, neka ga je, 
no ne dao Bog više toga ,,zla"!.., 

.. I tako ostaju nerotkinje ne po prirodi Božjoj, nego po 
grijesima đavolskim. No priroda se sama osvećuje : mnoga 
odilazi još mlada u grob, a mnogoj ovene cvijet ljepote i 
moa ne po rađanju nego po grijesima ubijstva svoga 
ploda. 

Duša naše i seoske žene nije više čista; nije nosilica 
narodne snage i nadživljavanja. Mnoga je, što više, i seoska 

žena, a nesamo gradska, prava zavodnica svoga muža, 
a ne njegova pomoćnica u teškoćama života, Doista se 
može i za nju reći one riječi Josipa Kozarca iz pripovijesti 
»Emilijan Lazarević" : , 


»Čovjeka osvojiti, zatraviti, da ti pred nogama puza, 
čovjeka uništiti tjelesno i materijalno, 
to može svaka žena svojom ljepotom, — ali čovjeka dići, 
spasti, ljudskom društvu opet na raspolaganje predati, 
to je ona viša duševna naslada, koju svaka žena nije kadra 
pojmiti, a nekmoli u njoj uživati. 

Zlo je zato našega seljaka, što same seljačke žene nijesu 
više čuvarice obiteljskoga ognjišta, one svete vatre čistoće, 
rada, poslušnosti, požrtvovanja prema sitnoj djeci i svome 
rodu, žive kršćanske vjere, ljubavi i požrtvovanja prema 
svome bližnjemu. 


Bit će zato veliki zadatak našega sitnoga rada na selu, 
da opet u seljačkoj djevojci uzgojimo te velike vrline se- 
ljačke žene, kućedomaćice, vjerne druge svome mužu, do- 
bre i požrtvovne majke, marne i poslušne radilice nesamo 
svome mužu nego i svima starijim domarima. 


* 


No mnoga zla seljačke duše i nijesu krivnjom nekakve 
seljačke oholosti, dobra života, nego seljačke zapušt e- 
nosti i neimaštine i kruha svagdanjega pokraj 
svega onoga teškoga rada na komadiću neplodne zemlje 
ili na onome golu kršu, koji ni najveće kiše ne mogu da 
zaliju, jer utroba zemlje ispija svu vodu. Rijetko će. zato 
što i uzrasti na tom kamenu, kad ljeti nadođu oni dani, 
gdje iz oblaka ni kapi vode kroz mjesece i mjesece. A i po 
nizinama ne će na onoj crvenoj i žutoj zemlji — vrištini 
— drugo da uzraste do one bujadi i paprati, koje ne će da 
zagrize ni ovca ni kakva druga stoka. 


A nije naše seljačke sirotinje i zapuštenosti samo na 
onom neplodnom kršu i vrištini. Ima sirotinje diljem svih 
naših krajeva, gdje više, gdje manje, a sva ta siromaština 
pritište dušu našeg naroda kao ona grobna ploča nad tje- 
lesima mrtvih. . 


No ne bi bila ni ta sirotinja ni osamljenost seljačkih 
domova nikakva sramota seljačke duše, kad ona ne bi po- 
vlačila i samu seljačku dušu u podivljalost, u beznadnost, 
u' pomračenost uma i srca. Osiromašenu seljaku prazno 

je srce za ikakve plemenitije osjećaje, prazan mu je um 
za ikakve poglede. Siromaštvo kao da je pomračilo sve ve- 
drije misli u čovjeku i kao da je podivljalo sva plemenitija 
čuvstva.* 

Učini li se seljaku siromahu kakva i korist, on je ne zna 
cijeniti. On ne zna pravo cijeniti ni drveta kraj ceste, kao 
ni ceste same, ni mosta, ni uredne kuće, ni zdrave šume, 
ni željeznice. On je na sve tuđ i hladan, kao da ga se sve to 
ništa ne tiče. A zapalit će i šumu, ne iz neke zlobe, nego iz 
puke nehajnosti za sve, što nije njegovo. Gledat će mirno, 
kako bujice razdiru ceste i mostove, a u svojoj će se duši 
još veseliti i misliti: ,,Pa neka samo razdiru! Nije moje, 
nego državno. Trebat će država dovoz novog kamena i 
šljunka, trebat će radnika, pa će se na taj način dati 
nešto i zaslužiti. Bolje išta nego ništa... Ta ionako nema 
nigdje zarade u kući. A tko će uvijek odlaziti za dinarom 
u tuđi i daleki svijet ?' 

Možda ima u tim riječima i koji trak želje za razaranjem, 
želje, da ničega nema, čime se pojedinac ne može pravo da 
okoristi. Posade li se tako voćke ili kakvo drugo drveće uz 
cestu, da se dade oku užitak, kad čovjek bude danas sutra 
prolazio kroz redove lijepoga cvjetnoga drveća ljeti i jeseni, 
— da i siromah putnik uzmogne slobodno sa stabla ubrati 
koji sočni plod za žeđu, da ima i hladovine, da sjedne i da 
se odmori, — mnogi će seljak misliti u svojoj duši : ,,Što je 
nama stalo do ljepote i hladovine! Daj ti to radije nama, 
umjesto što si utrošio i posadio !" 1 po onoj riječi : ,,Ne bilo 
meni, ne bilo ni tebi !'' divlja će ruka posjeći jednoga dana 
ona stabalca, koja su se počela već tako lijepo razvijati 
duž cesta. 

Često je tako narod u neimaštini svojoj uistinu podi- 
vljao. Gleda u svemu oko sebe samo neprijatelja, te se 
životinjskim nagonom brani, kako može i kako zna. Siro- 
mah čovjek često samo osjeća, kako ga vlasti gone za 
šumski kvar, jer nema ni dinara, da kupi ili zaradi komadić 
drveta. Pa kud će nego u šumu, koju ionako drži svačijom 
i ničijom ? Sada opet mora da plaća državne, banovinske 
i općinske poreze, a nitko se ne brine, odakle će smoći dinar, 
da kupi zrno soli, kap petroleja, kocku šećera. 


* Siromaštinu našega sela i zapuštenost seljačke duše zorno 
je prikazao pripovjedač naših sela Vjenceslav Novak u svom 
djelu ,,Zapreke'' (izdanje Matice Hrvatske godine 1905.). Prema 
tome djelu donosimo i mi u ovom poglavlju pojedine pripo- 
vjedačeve misli. 

U siromaštvu kao da su mnogom našem seljaku pre- 
stali bivovati i svi viši prosvjetni osjećaji u duši ; on je po- 
stao tvrd i tup i na svoje vlastito znanje. Čemu će njemu zato 
i škole, kad i to stoji, kad i za to mora plaćati općinski 
namet, kad mora svojoj djeci kupovati i knjige i obuću 
i odjeću ? 

Siromaštvo ubija tako naš seljački narod, te često 
nije više sposoban vidjeti svoju pravu pomoć. On misli 
samo, da bi mu morale pomoći državne vlasti, kada su 
mu one oduzele i posljednju kozu za porez. Zato je u nje- 
govim očima njegov najveći neprijatelj i država i kotar 
i općina, i onaj učitelj i onaj svećenik, jer ga svi ti uče, da 
bude pošten, pa makar i siromah, da ne krade, da ne čini 
drugima zla, da ne psuje, da se ne buni. A kako će on sve 
to, kad mu sirotinja i porezi odniješe sve iz kuće, a suša 
i druge nevolje uništiše sve usjeve na polju ? I što je bilo 
još do nedavna u zelenilu, sad je sve požutjelo i povenulo 
u listu i u korijenu. Nema tu više života u sirotoj biljci, 
pa čemu će onda i jadni život čovjeku siromahu ? 

Nevolja je seljaku, ako ostane bez ičije tuđe pomoći. 
ali mu je još veća, ako ovisi o tuđoj milosti, te mora biti 
sa svime zadovoljan, mora na sve šutjeti i sve trpjeti. 
Čovjek siromah o milosti drugoga vezan je kao pas na lancu, 
pa ne može da se slobodno gane. Siromah se mora još ula- 
givati svome gospodaru, mora se ponizivati, pretvarati 
pa i lagati. Nije to više onda poniznost siromaha, nego je 
kukavština gladna čovjeka. 

I tako je siromaštvo teret, pod kojim se ne savija samo 
tijelo nego 1 duša ljudska. 

Seljak osiromašio postaje i bešćutan na sve oko sebe. 
On je kadar da počini i najveća zla ko od inata. On u svome 
siromaštvu misli zlo, ali ne zato, što bi bio glup ili pokvaren. 
Zna on i dobro misliti, kada mu u srcu i na duši bude samo 
bolje. > 
U zapuštenosti svojoj seljak je navikao gledati u sva- 
kome svoga krvnoga neprijatelja, pa zato ne vjeruje ni- 
kome, ne vjeruje čak ni onome, tko ga upućuje na dobro. 
Ne vjeruje nikome zato, jer drži, da mu i ne može biti 
više čovjeka, koji bi ga htio i mogao pomoći i koji bi mu 
mogao zaželjeti dobro. 

A da istinu kažemo, i nije čudo, da je narod u svome 
siromaštvu, a gonjen i drugima jadima, uistinu nepovjer- 
ljiv, da ne velimo i podivljao. Kod kuće ga ubija siroti- 
nja, a kamogod dođe, sve po njemu: Hoćeš u općini — 

bilježnik, hoćeš u kotaru — predstojnik... Sve je protiv 
njega. Ne bi bio ni naš narod tako zao, da su drugi s njime 
bolji ! 

Muči se cio život, a za koga ? Toga ni on sam ne zna. 
Zna samo, da se mora mučiti do smrti, koju on čeka hladno 
i bešćutno, kao i sve drugo, što ga u životu snalazi. A sna- 
lazi ga više zlo nego li dobro. Pa zato biva kao otupio. Osim 
krsta i duše nema on ništa više, nego što ima njegovo konjče, 
Brine se i radi kao i ono samo za drugoga, a ništa za sebe, 
tek da se u gladi i siromaštvu preživi. 

Pod osjećajima nepravde, a nerijetko i iz pukoga jala 
seljak će da počini teška zla iz osvete. On će posjeći vino- 
grad, voćnjak, on će i zapaliti sijeno, štale, štaglje pa i kuću 
nad glavom svoga susjeda. Za takva čovjeka ne postoji 
ni savjest ni vrijednost dobara, a ni osobno dostojanstvo. 
Za svoja zlodjela dat će se mirno od žandara vezati i tjerati 
u istražni zatvor, kao da je počinio još kakvo junačko 
djelo. Na sudu ne će pokazivati ni najmanje osjećaja žalo- 
sti nad počinjenim i otvoreno priznatim zločinom. On će 
se pokazati i tu bešćutnim, kao da je tako moralo da bude. 
Ne brine se on, kako će mu sada da prežive žena i djeca, 
dok bude odsluživao svoju kaznu u tamnici. Ta živjet će 
se, kao što je i on životario ! 

A što vlasti više puta misle, da će još jačom silom i 
većim siromaštvom umekšati i ukrotiti podivljalu narav 
takva čovjeka, ljuto se varaju. Narod je taj u sili i nevolji 
postao još tvrđi, još okrutniji, još jače divlji. U njemu treba 
samo da uskipi krv — i on ne vidi ništa više oko sebe, ne 
ćuti nikakve druge želje do težnje razaranja, do težnje 
uništavanja. .. 

Nije onda čudo, da je u takvim osjećajima nemara 
za sve, što je uzvišenije, ostavljao naš siromah seljak svoju 
rodnu grudu. Odilazio je u tuđi i daleki svijet i neuk i ne- 
pismen i neupućen. Kamo ? Toga ni sam nije znao. Išao 
je ne poznavajući njodnpga tuđega jezika. Išao je samo 
za nekakvom neodređenom srećom, da se riješi onoga zla 
na domaji. Pošao je u daleki svijet na rad, a nije nikoga ni 
pitao, ni kome će u posao ni uz kakvu plaću. 

Ništa od svega toga on nije znao, a niti je mario da sa- 
zna. Oćutio bi beskorisno samo najtežu bol u duši, kad 
bi još mislio na to, a pogotovu kad bi znao, kako će i u tom 
tuđem svijetu mnogi zaglaviti ili inače stradati. 

On zato radije ide u tuđi svijet bez ijedne svijesne 
misli o svome budućem životu, radu, patnjama, strada- 

njima i žrtvama. On se ne zanosi ni mislima, da će u tom 
tuđem svijetu naći nekakvo začarano carstvo, gdje će 
postati kraljem u jednoj od kraljevina, a ni carem u jednoj 
od carevina. On će dati samo svoje jake ruke za parče bo- 
ljega hljeba, nego što ga je imao na svome seljačkom domu. 

Ništa ne ispituje, a niti se zanima za svoj ,,usud*, 
kad polazi u tuđi svijet. A kad bi na svoju nesreću i koga 
štogod o svem tome ispitivao i saznao za teškoće, nevolje, 
patnje, pa i za samo životno stradanje i umiranje daleko 
od tog svog sirotinjskog doma, duša bi mu se bez potrebe 
a i bez koristi uznemirila. On ne bi imao više onoga mira, 
spokoja i predosjećaja neke sreće, što je gleda i očekuje... 
Gdje ? Toga ni sam ne zna... 

A i bolje je za taj narod, da je postao bez briga za 
sve, što ipak može i mora da nadođe sutra, prekosutra. 
Ta čemu da misli, što će biti i sat kasnije ? Bit će ionako 
ono, što će se morati zbiti, pa zašto da si onda o tome već 
unaprijed tare glave? Zašto da se jadi unaprijed, kad toga 
jada još nema ? Zašto da ga satiru i te brige, kad su mu 
i onako sve misli satrvene brigama za svakidanji komadić 
kruha i palente ? U njegovoj najvećoj bijedi nitko nije 
mislio na nj, pa zašto da on sam satire još posljednju pre- 
ostalu živu misao o boljoj i sretnijoj budućnosti ?... 


* 


Mi se počesto srdimo, kad nam tuđinci nekom na- 
sladom opisuju našega seljaka u svoj njegovoj neukosti 
i kad nam uzato znadu otkriti i koju lošiju stranu seljačke 
duše. U nama uzbjesni gnjev, kako se usudio taj tuđinac 
dirnuti u čast i poštenje toga još djevičanskoga naroda... 


Pa ipak u svojim prosuđivanjima moramo i nehotice 
doći do zaključka, da je uistinu mnoga narodna seljačka 
jedinica u svojoj jezgri nezdrava, da su se mnoga zla primila 
i toga ,,nepokvarenog naroda". Možda je, istina, zdrav 
tjelesno, ali što ćemo, kad nam sirotinja i druge nevolje 
utukoše narod, te je postao u svojoj zapuštenosti kao ži- 
vinče bez samosvijesti, bez spoznavanja svojih društve- 
nih i političkih prava. Taj je narod gonjen silom i onda, 
kad je kriv i nekriv, pa ne zna više, ni što mu je njegovo 
pravo, ni što mu je njegova dužnost. On je tup, nepomi- 
čan kao i životinja, dok ne ogladni. A kad ogladni, onda 
ide za prvim plijenom. 

., Kako će onda taj narod imati narodne svije- 
sti, kad mu utukoše i onu čovječansku svijest? 

Za taj narod ne može da postoji nikakva budućnost, kad 
on nema sadašnjice, a za svoju prošlost i ne mari, da išta 
saznade. 

Pitamo se onda pravom : 

Tko može da računa na taj zapušteni narod ? Oni, 
koji pišu u novine i knjige o toj zdravoj jezgri, nesamo 
da ne misle na to, kako bi toj jezgri trebalo privesti sokova, 
da bude plodna, nego oni nijesu nikada ni pomislili na to, 
da se uvjere izbliza, iz dodira : kakva je i po čem zaudara 
ta jezgra ?... 

Tko da se uistinu osloni na osiromašio narod, otupio 
za svaku plemenštinu ? On, istina, radi kao blašče, pokoran 
je, sve sluša, svemu odobrava, ali samo tako dugo, dok 
čuje bič nad glavom. Vuče pokorno, ali čim prestane bič 
zviždukati, stane. 

Kako će se moći i pomišljati, da.se s takvim narodom 
provodi kakva velika: narodna misao, kakav veliki na- 
rodni gospodarski i politički program oko unapređivanja 
seljačkog naroda ? Takav narod otupio je i sam za svoje 
vlastito dobro. On više kao da ne vjeruje ni sam sebi ni 
svome radu. On je gluh za svaki poziv višeg, novog, na- 
prednog seljačkog života. i 

Takva naroda ne smetaju zato ni najmanje one nje- 
gove nečiste i podrte seljačke kućice bez ograda ; ono dvo- 
rište i okućje, gdje svako stablo raste, kako ga je sam Bog 
zasadio. 

Naš je seljak u svojoj dugoj zapuštenosti i trpljenju 
izgubio u sebe vjeru. On će možda i zanimanjem slu- 
šati, kad mu se bude govorilo o unapređivanju njegova se- 
ljačkog gazdinstva, ali kad mu se bude reklo : »Evo, braćo 
seljaci, tako bi moglo i trebalo biti i kod vas" — oni će 
zlovoljno reći: ,,Nije to za naš svijet..." 

Iz te nevjere i u vlastito dobro teško će osiromašio 
narod pokrenuti i zadrugarska ideja. On ne vjeruje, da 
može biti više ikoga i ičesa, koji će poštenjem raditi u 
njegovu korist, a ne u svoju. 

Osnuje li se u selu vjeresijska zadruga, 
Bože oslobodi, da bi stavio u nju dinar ušteđevine. Ali zato 
treba li mu dinar, bit će prvi korak u zadrugu, da se ondje 
zaduži. Osnuje li se i mljekarska zadruga, slabo 
će ta vidjeti mlijeka od seljačkih kravica. Radije će se 
izliti mlijeko svinjama, nego li nositi u zadrugu, gdje da se 
putem iste proda u građu ili da se u njoj načini sir i masle 
za prodaju. Ne vjeruje naš čovjek, da ga ne će prevariti 

mi ista seljačka zadruga, kao što su ga dosad i svi drugi 
izvarali. Na sve nagovore, upute i savjete on će u najbo- 
ljem slučaju slegnuti ramenima i reći: ,,Seljačkom narodu 
nikad bolje nego sve gore. Ne će mu pomoći ni vjeresijska 
ni mljekarska zadruga. Čovjeku siromahu je suđeno, da 
se muči i pati do smrti. Zato sagni glavu, pa miruj i budi 
sretan, da te drugi puste na miru!" 

I kad se pravo promisli, ne zna se počesto, je li naš 
seljački narod otporniji za napredak, kada ga od svakale 
bije sirotinja, ili onda, kad mu se štogod posreći, pa se 0so- 
koli i misli, da mu baš tada ne treba nikoga. 

Nije zato laka stvar svladati otpor neukoga seljaka. 
On se počesto svojeglavo opire protiv svega, što mu se 
prikazuje kao način oko podizanja njegova seljačkog ga- 
zdinstva. Mi se možemo zanositi mislima najpožrtvovnijeg 
rada, ali kada zađemo u svoj seljački narod, onda ćemo 
istom vidjeti, kako nas ne shvata i kako ne vjeruje našim 
riječima. On je nepokretan i tup i za najkorisniji svoj rad, 
kao što je zadrugarstvo. 

A možda i nije tome sam kriv. Njegova je svijest utu- 
čena kao i vjera u njegovu vlastitu gospodarsku snagu. 
Taj seljački narod sliči onome zemljištu, koje se kroz sto- 
tine godina nije oralo, koje je zaraslo dračem i korovom, 
pa tko će onda u to neorano i kroz duge godine neobrađivano 
tlo usaditi koju plemenitiju biljku, koja treba prhko i me- 
kano tlo. Trebat će dobro zasukati rukave, trebat će se 
dobro znojiti, dok se neorano tlo priredi za sjetvu. 


Siromaštvo, zapuštenost i neukost, sve to nije dalo našem 
narodu mogućnosti, da se u njega razvije kakva viša narodna 
svijest, a još manje požrtvovanje za narodno dobro. Zato 
je dobar dio našega seljačkoga naroda još i danas u punoj 
narodnoj nesvijesti. Tek ovdje ondje pokazuje se živi duh, 
svijestan borac, a oko njega četica junaka. Mnogo ih je, 
koji imaju pojma, da je gore nebo, dolje zemlja, da na zem- 
lji rodi žitak, da ga ogrijava sunce i škropi kiša. Znaju, da 
je na nebu Bog, a na zemlji kralj — ali ne osjećaju kakve 
više duševne snage, ne poznavaju narodnih ideala, nijesu 
svijesni plemenitih vrlina ljudskoga duha, ne ćute u sebi 
općega narodnog ponosa, koji se krili dalje i obuhvata više 
nego vlastite roditelje, vlastito dijete, prag vlastite sobe, 
u kojoj pojedinac ugleda svijetlo Božje. 

Pa ipak hoćemo li imi Hrvati, da se brojimo među na- 
predne i prosvijetljene narode, kaže naš pripovjedač Novak : 
»Ireba izvući iz naših polja, gora, rijeka i mora blago, da 

se narod nahrani, da ojača. Tad će i on osviješten i ponosan 
smjelo i samosvijesno pogledati u oči svome takmacu i 
uspješno razumijevanjem  odolijevati najezdi. Ovako je 
prosjak, kojega nitko ne uvažuje, a sam sebe osjeća naj- 
bjednijim stvorom na zemlji. Životinja, ako nije u vlasti 
nerazborita i nesavjesna čovjeka, ne trpi, koliko trpi takav 
siromah. Životinji u slobodi nuđa široka priroda glavne uvjete 
za život: zrak, hranu, odijelo i krov. Siromah čovjek ni 
toga nema, a nagon za samoodržanjem sili ga, da mu misao 
neprestano kruži oko toga, kako će se nasititi. ' 

Još ga više podražuje položaj onih njegovih bližnjih, 
koji živu u izobilju; a iz te podražice rađa se u siromahu 
zavist, zloba, pohlepa za tuđim i tupost na zločin, 

A budući da su to sve takve strane ljudskoga života, 
koje se moraju pred drugim skrivati, siromah postaje 1lu- 
kav, nepovjerljiv, pretvara se, hini, laže i vara. 

Zato ćete osiromašenoga, gladnoga čovjeka i ženu 
predobiti za sve. I ono, što se moli Bogu i svecima, njegova 
je molitva ispunjena samo željom, da se spasi siromaštva. 
. Glupo je i nesavjesno zahtijevati, da čovjek, koji se 
dan na dan bori glađu i drugom oskudicom, bude na jedna- 
koj moralnoj visini s čovjekom, koji oskudice ne pozna. 
Ima o tom moralnih štiva, priča i legenda, a u sebi su laž. 
Volja za život i nagon za uzdržanje života tako su jaki, 
da u običnoga čovjeka ruše sve etičke (ćudoredne) ograde, 
koje mu se opru. Ili ih sruši, ili sam posve pogine. 

Gdje je glad i nevolja svakidanji gost, tu ona izjeda 
sva plemenita svojstva duše kao rđa željezo. 

Siromaha čovjeka nitko ne uvažuje, a u trajnom poni- 
žavanju otupe mu ili skroz zamru svi nježniji osjećaji. 
Samo ono postaje budno, što je u nj postavila priroda 
poradi samoodržanja, — a ovamo spada i ljubav djece. 

Značaj i siromaštvo može se zato naći zajedno 
samo u ljudi, koji su se talentom intelekta i volje i visokom 
naobrazbom digli do vrhunca kulture, ili koji su nadareni 
rijetkom, upravo legendarnom moralnom snagom poput 
Aleksandra Velikoga, koji je, moren žeđom, prolio pru- 
ženu mu vodu poradi toga, što nije bilo vode i za njegovu 
žednu vojsku. ž 

Zato: koji političar može da računa na osiromašeni 
narod ? Da, — da ga pobuni, da ga digne na zdvojan, si- 
lovit otpor. Ali tim se putem danas politička pitanja rijetko 
rješavaju. 

Siromah je čovjek kamen, kojim se svatko smije naba«- 
civati, neplodna i neobrađena zemlja, po kojoj nekažnjeno 
smije gaziti svačija noga. 

Siromaha upotrebljuju bezdušnici — političari i ekonomi 
— kao besvijesnu, fizičku silu, a kad im ga ne treba, odba- 
cuju ga i okreću odvratnošću od njega glavu. 

Siromašan narod nije uputljiv, jer mu nije stalo do upute 
mimo kruha : u gladu i studeni koncentriraju se sve njegove 
misli, kad ga ta dva zla s drugim gorkim posljedicama pro- 
gone danas, sutra, prekosutra... do smrti i kad ih kao 
baštinu na smrtnoj uri predaje svome potomstvu: 

A kad nije uputljiv, za nj je škola s dobra dva dijela 
suvišna stvar, suvišna, jer su mu nerazumljive i mrtve 
ideje duševnih prvaka njegovih sunarodnjaka... 

Takav je narod jednako apatičan i bešćutan i za he- 

rojska pregnuća njegovih plemenitih sinova, koji su žrtvo- 
vali za nj sve svoje. Ni za što ne možete takav narod odu- 
ševiti, jer početak, tok i konac njegova mišljenja hvata 
samo kruh, kruh, kruh! 
. Mi uzgojem moramo da narodu i osobito mladeži 
obraćamo oči k višim, duševnim zadacima života, ali zato 
ipak ne smijemo nikada zaboraviti, da su ljubav i glad 
dvije najjače poluge u radionici prirode. 

Jest, odgojem i prosvjetom dignimo smisao novoga 
života svoga naroda! Ali da i naše sitno djelo bude uspje- 
šno, treba ćutjeti s patnjama duša seljačkoga naroda! 
Treba pogledati nesamo u one kolibe naših gorštaka, zbite 
iz sirova kamena i drveta, nego i u one potleušice po mno- 
gim ravnim selima. Treba pogledati i one naše ,,hiže" i 
,,»hižice! Hrvatskog Zagorja, koje ona zagorska pjesma 
ovako opjevava : 


»,Bogica je 'z dreva, 
ne vufa se reva 
pokazat pred ludmi, 
kak da se boji. 


Vre slaba je stara 
prek stotinu let, 
od njezine brajde 
posušil se cvet. 


Od blata je zbita 
i škopom pokrita, 
ne moreš prav znati, 
je 1 hiža i klet ? 

Nju muški su žuli 
prinesli na svet, 

za onda dok Zagorec 
bil je još kmet. 


Al bila je bela 

i z mirom vesela, 

a danas od tuge 
se hoće podret." 


Čovjek se mora zgroziti, kako se u mnogim seljačkim 
stanovima danas živi, kako se spava, kako se tu jede, kako 
dijeli svoj ležaj čovjek s kravama, s ovcama i svinjama, 
kako se tu uzgajaju djeca skupa sa stokom i živadi, kako 
se konačno iz takva seljačkog gazdinstva izbija i privre- 
đuje gotov dinar za one sitne potrebe te bijedne i zapuštene 
seljačke obitelji. ' 

Čemu se onda čuditi, što seljak odrastao u takvoj ko- 
libici nema drugih plemenitijin poriva do onoga jedinoga 
za održanje gologa života ? U svome saobraćaju nema nika- 
kve lijepe riječi do najgore psovke i kletve, da se i samo 
nebo nad njim ruši, a zemlja pod njim otvara. Nema na 
njegovu licu nigda smiješka do onih vječno tvrdih, duboko 
urezanih i navoranih mrežotina. 

Takav seljak nema ni prema svojoj vlastitoj ženi 
mile, lijepe i ugodne riječi. Surovost i divljačina prožela 
mu kosti i meso, srce i um. On je surov prema rođenoj 
djeci, surov i sam prema sebi. 

U takva čovjeka nema ničega do surovosti, zapušte- 
nosti, zaostalosti, otpornosti proti svemu i svakomu. Ta- 
kav čovjek nesvijestan je svojega prava i onda, kad ide 
državi plaćati poreze. Kad ide u općinski ured, skinut 
će kapu još pred zgradom i ostavit će je vani u strahu pred 
»gospodinom''. Seljak se boji i sada toga ,,gospodina", kao 
da bi počinio kakav zločin. ' 

A i preko volje on dolazi tamo. Ta znade, što ga čeka, 
kad dođe kakvoj vlasti, da traži svoje pravo ili kakvu za- 
štitu. Oni, koji su u tim uredima radi njega, oni, koji bi mu 
po svojim položajima morali biti i na ovim mjestima nje- 
govi učitelji i savjetnici, dočekaju ga bahato, otresaju se 
na nj, uskraćuju mu njegovo jasno pravo i počinjaju kri- 
vice, koje u nebo vape za osvetom, ili dijele milosti za mito. 
A hrvatski seljak trpi to i trpi, podnosi mirnoćom nijeme 
životinje. Podnosi, kao da sebi nije svijestan ni svoga ljud- 
skoga prava, a kamo li političkog. 


ki 


I kraj tako bešćutnog siromaha seljaka prolazi godina 

za godinom, prolazi, čini se, i vječnost bez promjena. 1 

da nema Boga u svojoj duši, ne bi imao nikoga, kome bi 

zavapio : ,,Ne uvedi nas u napast, nego izbavi nas od zla P 
* 


Nemojmo zato poljepšavati slike svoga seljačkog 
doma! Bolje je vidjeti sliku i onih podrtina i onih zapu- 
štenih kolibica, pa makar morali bolom u duši zavapi- 
ti: ,Zar je takav život plata tome narodu, koji je plugom 
i puškom stajao na braniku zapadne civilizacije, koja mu 
sad za uzdarje dobacuje, da je nerazumna stoka 2“. 

Pa ipak ostaje i za taj zapušteni narod važno pitanje, 
koje postavlja već Vjenceslav Novak u svojoj spomenutoj 
pripovijesti ,,Zapreke" : o : 

»Recite, kako ga podići u ovim prilikama, što vladaju 
njime? Materijalno se podići ne može bez 
veće političke neovisnosti; do političke 
neovisnosti ne može se bez probuđene 
i ustaljene narodne svijesti; bez mate- 
rijalnog blagostanja ne možemo se uzvi- 
nuti do političke narodne svijesti!..." 

Čini se tako, da se okrećemo na kotaču, gdje nema ni 
«početka ni kraja, samo kamo stanemo, on se kreće. 

Istina, nije ni u cijelom našem narodu takvo narodno 
zlo i siromaštvo. Nije ni u cijelom narodu duša otupjela za 
«sve dobro. Narod po svojoj darovitosti zna da pronađe vrata 
izlazu iz svojih nevolja i ondje, gdje to drugi ne bi znao. 
«On zna da se otme i siromaštvu u zgodan čas. : 

Koliki su pošli samo u tuđi svijet gonjeni sirotinjom 
a utučeni bijedom bez ijedne misli u svoju budućnost, a 
«evo sreća se marnim rukama nasmijala. Upoznali se s na- 
prednim svijetom, naučili ubrzo i tuđi jezik, zaradili gotova 
novca, poslali ga u domaju svojoj ogladnjeloj sirotinji, 
“povratili se kao ljudi otkrite glave i vedra čela domovima 
svojim, posazidali lijepe kuće zidanice, prikupili nešto više 
zemljišta za sebe i djecu svoju. 1 sada osjećajima ljud- 
skog i narodnog dostojanstva ne očekuju više pomoći samo 
od države; svijesni su sebi svojih građanskih dužnosti, 
ali i prava ; sada ne idu više u općinu, gdje će ostavljati 
svoje šešire na podu pred vratima kakva općinskog pisara, 
od kojega će moljakati milost kao kakva sljepačka siro- 
tinja. 

“nosi od tih nekadašnjih bijednika sagradiše lijepe 
«domove i u ,,novome svijetu". Istina, oni više nijesu seljaci, 

ali se sjećaju vazda svoje seljačke domaje, pa će i u tuđem 
svijetu rado dati svaki zamoljeni darak. Koliko se samo 
darovima tih nekadašnjih ,,bijednika'' izgradilo novih lije- 
pih seljačkih domova, crkava, škola, pa i drugih prosvje- 
tnih i dobrotvornih domova! 

Koliko se toga svijeta uputilo nekoč za radom i u svoj 
domaći bogatiji kraj, a siromašniji na rukama za teški rad ! 
Pa i ondje jedan se okućio, drugi svojim radom stvorio: 
lijepe ušteđevine, i nestalo je one stare sirotinje. Nestalo 
je i one potištenosti duha, Nestalo je i onih životinjskih 
nagona u borbi za samoodržanjem. Čovjek - životinja po- 
stao je sada punim čovjekom... 

* 


No što je pošlo za rukom pojedincima, da im je po radu 
i marljivosti postao sad veseliji i sretniji njihov seljački 
dom, treba da to bude i cijelom našem hrvatskom seljač- 
kom narodu. A to će i biti, kada svi od posljednjega seljaka 
do najviše školovanog čovjeka upoznamo otvoreno i ja- 
sno svoju dušu. Svi mi moramo upoznati svoje vrline kao: 
i svoje vlastite bolesti. 


A boluje li bolesnik u našoj kući, prvi je preduvjet 
njegova liječenja i ozdravljenja, da se točno ustanovi na- 
pi bolesti, da se ustanovi ,,dijagnoza", kako to liječnici 
ažu. 

Što vrijedi za pojedinca, koji boluje, vrijedi i za cio 
narod. 

Boluje li stoga narodno tijelo, boluje li napose naše 
selo, treba odmah tražiti liječnika, treba otvoreno tražiti 
i ustanoviti bolesti, na kojima boluje to narodno tijelo. 
Tada ćemo istom moći i narodnim bolestima pronaći naj- 
bolje lijekove i pomagala, pa i same javne zdravstvene 
zgrade za narodno ozdravljenje. 


Najviše se osvećuje kako pojedincu tako i cijelom 
narodu, kada sakriva svoje vlastite bolesti ili ako im ne po- 
svećuje nikakve pažnje ni mara za njihovo liječenje u ko- 
rijenu. Sve i najstrašnije zarazne bolesti šire se upravo 
poradi njihova sakrivanja i zanemarivanja u liječenju 
kod prvih pojava oboljenja. 

No ne boluje narod samo na tijelu. Njegova bolest 
može da zahvati cijelo njegovo narodno biće. Zato i du- 
ševno i ćudoredno i socijalno i gospodarsko zapušteno sta- 
nje naroda, pa onda sve loše strane njegova značaja, mo- 
žemo nazvati ,narodnom bolešću. 


53 


Zamamljivati samoga sebe, ne upoznavati svojih vla- 
stitih slaboća, skrivati i pravu istinu o svome narodu, 
prikrivati sve narodne bolesti, pričati o .narodnom 
zdravlju, uvjeravati svijet o narodnoj snazi, koja je 
čvrsta kao klisura, govoriti o probuđenoj svijesti narodnoj 
i samo o narodnoj dobroti, a ne vidjeti i narodnih zala — 
sve to znači hraniti u svojoj vlastitoj kući najvećega ubicu 
i neprijatelja. Taj će polagano i skriveno uništavati svu 
onu još preostalu narodnu snagu; on će isisavati sve još 
preostale zdrave sokove narodnoga bića; on će uspavlji- 
vati narod i njegove vođe na nerad, a stvarati u najbo- 
ljem slučaju u svima prilikama narodnoga života samo 
velike riječi iz ,,žarke ljubavi za naše selo". Zapravo će sve 
to biti prosta laž, blještavilo, koje za ozdravljenje naroda 
ništa ne znači. ; x 

Iz svega, što je rečeno, slijedi, da su i uza sve vrline 
našega seljaštva duša i značaj našega seljačkoga naroda 

. puni bolesti. ' | 

No ne boluje li i cio naš hrvatski narod od kojekakvih 
narodnih mana ? — Nije li zato prosta laž, da je i naš 
seljak kao srčika cijeloga naroda — onako .zdrav, kako 
ga mnogi u svojoj dobroj vjeri i u pjesmi prikazuju ? ' 

Ne kliju li i u tom seljačkom narodu već mnoge klice 
zaraznih bolesti — svi mijazmi, što više, klice najtežih 
narodnih bolesti, koje sigurno, iako polagano, uništavaju 
cijelo narodno biće ? ph 

Ili smo možda i mi kao oni jadni ukućani, koji skrivaju 
svoga bolesnika, da se čitavo selo i vlast ne digne i ožigoše 
našu kuću kao leglo zaraznih bolesti ? 

Ili smo možda i kao ona čeljad, koja trule i zarazne 
grobove već mrtvih tjelesa ukrasuje najljepšim ukrasom, 
da se svijet barem poslije njihove smrti očara 1 zavarava 
po njihovoj vanjskoj ljepoti ? ha 

Otvorimo zato oči i gledajmo svu istinu svoga naroda, 
svojih sela, svojih seljačkih domova ! 

Vidimo i upoznajmo još za vremena sve slabosti, sve 
bolesti — pa i preostalu još narodnu snagu i svježinu ! t 

Držimo, da ne ćemo biti neistiniti i prestrogi liječnici, 
ako i ovdje otvoreno i iskreno kažemo svu istinu o bolesti- 
ma svoga naroda, svojih sela i svojih seljačkih domova : 

Naš je seljački narod u dobrom dijelu 
sebičan. Otimlje susjedu brazdu kod oranja, da se onđa 
godinama s njime parniči; brat ostavlja rođenoga brata, 

jer ne će s njime zajedničkog života i rada. Naš i cio narod 
nema još u svojoj duši izgrađene društvene svijesti i po- 
žrtvovnosti, a jošte manje poleta i snage za kakav viši so- 
cijalni rad. 

Naš je cio narod, pa tako i onaj naš seljački, 
odan u velikom postotku pijanstvu, međusobnim 
svađama, najprostijim psovkama, kletvama, a u mnogim 
krajevima i razbojstvima, krađama i ubijstvima. 

Naš narod nije po svome značaju do- 
voljno štedljiv. U dobru i bogatinji često je lako- 
uman i nemaran, što ga čeka sutrašnji dan ; ravnodušan je 
na svoju dobru ili zlu budućnost, samo da se dobro živi, 
dok nešto ima. 

Naš seljački narod ne poznaje još 
poziva u dužnostima oko izgrađivanja 
svoje seljačke svijesti, jake staleške organiza- 
cije, jake narodne zgrade. U slučajnom i rijetkom narod- 
nom radu gledaju pojedinci počesto samo, kako da izvuku 
za sebe kakvu korist. Daleko je zato od njihova rada ona 
plemenita želja, kako da se i njihovim radom koristi cijelome 
selu, pa i velikoj narodnoj zajednici. Narod, selo, zadruge, 
društva pa i svi pothvati plemenitih trudbenika i sitnih 
radnika uništavaju se sebičnošću, te se zanosni poleti i ple- 
mernština i onih rijetkih narodnih radnika pretvaraju u ra- 
zočaranje. 

Seljački narod nije ustrajan u svome 
radu, u dobrom i u plemenitom pokretu. Pripravan je svoga 
i najboljeg i najnesebičnijeg narodnog vođu i prijatelja 
ostaviti u po puta i pridružiti se najvećem neprijatelju 
seljaštva ili — krenuti protivnim svojim putem. 

Naš seljak nije dosta prosvijetljen, 
jer mu manjkaju i osnovne škole za sitnu njegovu dječicu ; 
a ono slabo znanje, da nešto teškom mukom uzmogne pro- 
čitati ili napisati, ne može se još nikako nazvati seljačkom 
prosvjetom. 

Naš seljački narod nije dovoljno go- 
spodarski jak, da izdrži gospodarske potrese (,,krize'?) 
i da se uzmogne takmiti s drugim narodima. Nije dovoljno 
napredan, a ni pothvatan u svome seljačkom radu, jer jo 
uvijek. ljubi svoje staro i najjednostavnije gospodarstvo 
iako samo vrijeme traži, da ga zamijeni novim i naprednijim 
gospodarstvom. 

Naš seljački narod nije bogat, jer mnoge 
krajeve biju teškoće, bijede i nevolje. Vode zalijevaju naj- 

plodnije oranice, a visove pokriva goli kameni krš. Najjača 
narodna snaga mnogih sela mora da privređuje  krušac 
domaji u dalekoj tuđini, da prehrani ogladnjelu dječicu. 
Naš seljački narod nije u svojoj cjelini još dovoljno 
narodno osviješten, jer ih ima još mnogo, koji 
u svojoj sirotinji, neukosti i zapuštenosti ništa ne mare 
za više narodne pozive — za narodno potpuno oslobođenje. 
Naš seljački narod nije dovoljno ni 
vjerski prosvijetljen, jer počesto čine svoje 
vjere promatra tek pukim običajima na selu, a ne svojom 
vjerskom dužnošću pravoga kršćanskoga života. 


Jednom riječju: maš hrvatski seljački narod nije 


uvijek i svagdje ni posvome značaju, 
ni po svojoj duši, ni po svome radu do- 


rastao onom velikom narodnom pozivu, 


što ga čeka i što se traži, da se ojača u suvremenim 
gospodarskim, vjerskim, kulturnim i društvenim borbama. 

Duša se našega naroda nije naročito očeličila u punoj 
narodnoj i vjerskoj svijesti svojih  pradjedova. 

Dignimo zato tu svijest u malima stvarima, da bu- 
demo jači za veće stvari! 

: Dižimo tako svoje seljačke domove u duhu i radu svo- 
jih djedova ! 

Krasimo ponutrice svojih stanova narodnim vezovima ! 

Resimo kuće svoje slikama i uzorima svoga hrvatskoga 
naroda ! 

Neka slike iz povijesti otaca naših dižu narodnu svijest 
u odraslima, a zasađuju klice u mlađima ! 

Gledajmo u tim slikama junačku borbu svoga naroda 
protiv sile tuđina za njegovu slobodu, za njegova prava 
i narodne svetinje ! E 

Slike naših domova neka budu živa propovijed i našoj 
narodnoj svijesti i našoj narodnoj borbi i našem narod- 
nom ponosu ! 

Odgajajmo tako sami sebe za borce svojih narodnih 
misli, a pokažimo puteve k istim ciljevima i svojoj djeci ! 

No pored slika i ukrasa, kojima se diže u seljačkoj 
duši taj narodni ponos, treba da domove svoje ukrasujemo- 
i slikama svetaca Božjih, a naročito onim Križem patnje, 
nade i spasenja ! Sve nam to treba da bude nesamo javnom 
ispovijedi naše kršćanske vjere, nego i uzorom i poticalom 
na pravi kršćanski život! 

Bacajmo stoga iz svojih domova slike bez ikakva na- 
rodnog i vjerskog značenja! Bacajmo iz svoje sredine i 

ispred svojih očiju one znakove beskičmenosti, tjelesnog 
iživljavanja, putenosti, — one slike, što nam samo uspav- 
ljuju naše vjersko i narodno čuvstvo ! 

Dajmo svojim hrvatskim seljačkim domovima i po 
vanjskom znaku sadržinu svoga narodnog bića, pa ćemo 
moći onda punim srcem i punom dušom zapjevati one 
lijepe riječi spomenute zagorske pjesme : 


IZ našega gorja 
vre javlja se zorja, 
vesela i srečna 

bu hiža i klet 1"? 


4. SELJAČKA OBITELJ 


Kao što se pjevaju hvalospjevi seljačkom životu, radu 
i duši, tako isto ima svoje pune i opravdane hvale se- 
ljačka obitelj. U seljačkoj naime obitelji nalazimo sve ono, 
što je označio već najveći grčki filozof Aristotel riječima : 
,Zajednica osnovana po prirodnim za- 
konima za cio život." 

Seljačka je obitelj uistinu zajednica, koja se stvara 
po samim zakonima prirode. Odrastao mladić, onjen na- 
gonom osjećaja veza 1 ljubavi, izabire sebi družicu života, 
rada i međusobne ispomoći ; ta drugarica ima da popunjava 
sve vlastitosti njegova bića. Po toj prirodnoj doživotnoj 
zajednici stvaraju se novi životi — djeca, koja su već sa- 
mim rađanjem sastavni dio obitelji. Ta ista djeca rastu, 
razvijaju se tjelesno i duševno ; i kad odrastu, ćute u sebi 
isti zakon, da se udružuju s drugim bićima za stvaranje 
novog obiteljskog doma i središta. 

Obiteljska zajednica ima stoga svoj zadatak posta- 
vljen od same prirode, a ne od sporazuma i dobre volje 
članova, koji ulaze u zajednicu. Prirodni je zadatak obite- 
lji, da bude početak i središte čovječjeg života. U toj se 
sredini čovjek rađa, u njoj proboravlja i najveći dio života. 

Prema tome prvu zajednicu kod obitelji čine muž i 
žena. Za njih ta zajednica već po Aristotelu nije povre- 
mena, nego za cio život. Nema zato obitelji ondje, 
gdje bračna veza nije do konca života jednoga ili drugoga 
bračnoga druga. Htjeti zato po nekakvim boljševičkim ili 
slobodarskim načelima shvaćati obitelj kao povremenu 
zajednicu iz bilo kojih ciljeva, znači u osnovici uništavati 

obitelj; znači sniziti muža i ženu u položaj privremene 
veze životinja samo poradi umnožavanja svoje vrste, a bez 
ikakvih drugih viših ciljeva. Slobodarska obitelj često je 
i ispod tih životinjskih veza, jer te po prirodi bolje vrše svoju 
svrhu i jer su mnogoput i trajnije, nego li veze između muža 
i žene. 

Pravo shvaćena obitelj po prirodnim zakonima je 
doživotna zajednica muža i žene, koju je 
zajednicu Kristova nauka uzvisila na sam sakramenat. 
Zato i katolička Crkva utvrđuje samo prirodni značaj braka 
u svoj nauci o nerazrešivosti ženidbe. 

Ova doživotna zajednica muža i žene stvorila je i pri- 
rodno-pravne njihove odnose, koji su upravo u našem sta- 
rom slavenskom pravu (,kućnoj zadruzi") došli do naj- 
ljepšeg oblika. Žena nije robinja, nego pravni nosilac obite- 
lji; čim žena stupi pod krov svoga muža, dobiva sva imo- 
Vinska i socijalna prava, koja ima svaki drugi član te njezine 
nove kuće. Pravo i na svu kućnu imovinu stiče se prema 
tome već samom udajom, a ne kakvim posebnim upisom 
u suvlasništvo, kao što je to po našem općem građanskom 
zakoniku. | 
Po obitelji stvaraju se i pravni i socijalni odnosi iz- 

među roditelja i djece. I tu je naše staro slavensko pravo 
daleko bliže prirodnopravnim odnosima, nego li mnogi 
noviji pisani zakoni. Djeca po slavenskom pravu, čim dođu 
na svijet, postaju samim rođenjem u kući pravni suvlasnici 
sve obiteljske imovine. To njihovo pravo ne mora biti ni- 
gdje u knjigama zapisano, ali je zato ipak jače, nego da je i 
u zemljišnim knjigama. 

Roditelji sa svojom djecom čine obitelj u običnom 
govoru, a i po običajnom i pisanom pravu. 

Međutim ta se obiteljska zajednica može da proširi 
i na sporedne krvne loze i grane. Takvu proširenu obitelj 
zovemo obično porodicom. 

Osim krvnih članova obitelji uzimaju se pod imenom 
obitelji često i služinčad, naročito ako je ona stalna. I tu 
je naša kućna zajednica bila uzorom proširene obitelji, jer 
je svoju služinčad smatrala Kao socijalne članove vlastite 
obitelji; a počesto je služinčad uzadruženjem i u skupnoj 
imovini bila izjednačena sa svim ostalim članovima. 

Govoreći ipak ovdje o obitelji, mi je shvatamo 
'kao socijalnu, krvnu i imovinsku zajednicu roditelja s dje- 
“com, koja živi pod istim krovom. Ne zalazimo u tumačenje, 


da li je pojedinac ili obitelj prva jedinica ostalih viših so- | 

cijalnih jedinica — roda i plemena, općine i države. Ne 
ulazimo ni u pitanje, kakva prava ima općina i država 
prema obitelji. Nas zanima ovdje jedino, da izložimo, ka- 
kva je naša hrvatska seljačka obitelj, koje su njezine do- 
bre i loše strane, pa da utvrdimo, kakva bi ona morala biti. 


Naša je seljačka obitelj bezuvjetno još u svom najve- 
ćem dijelu ona uzorna prirodna ie života, rada i 
međusobnog ispomaganja, a sve u cilju rađanja novih čla- 
nova obitelji i naroda. No upravo zato, jer ta obitelj nije 
osnovana nikakvim umjetnim vezama sebičnosti i među- 
sobnog iskorišćivanja, nigdje se ne uzgaja tako  pleme- 
nito zajedništvo interesa kao u njoj. A i sama odgoja djece, 
iako je jednostavna i bez ikakvih škola, ipak je daleko bolja, 
nego li u građanskim obiteljima, gdje se djeca počesto 
»umjetno" odgajaju i uče zlu. Pod onim jednostavnim 
seljačkim krovom uz jedno ognjište, uz jedan stol, uz jedan 
kruh uzgaja se duh zajedinstva i požrtvovnosti jedan za 
drugoga. Ženska djeca ostaju u zajednici s roditeljima sve 
do svoje udaje, a muškarci nastavljaju svoju socijalnu 
zajednicu s roditeljima i iza svoje ženidbe. 

Prirodno je, da se u takvu narodnom poštenju seljačka 
obitelj ne iživljava ni tjelesno ni socijalno. Korijen mno- 
gima seljačkim obiteljima ide u stoljeća unatrag. 

Posvema je drugačije u građanskim obiteljima. Tu 
postoji zajednica između roditelja i djece samo za vrijeme 
njihove malodobnosti. Čim pak djeca poodrastu, svako ide 
k sebi, svako za sebe osniva redovito i svoju novu obitelj. 

Seljačka obitelj može se i danas krepko razvijati, jer joj 
je zdrav korijen već kod sklapanja braka. Dok se kod tako- 
zvanih građanskih obitelji sklapaju ženidbe ili jedino iz 
interesa miraza ili iz nekih prolaznih osjećaja zaljubljeno- 
sti, dotle je brak kod seljaka osnovan posvema na drugim 
temeljima. Nema ovdje toliko tih prolaznih osjećaja ,,za- 
ljubljenosti" jedno u drugo, jer se mladi uzimaju počesto 
i po izboru i po dogovoru samih roditelja. Pa ipak ženidba 
je ovdje trajna veza, jer se gleda u prvom redu, koga 
tko uzima, a ne št o se dobiva. 

A i u samom bračnom životu na selu biva glavna sa- 
držina : međusobni naporni rad, rađanje djece i skrb za istu. 
Daleko je manje taj život samo onaj neki ljubavni odnos 
muža i žene. Početak i cilj bračnoga života u seljačkoj obi- 
telji jeste trajna veza međusobnog rada i 
napora, a ne ljubavnog užitka. Zato su i rastave braka 
u seljačkim obiteljima najveća rijetkost. 

Uopće život je seljačke obitelji zdraviji i prirodniji, 

jer su ovdje i odnosi između muža i žene prirodniji. Žena u 
seljačkoj obitelji, odmah nakon što je prestupila prag svoga 
muža, biva radni član obiteljske zajednice. I što je mlađa, 
to otpada na nju veći teret rada. Nema zato u seljačkoj 
obitelji onog iskorišćavanja položaja muža po ženi na ra- 
čun donesena miraza, kao što to gotovo redovito biva u 
građanskim obiteljima. 
A kad u seljačkoj obitelji dođu d je ca na svijet, drže 
se kao blagoslov Božji, kao buduća radna snaga, kao bu- 
dući nosioci seljačkoga doma. Djeca se uzgajaju punom ro- 
diteljskom ljubavlju u strogosti i strahu Božjemu, a ne 
postaju igračke i lutke nekih čudnih roditeljskih osjećaja, 
gdje će te igračke lako zamijeniti kakav psić ili mačka, 

Prirodno je, da se onda samo od seljačkih roditelja 
mogu uzgojiti dobri i pošteni mladići i djevojke 
— novi dobri, pošteni i zdravi roditelji. Po takvu jednosta- 
vnom, ali prirodnom i zdravom uzgoju, stvaraju se dobri, 
pošteni, tjelesno i duševno zdravi seljaci, u kojih je bistar 
um i sud, iako nije toliko školovan. A kad ustreba, da sa 
sela poteče svježa seljačka krv u gradove i u druge staleže, 
teći će zdrava i stvarati nova pokoljenja, koja će nadomje- 
štavati istrošenu i pokvarenu krv gradsku. 

Istina, danas već ni ta seljačka obitelj nije svagdje 
čista, prirodna i zdrava. Suvremena zla, kao što su žeđa za 
tiovcem, za zemljištem, za komotnošću, za gizdom, za 
samostalnošću, uništila su već i po mnogim našim selima 
onu zdravu srž narodnog seljačkog života. Djeca i u mno- 
gim seljačkim obiteljima ne bivaju gledana kao nove se- 
ljačke i narodne jedinice nego kao teret i prokletstvo majci, 
Kako će biti zdrava odgoja po onoj majci, koja u svom 
rođenom čedu gleda prokletstvo Božje, zapreku svojoj gi- 
zdi i slobodi, neprijatelja svoje ženske ljepote i mladosti. 

Razaranju seljačke obitelji mnogo je pridonio i svjet- 
ski rat a i ona poratna vremena, koja nijesu dala, da se 
mladež uzgoji za kakve više i plemenitije ciljeve, za po- 
žrtvovanje, za duboke osjećaje prema novom porodu, za 
osjećaje domovinske i narodne ljubavi. 

Pa ipak snaga je svakoga naroda u dobro uređenim 
i zdravim obiteljskim prilikama, naročito u zdravim i po- 
štenim odnosima seljačke obitelji. Zato kad u kojem narodu 
prestane lijepi i skladni obiteljski život, narod taj poči- 
tije sigurno da propada i u gospodarstvu i u prosvjeti i u 
svojoj državnoj i narodnoj snazi. Od te sigurne propasti 

ne može narod s nezdravim obiteljskim životom sačuvati 
niti politička sloboda, niti moć, niti visoka civilizacija, niti 
veliki narodni umnici, a niti gdjegod sakriveno i nagomi- 
lano bogatstvo. Narod lagano izumire, sam se približava 
svakim danom svome grobu, a da i ne ćuti strahote i žalo- 
sti nad svojom smrću. Počesto upravo takav narod pjeva- 
jući umire bez i jedne suze u očima... 
* 


.. Gledao sam prije dvadesetak godina jedno bogato 
srijemsko selo. Iza sela pružilo se veliko groblje s kamenim 
i drvenim križevima, a na njima sve sama imena ,,počiva- 
lih u miru" našega roda. 


A u selu više se danas ne čuje gotovo nijedne hrvatske 
riječi — nema gotovo ni traga našemu narodu i imenu. 
Čovjek se ćuti tuđim na rođenoj domaji i misli, da je tamo 
usred Njemačke, a ne u svojoj vlastitoj domovini. 

. Ulicama mjesta poredale se lijepe kuće - zidanice s lije- 
pim čeonicima ili nizom visokih prozora sa zavjesama duž 
cijele visoke kuće. Po izgledu njihovu i ne bi se naslućivalo, 
da 2. sve to kuće običnih seljaka, doseljenih tuđinaca imena 
i roda. 


Tek na krajevima ulica vidjeti je još koju slamom 
pokrivenu potleušicu i kolibicu. I gle, u tim kućercima 
žive još posljednji potomci našega imena, žalosni spomeni 
nekadašnje narodne bogatinje; žive kržljavi i siromašni 
ostaci starih naših domova... 

Srce se lama od boli i gnjeva, kad na jednoj strani 
gleda ovu našu još preostalu sirotinju i pravu sramotu, 
a na drugoj strani bogata tuđinca, koji je po grijesima 
naših seljačkih obitelji postao gospodarom naših polja, 
naših domova i naših sela... 


Mi se i danas tužimo, što se tuđin useljuje pod stare 
naše seljačke krovove, gdje će iza nekoliko godina na mje- 
stima njihovih temelja izgraditi visoke i lijepe zidane kuće. 
Tužimo se, što nam bure i oluje, poplave i suše uništavaju 
usjeve i plodove naše muke. Našoj su nevolji, po našim 
riječima, uvijek krivci drugi... 

A tko je krivac, da je nestalo onog lijepog sela za bu- 
dućnost hrvatskog seljačkog naroda ? Tko je opustio od 
našeg imena i roda ono nekoč tako bogato hrvatsko selo, 
te danas ostadoše od njega samo oni križevi nad grobovima 
i ona jadna sirotinja po okrajcima sela, koja živi kao cigan- 
ske parije od milosti tuđinca bogatuna ?... 

. “Tko je uništio u tom selu naš narod ? Zar ratovi, što 
ih je taj narod kroz stoljeća vodio protiv Turaka i po svim 
evropskim ratištima ? Zar bure i oluje, zar poplave i suše 2 
Zar bijeda i glad ? Zar pošasne bolesti ? 
Ništa od svega toga nije uništilo toga hrabrog i boga- 


tog nekoč seljačkog naroda. Narod je u svojoj sreći, u svojoj - 


razuzdanoj pjesmi uz cilik gusala izumirao, a tuđinac se 
kao tat tiho doseljavao, uzimao dom za domom, polje za 
poljem, gradio sebi pomalo kuće - zidanice, orao marljivo 
plodne ravnice, najplodnije zemlje - crnice. Mea 

A tko i danas uništava naš seljački narod ? Izvještaj 
iz jednoga hrvatskoga sela glasi: ,,U posljednje je vrijeme 
propalo četrnaest kuća, kao da ih je zemlja progutala, a i 
danas je još devet kuća na gotovoj propasti... Naš se- 
ljački narod izjeda rakija, blud i lije- 
nost..." 


Doista, život našega seljaštva ništa toliko ne upropaš- 
ćuje, koliko upravo ona seljačka sebičnost za lagotnim ži- 
votom bez djece — ona osobita težnja mlađih žena za 
vječnom gizdom i mladošću. Bio A sLa : 

Poroci se takve seljačke obitelji ispoljavaju i u svima 
drugim zlima: u prorjeđivanju seljačkih domova, u pomanj- 
kanju muške i ženske djece, u pomanjkanju radne snage. 
Rastu stari hrastovi, a da ne daju hrastića, koji će jednom 
da zamijene staro deblo... 

A kao i nešto ukleto: — Nema pravoga napretka, 
nema prave ljubavi i sloge u seljačkom gospodarstvu bez 
brojne seljačke obitelji. Na silu neplodni bračni parovi 
teže za još većim samotovanjem. Oni se kao za inat odvajaju 
iz. kućne zajednice, da životare kao debla bez granja i lišća. 
I ruše se krovovi seljačkih domova ne ondje, gdje je brojna 
seljačka obitelj, nego ondje, gdje na dohrani redovito od 
tuđinca umiru starci i starice bez izdanaka, mI 

Nekoč su istina i oni u mladosti govorili, da ispričaju 
svoje grijehe i svoju sebičnost : . . , 

»Zemlje je malo, pa kud će brojna djeca 2" s 

Nije nažalost nikoga tada bilo, a da je i bilo, oni ga ne bi 
slušali, jer je grijeh ušao u tijelo i u dušu; nije im nitko 
glasno dovikivao : . 

Ne brini se, seljače, ne brini se, plodna seljačka majko, 
poroda nevine dječice! Bog, koji je stvorio i tvojoj djeci 
dušu i tijelo, blagoslovit će i tvoj seljački dom, te ne uzmanjka 
ni jednome od tvoje djece kruha svagdanjega. Ako toga 
kruha ne bude u siromašnom seljačkom domu, Bog će dati 

zdravlja i pameti, i jedno će dijete poći već zarana u kakav 
zanat, a drugo svršiti i kakve druge škole pomoću dobrih 
ljudi. Na domu će ostati jedan od braće, koji će da čuva 
roditeljsku grudu — siromašni seljački dom. A i taj će dom 
— vazda svoj ostaloj djeci, kad ih kakav zao udes 
snađe. 

Ne zaboravi, seljače i ti seljačka majko, da narod bo- 
gat djecom, a ne novcem, osvaja čitav svijet! Nasuprot, 
narod siromašan na djeci, pa makar bio drugima zemalj- 
skim dobrima ne znam kako bogat, uskoro će ga posvema 
nestati s lica zemlje ili će postati rob i sluga svakome dru- 
gome narodu. 

* Varaš se, seljački mužu, ako misliš, da ćeš očuvati 
svoju rođenu grudu svome sinu jedincu. Ti praviš svoje ra- 
čune, a u Božjoj ruci je i duša tvoga sina jedinca. Koliki su, 
koji su računali kao i ti sada... ! A došao je rat, došle su 
možda i kakve druge nevolje i jadi, došle su zarazne bolesti 
— i nestalo je i tvoje rođene grude, nestat će tvoga seljačkoga 
doma tvome domu i rodu. Doći će tuđinac, i on će na tvome 
seljačkom domu preoravati polja sa svojom brojnom dru- 
žinom, gdje si ti htio svojim računima mrsiti i samome 
Bogu račune... 

Gledaj dobro, hrvatski seljače, gdje nam propada 
rođena gruda ! 

Zar u našem Hrvatskom Zagorju, zar u našem kršo- 
vitom i nerodnom Primorju, zar u našoj zemljom i kruhom 
gladnoj Hercegovini ? Zar ondje, gdje ono malo bregovite 
i žutulje zemlje prekapa marna ruka, ili gdje se sastavlja 
gromača kamenja do gromače, da se između njih usije ili 
usadi kakav žitak ?... 

Ne! Seljački nam narod propada upravo ondje, gdje 
su seljački domovi s bogatom i rodnom zemljom crnicom, 
gdje seljaku rode polja svakojakim žitkom, gdje seljačko 
gazdinstvo ima hrane i stoke u izobilju; gdje se ne trpi 
glad ni žeđa pod seljačkim krovom. 

Naša najbogatija hrvatska sela prorjeđuju se radnom 
snagom u svojim seljačkim domovima, prorjeđuju se onim 
mladim seljačkim sinovima u seljačkoj košuljici, tim bu- 
dućim nosiocima i predstavnicima naših hrvatskih obitelji. 

I kao kleta avet, u najbogatije nekoč seljačke domove 
i brojne seljačke obitelji ulazi sad siromaštvo — na djeci, 
a s tim siromaštvom uvodi đavao cijelu četu svojih drugova : 
useljuje se jal, zloba, svađa, bračna nevjera; useljuje se 
gizda i želja za laganim i bezbrižnim životom. Zato to ho- 

timično i svijesno siromaštvo na djeci nije samo teški grijeh 

rotiva Božje prirode i svetoga ženidbenog zakona, nego 
je i najveći grijeh protiva svoga vlastitoga naroda. Svi j e- 
sna neimaština djece narodno je i gospodar- 
sko samoubijstvo. 

Narodi se bore svojom krvlju protiv ropstva drugim 
narodima, a narodi sa suhim ostarjelim deblima bez izda- 
naka kuju sami svoje lance za robovanje. 

Hrvatski seljače! Gledaj u povijest naroda, što ti i 
ona o tom govori više, nego sve druge riječi: Prije još tri 
stotine godina bio je francuski narod najjači i najkultur- 
niji u Evropi. A zašto ? Jer je bio kao jedan jedinstveni 
narod i najbrojniji u Evropi. Napoleon je svojom 
vojskom osvojio gotovo cijelu Evropu, srušio je brojna 
carstva i kraljevstva, uništio tolike države, jer mu je fran- 
cuski narod mogao davati od svoje djece toliko vojnika. 


I danas vođa talijanskoga naroda Mussolini hoće da 
uskrisi nekadašnje moćno rimsko carstvo. Čime ? Zar samo 
puškama, topovima i aeroplanima ? Nipošto! Brojnim 
talijanskim pučanstvom, : 

Mussolini raspisuje nagrade za obitelji s brojnom dje- 
com, dijeli zemlju za, obrađivanje ; oprašta obitelji s broj- 
nom djecom od plaćanja poreza, prima njihovu djecu bes- 
platno u osnovne, srednje i visoke škole. Majka s djecom 
poštovana je na ulici, njoj se daje prvo mjesto u vlaku, tram- 
vaju i autobusu. I svaki Talijan ima posebno poštovanje 
prema majci, jer je ona roditeljica svoga naroda, jer je ona 
njegov i najveći branič protiva sviju neprijatelja izvana. 

Majka kraj besanih noći, majka kraj kolijevke čeda 
svoga najbolji je državnik - diplomata i najjači osvajač 
svijeta. 

Seljače! Svijesni mužu svoga imena i roda! Dajmo 
svome hrvatskom narodu požrtvovnih seljačkih majki, i 
cio narod bit će nam jak, čio, zdrav, pošten, ćudoredan i 
Bogu odan! Nikakva ga onda tuđinska sila ne će moći uni- 
štiti i uza sve druge njegove jade i nevolje u javnom i u pri- 
vatnom svakidanjem životu. 

Dajmo i našima selima i našim seljačkim domovima 
staro ono bogatstvo na djeci, pa da vidimo, koja će sila biti 
jača od nas! Da vidimo, kako će nam cvjetati naprednim 
seljačkim radom i životom upravo oni naši najbogatiji 
krajevi na zemlji, koji sada poradi siromaštva na djeci 
propadaju, a na njih se naseljuje tuđin... 

Zamislimo se svi u to u svome sitnome radu za narodno 
dobro ! 

Ali ne zaboravimo, da i ne_ može biti prave ljubavi 
prema rođenoj grudi u srcu onoga čovjeka, koji svojom 
sebičnošću sam harači po svojoj vlastitoj obitelji, po svo- 
jim selima i po svojoj hrvatskoj domaji! 

. Sebičnost naših žena i muževa, briga za što lakšim 
životom bez djece — ubijstvo je i propast svoga vlasti- 
tog naroda, a ne siromaštvo pod seljačkim krovom ! 

SMJERNICE SELJAČKE POLITIKE 





Iz svega, što je rečeno o životu, radu, duši i obitelji 
našega seljaka, slijedi, da za preporod gospodarskog i du- 
hovnog života svoga seljaštva moramo tražiti posebne 
zakone, uredbe, naredbe i ustanove — drugim riječima : 
moramo održati smjernice svoje seljačke politike, to tim prije, 
što je naše seljaštvo najjači predstavnik cjelokupne naše 
gospodarske, duhovne i narodne kulture. 

Bili bismo stoga na krivom putu, kad bismo svoje selo: 
prepustili njegovu životarenju i kad bismo važna pitanja 
seljaštva prepustili ili pukome usudu ili nekim međunarod- 
nim pregovaranjima ili kojoj slučajnoj seljačkoj organizaciji. 

Rješavanje seljačkih pitanja ne može da bude posao 


.ni nekoliko političara od zanata, a jošte manje nekolicine 


laskavaca (,,demagoga'') seljaštvu, nego je to posao cije- 
loga hrvatskoga naroda, pa zato jednako i naših industrija- 
laca i trgovaca i obrtnika i školovane gospode kao i samih 
seljaka. Ne smijemo naime zaboraviti, da će napredova- 
nje i industrije i trgovine i obrta biti uvjetovano, ukoliko 
naš seljak kao najbrojniji stalež bude imao što jaču ku- 
povnu i potrošačku snagu sve industrijske robe, ne govoreći, 
da će po blagostanju seljaštva nadoći samo od sebe bla-- 
gostanje i svih ostalih staleža pa i cijele države. 

Među osnovnim zadacima naše seljačke politike mora 
biti, da svi u sebi usadimo nesamo ljubav prema svom 
seljačkom staležu kao predstavniku svih narodnih vrlina, 
nego i da dižemo svoj narod PROSVJETOM NA SELU. 
U tom cilju treba u prvom redu da provodimo onaj sitni 
rad na selu, kojim ćemo svijesno stvarati sve preduvjete 
za što jači gospodarski i prosvjetni rad na selu. Treba 
napose u sva društva na selu unositi novi, svježi i veliki: 
preporodni duh. 

Kako je kod svih naroda prosvjeta osnovica svakog 
daljeg djelovanja, tako je i kod našeg hrvatskog seljačkog: 
naroda od najveće važnosti njegova osnovna i stručna izo- 
brazba. Toj izobrazbi treba da posveti naša seljačka poli- 
tika posebnu pažnju, te u svojoj prosvjetnoj seljačkoj po- 

litići udarimo smjernice, koje će se najbolje prilagoditi 
duši i srcu hrvatskog sela. 

Gospodarsko podizanje sela ne može biti provađano 
bez zdravih DRUŠTVENIH (SOCIJALNIH) OSNOVICA. 
Prva je takva osnovica kod svakoga naroda njegova zdrava 
obitelj, naročito seljačka obitelj, koja je jedina po našem 
starom pravnom shvaćanju nosilac cjelokupne seljačke 
obiteljske imovine, a nipošto pojedinac, pa makar taj bio 
i glava obitelji. Naš je seljački narod sam sebi od davnine 
izgradio zato svoje pravnoimovinske odnose, koji su nam 
se do danas sačuvali u kućnoj i obiteljskoj zajednici pod 
imenom kućne zadruge, Na toj pravnoj osnovici imali bi se 
i nadalje izgrađivati imovinski odnosi na zemljištu, želimo 
li našeg seljaka sačuvati od propasti, u koji ga uvode dana- 
šnji propisi našega građanskog zakonika. 

U vezi s društvenom osnovicom naših sela na skupnom 
i obiteljskom vlasništvu (,,kućnoj zadruzi) ima da se po 
seljačkom zakonodavstvu stvaraju slobodne gospodarske 
zajednice u svima oblicima gospodarskog zadrugarstva. Te 
zadruge imale bi da ispomažu život naših seljaka, među 
kojima je već prestalo postojati krvno srodstvo, u obli- 
cima zadružne seljačke vjeresije, zadružne pro0- 
izvodnje i zadružne nabavke i potrošnje 
robe. 

Sve vrste krvnih i gospodarskih zajednica treba 
da ispomaže i opća staleško-seljačka zajednica (seljačko 
stručno udruženje, seljački sindikat), kojoj bi bio zada- 
tak, da opće seljačke interese na svima područjima na- 
rodnoga života promiče. A ukoliko bi dobrobit seljaštva 
bila čime ugrožena, ima da se stavi ta staleška zajednica 
u najodlučniju odbranu svih seljačkih interesa. Tu opću 
seljačko-stalešku zajednicu potpomoći će znatno seljačka 
prosvjetna i politička udruženja. 

Od prijeke je međutim potrebe, da i seljačko gazdin- 
stvo kao najvažniji dio narodne privrede uzimade i svoje 
polujavno tijelo — seljačke komore —, u kojima će biti 
uzadruženi svi seljaci po zakonu. Te komore moraju biti i 
najjače posredovno tijelo na jednoj strani između državne 
uprave i zakonodavstva (parlamenta), a na drugoj strani 
između same poljoprivrede i stručnih seljačkih udruženja. 

Široko je djelovanje seljačke politike i na području 
GOSPODARSKOM. Tu će biti potrebno, da se donesu 
praktični i u život. primjenljivi zakoni o unapređivanju 
poljoprivrede. U vezi s tim zakonima imali bi se privat- 


70 











nim i javnim (državnim) putem istraživati najbolji načini 
što jeftinije i što veće seljačke proizvodnje, te seljaštvo 
nađe korist u zemljoradnji. Po istom planu imale bi se stva- 
rati takve gospodarske jedinice, koje su sposobne za samo- 
stalni život seljačke obitelji. Zakoni stoga: i takozvane 
»agrarne reforme“ imali bi prvenstveno ići za tim, da ukla- 
njaju nesposobne patuljaste seljačke posjede, a stvaraju 
mali i srednji seljački posjed, A što se tiče velikih posjeda, 
oni bi se imali sačuvati ondje, gdje služe kao škola seljaštvu 
ili kao vrelo poljoprivrednoj industriji. 

Da se ,agrarna reforma" može.u tom smjeru stalno 
provoditi, bit će od prijeke potrebe, da ona ima trajno po- 
magalo u dobroj seljačkoj vjeresiji za kratkoročne i dugo- 
ročne zajmove. I ta vjeresija morala bi biti provođena .na 
osnovu posebnog seljačkog zakona, a nipošto prepuštena 
samovolji pojedinaca i osobnom iskorišćivanju seljaštva. 


Svrha »agrarne reforme" ostat će bez kasnijih dobrih 
strana, ne budu li se zakonskim putem stvarali novi se- 
ljački domovi u slabije napučenim krajevima preseljavanjem 
seljačkog pučanstva iz prenapučenih krajeva. Za to je po- 
trebno donošenje zakona o naseljavanju pučanstva (,,unutra- 
šnjoj kolonizaciji"). 

No i taj zakon o naseljavanju pučanstva ne će moći 
posvema ukloniti sve loše posljedice razbacanosti i rasko- 
madanosti seljačkog zemljišta. Bit će stoga potrebna pri- 
mjena i zakonskih mjera o grupiranju seljačkih sitnih par- 
celica u veće jedinstvene površine, te zemljoradnja bude 
na njima lakša i sa više koristi. U tom pogledu imamo već 
zakone 0 komasaciji za pojedine pokrajine naše države. 

Nije nam nakana, da ova područja seljačke politike 
obrađujemo strogo naučnim putem. Odabiremo ra- 
dije iz svojih čuvstava i iz svoga naučnog rada o selu one 
misli, kojima želimo pobuditi ljubav, smisao, spoznanje i 
želju za rad u selu davajući istodobno smjernice, kojima 
bi naša seljačka politika morala poći u cilju unapređivanja 


privrede našega seljaštva — te hrptenjače hrvatskoga 
naroda. 

PROSVJETA NA SELU 


4. SITNI RAD NA SELU 


Sitni rad je u prvom redu svaki rad naših zvanja za 
opće dobro naroda na selu. To je rad i seljaka na polju i 
u kući, rad radnika i obrtnika u njegovoj radionici, rad 
činovnika ili drugog javnog radnika u uredu, u narodnom 
društvu ili u drugom kakvu narodnom djelu. 

Sitni je rad na selu stoga rad svakoga od nas na svome 
mjestu, o kojem se mnogo ne govori, koji se mnogo ne hvali 
i ne slavi. To je i onaj sitni i nevidljivi rad požrtvovnih 
pojedinaca, koji se vrši nesamo po dužnostima zvanja, 
nego po nekom višem i plemenitom pozivu za više dobro 
među neukima, među gospodarski slabijima, među narodno 
manje prosvijetljenima. 

Nije stoga ni čudo, što se mnogi toga rada boje i stide, 
kao da bi to bio rad samo nekih badavandžija na selu, koji 
se miješaju u poslove, za koje ih nitko ne zove, ili opet rad 
nekih zanesenjaka i sanjara, koji ništa ,,ne nosi", pa zato 
i od većine ljudi u najmanjoj cijeni. 

Nekima je to rad ,,nizak" i ,,neplodan", jer je to rad 
za našeg malog čovjeka na selu — za našeg seljaka, za se- 
ljačkog mladića i djevojku, za seljačku kućedomaćicu. 
A kako će se onda tome radu posvetiti ,,visoko školovani 
gospodin", koji je došao iz grada na selo samo po svojoj 
službenoj dužnosti s nakanom, da iz toga sela pobjegne 
u grad, čim mu se pruži prva prilika ?... Takav zato mirne 
duše prepušta sitni rad kojemu rijetkom ,,luđaku" na selu : 
svećeniku, učitelju i učiteljici ili kakvu drugom sitnom 
činovničiću. 

Taj je sitni rad postao omalovažavan i gotovo prezi- 
ran i u krugovima onih, koji se znadu inače hvaliti i po- 
nositi, da su ,,narodni" i ,javni radnici", da su činovnici 
viših zvanja", da su ljudi, koji moraju rješavati teška i 
krupna pitanja narodnog života, da su poslani s posebnom 
zadaćom" u narod, i što ti ja znam, čime se sve ne će hva- 
liti. Oni su možda i pripravni, da u društvu a kraj punih 
stolova zavedu i ,,svečane govore" u čast domaje i svoga 
naroda, da ispijaju čaše do dna od žarke ,ljubavi i odu- 
ševljenja" za narodnu stvar. Ali čim se sutradan otrijezne 

od tog pijanog zanosa, ništa ih više ne će pokrenuti na na- 
rodni rad. 

e Žalosno je, ali je i istina, da je rijetko kod kojega naroda 
toliko ispijeno u društvu za narodnu stvar, koliko kod 
Hrvata. Rijetko je i koji narod izrekao toliko pobudnih riječi 
kraj punih čaša kao mi Hrvati. Zato se i za mnoga naša 
društva mogu često i opravdano ponoviti one riječi hrvat- 
skoga pripovjedača Vjenceslava Novaka: ,,Tamo se pije, 
da se oduševi za narodnu stvar, a oduševljuje se, da se pije." 


. Danas su nažalost mnogi od onih sitnih ljudi daleko 
bolje i jače shvatili pozive velikog narodnog rada i misli, 
nego li mnogi naš školovani čovjek, koji se stidi rada u tom 
»Sitnom narodu" s tvrdim žuljevima, ali i s tvrdom kičmom 
i s tvrdim značajem. Nove misli, koje danas pokreću cije- 
lim čovječanstvom, zahvatile su i dušu narodnu, dušu onog 
sitnog našeg seljaka. I široki oni narodni slojevi, tobože 
nenaobraženi naši seljaci, radnici i obrtnici nose u svojim 
dušama mnogo zdravije misli i ideale, nego li mnogi od onih, 
koji su »prosvijetljeni“ najvišom školskom naobrazbom. 
A nerijetko su baš između tih ,,prosvijetljenih" zaslijepljeni, 
te ne će ili ne mogu da vide, da _se probuđena narodna 
svijest i narodna misao ne da ugušiti nikakvom silom, da 
ne može iščeznuti nikakvim nevidom, Danas i naše seljaš- 
tvo ima i čita svoje novine, a riječ čitana širi se po selu 
od kuće do kuće, te zalazi u svaku seljačku dušu. I tako se 
po selima i bez vođa organizuje već jedinstveno društvo 
misli, — društvo nevidljivo, čvrsto i spremno za najljepša 
narodna djela. 

. Kamo sreće, kad bi sva naša sela bila tako prosvije- 
tljena narodnim duhom, kad bi bila spremna, da prime 
u sebe misli novih preporodnih ideja za svoje gospodarsko 
i staleško unapređenje ! 

Kako bi onda bili smiješni i nepotrebni oni ,,narodni 
borci", kojima je seljački narod tek lijepa riječ, 
koja podnosi sve fraze i sve neiskrenosti. Neproniknuli 
ljudi u dušu svoga naroda ne poznaju ni zadatka njegova. 
Samo kad se prirede političke kakve parade, onda će i 
njihova usta biti puna ,,mukotrpnog, ali ponosnog naroda, 
bistrog i osviještenog naroda, kojega još nikakva sila sa- 
trla nije..." Njih ćeš vidjeti i čuti svuda, gdje se javno 
govori o narodnom dobru. 

Ali svi su ti kao pjena nad morem. U dubinu narodne 
duše, u one siromašne seljačke domove niti mogu, niti hoće 
niti znadu da zađu. I i: 

To su oni ,,rodoljubi od mode", koji se hoće da pokažu 
prvi kod narodnih zborova i slava. Najveći su vazda na 
riječi, ali čim dođe kakav ozbiljan, ma i sitan rad, razbježe 
se i nestane ih kao pjene na vodi pred i najmanjim vjetri- 
ćem. . . 1: Pri 
Nemaju takvi ljudi, ti ,,narodni borci" i tobožnji ,,ro- 
doljubi"', ni volje ni smisla za pravi sitni rad u narodu kao 
ni oni beskičmenjaci i sebičnjaci, koji svoj nerad hoće da 
skrivaju za slabost i maleni broj svoga naroda. Oni 
govore i za svoj hrvatski narod kao i ono lice — Pajo Ži- 
Vović u pripovijesti ,,Što je krivo ?" od Vjenceslava No- 
vaka: Munara < 

»Maleni narodi nemaju u sebe pouzdanja, jer im je ma- 
lena snaga. Kad gledaju napram sebe jakost i snagu mate- 
rijalnu, kulturnu i industrijalnu velikih naroda, oni ćute, 
da joj se po sebi ne mogu nikako približiti. Oni to osjećaju 
instinktivno, pa čemu stvarati slabo i kržljavo, kad u svijetu 
ima već to isto gotovo, ali jako i bujno ?... . 

Budi zadovoljan, da si živ, a dođe li 
dotle prilika, a ti se okoristi, ako budeš 
m o g a0, samo pazi, da pri tom ne izgubiš i ono, što si imao ! 

Malen se narod ne može nigda dići 
do samosvijesnog ponosa velikih naroda." 

Nažalost takvih ,,Paja Živovića“ ima mnogo u našem 
narodu, napose među tako zvanom ,seoskom  inteligen- 
cijom", koji su i svojim mislima i voljom daleko od sva- 
koga sitnoga rada u narodu, Mnogo ih je, — kako ih u je- 
dnoj drugoj pripovijesti slika isti hrvatski pripovjedač, 
— koji i ne razumiju i ne shvataju više težnja svoga seljač- 
koga naroda za napretkom. 

Jedni se ustežu od narodnoga rada, jer su mnogogo- 
dišnjim nemarom upravo za svaki rad postali ili posve- 
mašnji neznalice ili nevjernici u ono, u što ih svojim gla- 
som pozivlje narodni duh. 

Drugi su opet od te školovane gospode slabi duhom 
i voljom za ikakav korisni sitni rad. Oni vide i razumiju, 
da bi takav rad koristio narodu, ali nemaju snage, da se 
prihvate posla; radije gube vrijeme svoga odmora bilo 
za što, nego da narodu naga u njegovoj plemenitoj 
borbi i naprezanju. Ništa ih ne može više povući iz nerada, 
osim obećanja, da će im ,,rad" donijeti osobne koristi 
bilo u časti, bilo u vlasti ili novcu. a 

No ima ih i zlih i pokvarenih i rođenih sa zlobom u 
srcu, koji nemaju ni trunka osjećaja za narod. Od njih je 

već svaki narodni rad daleko. Glavno im je, da mogu u 
tom narodu što bolje i komotnije živjeti, a po mogućno- 
sti pobjeći onamo, gdje će im biti još bolje. Oni i nemaju 
zato drugoga cilja u Životu, nego promaknuća u položaju, 
udoban život i osiguranu što bolju budućnost. 

alosno je, da su upravo takvi zauzeli počesto najodlu- 
čnija i najvažnija mjesta u narodnom životu. Možda poradi 
tih ,mjesta" uživaju neko vrijeme i ugled u narodu, koji 
»ugled" proistječe više od straha pred vlašću nego li od 
njihova plodnoga rada. 

No ima među školovanim ljudima i takvih, koji nijesu 
zločesti u duši, ali su, začudo, ili plašivice ili posvema 
mlitavi i nesposobni za bilo kakav narodni rad, Ništa ih 
ne može potpaliti. Na svaki rad gledaju ravnodušno. Po- 
veselit će se, istina, svakom uspjehu u narodnom radu, no 
ako narod klone u borbi, slegnut će ramenima i nehajno 
reći: ,,Ta rekao sam ja, da od toga ništa biti ne će." 

Ima i takvih, koji hoće samo da u svemu budu suci. 
U svakom radu hoće se postavljati kao najiskusniji i naj- 
pametniji, ali da se sami prihvate pluga i da zaoru neuzora- 
nim još narodnim poljem rada, toga im se ne će, Ispričavaju 
se, da za takav rad nemaju vremena, da im toga njihova 
služba ne dopušta... A tko bi znao, kakve će sve uzroke 
uavesti, samo da sa sebe zbace dužnosti narodnoga rada!... 


Ima ih — a i ti su velika rana narodnoga života, koji 
se zatvoriše zidovima bogatstva putem sretne baštine ili 
putem kakve sretne više gospodarske spekulacije nego li 
ličnoga nastojanja. Za njih jednostavno ne postoji narod. 
Seljaštvo im je neuka masa i čorda, koja je to bolja i po- 
kornija, što je bolje prezireš, što je bolje biješ i što je dalje 
od sebe tjeraš. — Bože te oslobodi, da dođeš nepozvan u nji- 
hovu blizinu! A počesto su takvi baš oni, koji preko noći 
pre bogatašima, ili koji se kao posljednji ostaci ne- 
adašnjih grofova nijesu još mogli snaći u Životu sada- 
šnjice, a sve dosad jošte manje u sebi uspaliti ljubavi 
za svoj seljački narod, iako su im se njihovi pređi negda 
mačem i križem u ruci borili za taj narod, 

Svi su ti daleko od sitnoga rada ma selu, jer dobro 
znadu, da ima i ,krupnoga rada", kojim će si bolje osi- 
gurati svoje položaje, svoje lagodne živote i svoja buduća 
promaknuća (,karijere"). Ne može takvima, pa makar 
se oni izdavali i za ,,najoduševljenije narodne borce", 
nikad omiliti sitni rad, jer im ne može da donese krunu 
za njihove sadanje ,,borbe", a ni vijence, kojima ima na- 

rod da ovjenča njihovo pobjedničko čelo u ,,teškom naro- 
dnom radu". Takav im rad ne osigurava ni uglednih polo- 
žaja kao ,,narodnim radnicima". 

Uza sve to možemo reći, da je taj sitni rad upravo 
ono plemenito nastojanje, kojim se i u malenu narodu stva- 
raju velika djela, kojim se i po našim selima odabiru, od- 
gajaju i stvaraju jake seljačke jedinice, kojim se zapušteno 
seljačko gospodarstvo diže do napredne privrede. Tim si- 
tnim radom se čuvaju jaki seljački domovi, te ih ne uni- 
štava sebičnost i pomama za svojim sitnim vlasništvom. 
Takvim sitnim radom se i od siromašnijih seljačkih kuća 
stvaraju jaki i napredni seljački domovi, a od malih ljudi 
naših sela veliki i zaslužni privrednici i čelični muževi u 
našem hrvatskom seljačkom narodu. 

To je onaj rad, kojim se gradi čvrsta narodna zgrada, 
čvrsta ne samo u svojim zidovima, nego i u svojim teme- 
ljima, te će moći odoliti svima burama i olujama. 

lako su se i dosad u tome sitnom radu našli tek rijetki 
pojedinci, iako smo baš po tome radu najviše postigli od 
onoga, čime se danas svi dičimo, ipak to djelo ne smije da 
bude završeno. U tom sitnom narodnom djelu treba da se 
nađu svi, koji traže napredak sela i seljačkog naroda. Nitko 
od narodnih ljudi ne smije se dičiti samo tuđom mukom 
i tuđim djelom. 

Po tom sitnom radu treba da u svekoliko naše narodno 
djelovanje po selima i po gradićima unesemo, ako ne novi, 
ako ne dosad čuveni, ali svakako osvježeni duh. 
Taj svježi duh treba da oživi, pomladi i preporodi sveko- 
liko naše društvo. Po tom duhu i radu ima da ožive sva ona 
dojakošnja naša društva po selima i gradićima: i one se- 
ljačke zadruge i ona pjevačka i ona prosvjetna i ona dobro- 
fvorna i ona gimnastička, kao i ona općenarodna i vjerska 
društva. 

Pojedina od naših društava davno već spavaju u mrtvilu 
svoga nerada, ne možda uvijek krivnjom svojom ; druga 
tek životare ne od danas, nego još od prvih dana svoga ži- 
vota, te se ne mogu da vinu kakvu jačem cilju, jer nema 
među članovima odlučnih ljudi sitnoga rada i požrtvova- 
nja. Mnoga su opet društva i bez pravoga zadatka, jer su 
svojevremeno bila osnovana samo silom viših vlasti ili 
možda: častohlepnim voljicama kojega pojedinca, koji je 
naravno prvi pobjegao iz društva, kad se i od njega tra- 
žio požrtvovni i sitni rad. Drugima je opet takvo društvo 
služilo tek za zabavu i za razbijanje dosade na selu po ne- 

djeljama i blagdanima. Mjesta predsjednička i odbornička 
držala su se samo počasnim službama, a ne položajima 
za stvaranje, oživljavanje i davanje novih poletnih misli, 
nove volje i novog snažnog poticaja za unapređivanje dru- 
štvenog rada i života među ostalim članovima društva. 
esto su nažalost baš takva društva bez pravoga i jakoga 
vodstva bila po našim selima i trgovištima zmijsko leglo 
neprestanih seoskih i malograđanskih svađa i ogovora, 
međusobnog jala i spoticanja, umjesto da su služila sna- 
žnom širenju društvene svijesti, ljubavi, prosvjeti, lijepoj 
pjesmi i glazbi, takmičenju u djelu za narodno dobro među 
i ono malo naših seoskih sitnih radnika — naročito među 
seoskim školovanim ljudima. 

Novi zato osvježeni duh i novi narodni vidici treba zato 
da se otvore u radu svih naših društava na selu. Nedostojno 
je, da baš takva društva budu sjedišta besposličarenja i 
zabava seljačke mladeži, sjedišta svađa, ogovora i nošenja 
časti uprave društva bez ikakva ličnog rada, umjesto da su 
najsnažnija žarišta za narodno-prosvjetni, vjerski i gospo- 
ić ik u posljednjem našem seocu. 

Sva društva po našim selima i gradićima, oživljen 
novim duhom i životom, imaju da čhiža upravo >. sb 
=". radu sviju za veliko narodno djelo i veliki narodni 

Po društvima Katoličke Akcije ima 
da se preporodi duševno i vjerski naše 
hrvatsko selo, da se probudi na vjerski život žive 
vjere i ona duša, koja je možda u brigama ovoga svijeta 
postala uspavana za Boga. Po tim društvima ima da od- 
gojimo naročito mladež mušku i žensku, te ona jednom 
postane najjači stup i apostol narodnog i vjerskog života 
u selu. Po Katoličkoj Akciji svaki naš hrvatski seljak ima 
da postane apostolom svoje kršćanske . vjere, 

. Po preporođenim prosvjetnim i gospodarskim  druš- 
tvima ima da se probudi i ojača i u posljednjim selima i u 
posljednjoj seljačkoj kući i obitelji živa narodna svijest, 
i težnja ispovijedanje narodnih osjećaja, narodna volja 

a za savremenim i naprednim jetnim i go- 
spodarskim životom. : S anok 
M. io enje takvih društava ima biti svijest du- 
Ž svakog pojedinca, a nipošto tek težnj 
i za običnom dtudtgenašju j dabi 

Svako takvo društvo, pa makar bilo i najmanje i u 
posljednjem našem seocu, mora jednako da služi velikoj 

narodnoj misli — preporodu prosvjetnom i gospodarskom 
našega naroda. 

Biti i članom uprave u takvu društvu znači biti iza» 
branim propovjednikom i vođom narodnih preporodnih 
misli. Zato je svako takvo mjesto najozbiljnije i najva- 
žnije, pa makar se nekome činilo i neznatnim. 


Riječju: Biti običnim članom kojega društva, preuzeti 
na sebe dužnosti odbornika ili biti izabranim njegovim 
predsjednikom znači primiti na sebe jednu novu i važnu 
narodnu dužnost ; znači žrtvovati svoju volju, sposobnost, 
rad i odmor zajedničkom narodnom dobru; znači od slo- 
bodnoga vremena, što bismo ga inače po nedjeljama i 
blagdanima posvetili ličnoj zabavi, kartanju,  beskori- 
snom razgovoru, a i dosađivanju u besposlici, posvetiti u 
društvu ili narodnoj prosvjeti ili narodnom tjelesnom ja- 
čanju ili buđenju narodne svijesti ili podizanju gospodar- 
ske narodne snage ili unošenju ćudoredno-odgojnog osje- 
ćaja u sav naš javni i društveni život. 

Zato svi mi treba da držimo svakog i posljednjeg si- 
tnog radnika i u najzabitnijem seocu velikim narodnim 
radnikom, velikim narodnim nosiocem, jer će taj kao jaka 
narodna jedinica biti desna ruka pomoćnica, a i duša za 
svaki plemeniti pokret u onome kraju. 

Osuditi treba zato onu već zaraznu bolest, gdje svaki 
bježi nesamo od sitnoga rada na selu, nego i od sela samo- 
ga, umjesto da se ponosi, što u samom seljačkom narodu 
može da radi za taj narod, te tako i on svojim sitnim no 
najozbiljnijim radom pridonosi svoj kamen i iz najzabitni- 
jeg sela za izgradnju velike narodne palače. 

Položaj, služba i rad u selu među seljačkim narodom 
mora zato biti ono, što je najčasnije i najdostojnije sva- 
kog školovanog radnika. Za tim radom treba zato upravo 
da teži svaki narodni čovjek, a ne da od njega bježi, jer 
baš u tom radu može najbolje ispoljiti sve težnje svoje 
plemenite duše za narodno dobro. U tom će radu i osjedjeli 
narodni radnik moći najčasnije da zaklopi oči, pa makar 
i ne doživio od naroda nikakve hvale; bit će svijestan i 
zadovoljan, da je ispunio svoju narodnu dužnost. 


Dična su zato mjesta onih naših školovanih ljudi po 
selima: onih naših svećenika, naših učitelja, naših lije- 
čnika, stručnih agronoma pa i svih drugih činovnika. Svi 
ti moraju kao narodni prosvjetitelji biti kvasac svakog ple- 
menitog narodnog života; moraju da skupljaju zlaćano 

klasje sa seoskih njiva, koje će da prehrani cio narod svojom 
svježom i nepokvarenom narodnom snagom. 

Takvim shvaćanjem svoga narodnog rada  proširit 
ćemo svoje djelovanje nadaleko. Proširit ćemo granice 
svoga rada iz kruga one nekolicine narodnih radnika po 
gradovima na cio svoj narod. Okupit ćemo u krug svoga rada 
sve one nepokvarene i plemenite jedinice po selima, koje će 
moći po svome talentu da razvijaju svoje djelovanje i da 
upravljaju svoje bistre poglede na stvarne potrebe na- 
šega naroda, naročito našega seljaštva. Svoj rad učinit 
ćemo i mi sami daleko plodnijim, jer ćemo ga iz svoga 
najbližega kruga prenijeti na svoje suradnike, a preko njih 
na cio svoj narod. 

Budemo li se takvim mislima podali radu u društvima, 
nestat će onda iz njih samih sve ono, što je trulo; nestat 
će one _ igre kod samog osnivanja društava; nestat će i 
onog neplodnog rada, pa makar imali da se borimo bilo 
s kakvim poteškoćama. 

Naša društva živjet će novim duhom, pa makar poje- 
dina, nesposobna za život, budu i morala nestajati iz naše 
sredine. Na njihova mjesta dolazit će zato nova, koja će 
pojačanom još snagom stvarati oduševljeni pokret za sve- 
koliki narodnogospodarski, prosvjetni i vjerski prepo- 
rođaj cijeloga našega naroda. 


* 


lako je upravo taj sitni rad od najveće važnosti za 
preporod naših sela, nije ipak on bio pravo shvaćen i pravo 
provođen ni od onih, koji bi po svojim zvanjima morali 
biti predvodnicima u tome radu. Bili su naime rijetki, vrlo 
rijetki, koji su savjesno i nesebično htjeli da zaoru na ne- 
oranoj narodnoj njivi. Bili su rijetki, koji su shvatili dužnost 
i odazvali se uzvišenom pozivu za sitni rad naših sela. Malo 
je bilo onih pravih i ,,sitnih radiša" na okupu, iako smo 
se na polju baš toga sitnoga rada mogli naći svi skupa za 
narodno dobro, makar radili i bez buke i bez očekivanja 
hvale i časti. 

Moramo zato otvoreno svi priznati, da smo baš mi 
Hrvati na najvažnijem polju svoga narodnog života, a u 
časovima najstvarnijim i najzanosnijim i najodlučnijim 
za narodno biće bili počesto premrtvi, te nas ništa nije 
moglo pokrenuti naprijed, ili smo opet bili zanesenjaci, 
začarani optimisti, pjesnici i fantasti, te smo živjeli. samo u 
sanjama najljepšeg narodnog života, a bez ikakva svoga li- 
čnog rada. Možda smo se i latili u prvom oduševljenju i u 

prvoj vatri svojih čuvstava nečega, no što je već odmah u 
početku moralo biti osnovano na ,,najširim i najljepše sasta- 
vljenim programima". I mi očekivasmo već iz samih tih 
lijepo sastavljenih programa i najljepše uspjehe, a bez mnogo 
rada. Nije li nam međutim već taj upravo nikakav ili dile- 
tanski rad donio odmah i najvećih uspjeha, mi se nađosmo 
razočarani, izgubismo odmah svu volju i snagu za ikakav 
dalji rad — bacismo, štono riječ, koplje u šaš. 

Pa ipak nijedan veliki narod nije stvorio svojih veli- 
kih djela samo onim ,,krupnim' radom, nego baš sura- 
dnjom milijuna sitnih radiša. Nije u tih naroda bilo samo 
onog neplodnog i nekorisnog jadikovanja o bijedi i nevolji ; 
nije bilo ni ispraznog sanjarenja o lijepoj i sjajnoj budućno- 
sti, nego se tu svaki od sitnih radiša latio ozbiljnoga posla 
na svome mjestu i po svome zvanju. 

Takvim sitnim radom ojačat ćemo i mi sve svoje na- 
rodne snage na svim poljima svoga narodnoga bića. 

Naročita naša skrb treba da bude upravljena s e1 j a- 
čkoj mladeži, da je izobrazimo za poljoprivredu ili da 
je smjestimo u srednje škole i zanate. 

Bit će istina i to sitni rad, ali zaslužan za budućnost 
našega naroda. Nažalost i taj se rad oko skrbi za budućnost 
naše mladeži zapostavlja onome ,,krupnome" radu. 


Bit će zato upravo na tom području narodnog rada 
najzaslužnije djelo onih naših narodnih učitelja, onih na- 
ših vrijednih i požrtvovnih svećenika, onih naših i obrtnika 
i trgovaca i činovnika, koji budu sakupljali i izbirali naj- 
bolju seljačku mladenačku snagu, da se u zaboravi i u se- 
oskoj zabiti ne izgubi za budućnost naroda. 

Bit će najzaslužniji rad i ono sitno nastojanje naših 
prosvijetljenih žena na selu, kako da se naš mlađi 
ženski svijet nauči kućnom redu i čistoći, kako da se na- 
uči kućanstvu te valjanom, ćudorednom i higijenskom 
odgoju djece. Ne smijemo naime nigda da smetnemo s uma, 
da u kulturnom životu svakoga naroda žena vrši važnu 
zadaću, to tim važniju, što je ona sa svojim mužem stup 
obitelji, pa prema tome i rasadnica tjelesnog bitka svoga 
naroda. 

No njezina je velika zadaća i izvan najužeg kruga nje- 
zine obitelji. I u našem hrvatskom narodu treba da svaka 
žena shvati najozbiljnije svoju dužnost i zadaću : da je ona 
majka svoga naroda, da je ona prva, koja usađuje u svome 
djetetu vjersku i narodnu svijest. Zato treba da je i ona 


80 


svijesna Hrvatica i da po toj hrvatskoj svijesti žene 
usađuje tu istu svijest u cijelom svom okolišu. 

Veliko je stoga narodno djelo ono širenje hrvatske 
narodne svijesti po učiteljicama, rasijanim baš po naj- 
zabitnijim našim selima. 

Sitan je rad i ono buđenje smisla za uzgoj raznolikog 
vrtnog i kućnog cvijeća. Ali je i to odgajanje i oplemenji- 
vanje seljačke ženske duše. Dika bi zato i ponos seljačkoj 
djevojci i ženi morao biti onaj cvjetni ukras predvorja i 
prozora njihovih seljačkih domova, kao što bi i mužu 
morali biti dika i ponos oni drvoredi plemenitog voća. 

Sitan je i rad, da se u našoj ženi usadi ljubav, smisao 
i znanje za sađenje svakovrsnog povrća, 

Veliko je i djelo, da naša seljačka djevojka i žena čuva 
kao najveću svetinju svoju narodnu nošnju, te narodnim 
vezovima krasi i svoje domove. 

Ali da sav taj sitni rad naših žena bude što jači, tre- 
bat će ga okupljati ponajprije po selima, a onda po cijelom 
narodu u jedan vijenac. Trebat će da seiseljačke Žene okupe 
iskrenom dušom za veliko narodno djelo. 

Takvim sitnim radom žena naših po selima uklanjat 
ćemo onda iz duša njihovih one sitne ogovore, onaj jal, 
one kletve, one neplodne razgovore na posijelima, onu 
možda i nebrigu za njihovo najuzvišenije zvanje, da budu 
po zakonu Božjemu plodne majke svoga naroda, njegove 
prve učiteljice i odgojiteljice. 

. Sitnim ali zaslužnim radom bit će i ono nastojanje 
muževa, kako da se i po selima našima digne što viša 
smisao za lijepe kuće-zidanice ili iz drva, smisao i volje 
za čistoću njihovu, za puteve kroz selo, te se ne mora pro- 
laziti uvijek za blagom posred ceste i gaziti najveće blato ; 
smisao za nasad drveća kroz selo, te nam hladovina i gra- 
nje skriva domove od najveće prašine; smisao za nasad 
voća oko kuća i po baštama, te nam selo sliči nizu voćnjaka, 
u koji su se kao ubacili oni naši seljački domovi ; smisao, 
da se uvede električna rasvjeta i pogon za strojeve i u se- 
ljačkom gazdinstvu ; smisao i za što ljepše i zdravije staje 
za rogato blago, konje, svinje, za sitnu perad ; smisao, te i 
dvorište seljakovo bude čisto, ograđeno, a ne talog 
stajskog gnoja i potoci gnojnice. 

Veliko je djelo za narodno dobro, da probuđujemo 
u svome narodu ljubav za školovanje njegove djece, za 
vlastitu seljačku prosvjetu i izobrazbu za seljački rad. To 

naše nastojanje bit će od to veće cijene, što bude sprovođeno 
s više spreme, s više plana, s više volje i požrtvovnosti. 

Biti stoga i povjerenikom za širenje knjiga 
Društva svetog Jeronima ili kojeg drugog hrvatskog pro- 
svjetnog i kulturnog društva časno je i veliko narodno 
djelo, kojim se može ponositi a ne stidjeti i svaki naš školo- 
vani čovjek na selu i svaki naš seljak, iako možda niti te 
žrtve ne će znati svaki ocijeniti. Možda će prije doživjeti 
razočaranje, jer se njegova požrtvovnost za narodno do- 
bro gleda kao lična zarada. 

Nažalost, općenito je najbolnija strana našega sitnoga 
rada: narodno neshvatanje i narodna nezahvalnost. 

Često narodni sitni radnik počne najpožrtvovnije dje- 
lovati u narodu, žrtvuje i svoje vlastito živovanje i svoj po- 
ložaj, žrtvuje i sve svoje slobodno vrijeme i zdravlje za 
dobro narodno, za napredak naših sela. Pa ipak što ga 
počesto čeka od seljačkog naroda za sav njegov požrtvovni 
rad ? — Čeka ga nezahvalnost, podmetanje nečasnih ciljeva, 
a u najmanju ruku nerazumijevanje i narodna uspavanost 
za svaki novi pokret u seljačkom životu. 

Narod kao da je počesto i slijep i gluh prema sitnome 
radniku — svome dobrotvoru. Ne vidi i ne shvata njegovih, 
žrtava. A možda i sav taj sitni rad drži ili tek dužnošću 
zvanja ili opet sebičnim i častohlepnim isticanjem samoga 
sebe nad drugima. 

Žalosno je, da takav narod ni prema najvećem požrtvo- 
vanju svojih narodnih radnika ne može uzbuditi “u sebi 
čuvstava zahvalnosti i poštovanja. Žalosno je, da počesto 
kakav obični činovničić, žandar, financ, seoski trgovčić, 
a što više i kakav narodni gulikoža i vucibatina uživaju 
kod seljačkoga naroda veće poštovanje, nego li onaj sitni 
njegov radnik, koji se sav žrtvovao za dobro narodno i 
koji je možda radi svoga nesebičnog patriotskog rada postao 
žrtva svoga vlastitoga naroda. 

Ne čudimo se onda, što mnogi i od tih sitnih narodnih 
radnika klone u svom radu, što mu i najjači poleti duše i 
volje za rad smalakšu doživljavajući na svakom svom ple- 
menitom koraku nerazumijevanje, nezahvalnost, a možda 
i podmetanje nečasnih ciljeva. Mnogi od narodnih radnika, 
ostavljen i nerazumijevan od sviju, razočaran klone i pogiba 
sam gdjegod u zaboravi. 

No nije samo nerazumijevanje i nezahvalnost, što 
trajno prati narodnog radnika. Ima i žalosnih slučajeva, 
gdje narod u svojoj zaslijepljenosti, zavođen možda i svo- 

jim najvećim zlotvorima, prezire svoje učitelje i dobro- 
tvore, a pomaže svoje najveće neprijatelje upravo protiv 
onih, koji sve daju i sve žrtvuju za svoj narod. t 

Onom istom knjigom, kojom je htio sitni narodni pro- 
svjetitelj da digne uspavanu narodnu svijest, diže se sad 
nezahvalni kukavelj protiv svoga prosvjetitelja. Onom istom 
i jedinom knjigom, koju mu je dao sitni seljački radiša, 
želi sad umišljeni neznalica, da bude učeniji i pame- 
tniji i od svoga učitelja. Zaslijepljeni i zavedeni siromah 
misli sad, da već sve zna i da mu više nitko nije potreban, 

A koliko puta se i događa, da takvi nezahvalnici ču 
možda nekoč najljepša nada i najveći miljenici narodnog 
učitelja -— javno poe narodom izruguju svoga jedinog 
i najvećeg dobrotvora! Š oh, 
eno se onda čuditi, ako i iskreni narodni prija- 
telji i seljački prosvjetitelji u svome plemenitom ogor- 
čenju klonu, napuste svaki rad za narod te stanu očajavati 
i o sudbini svog nezahvalnog naroda. ' i :' 

No ne smije tako biti. Ne valja klonuti. Narodni radnik, 
gonjen svojom plemenitom dušom, ne smije ni, očekivati 
kakve zahvalnosti za svoj rad. bu Sa 

Ali da ni on samac ne klone, pritisnut nekom jačom 
silom razočaranja, treba da sitni rad postane općim na- 
rodnim pokretom i javnim narodnim takmičenjem. Treba 
da svekoliko naše privatno i javno djelovanje od seljaka 
do školovana gospodina postane narodni pokret D R 

1. za oživljavanjem, proširivanjem i 
unošenjem socijalnoga duha u cio naš 
seljački život, te uzmognemo čuvati i oživljavati 
svoje kućne zajednice, a pored njih osnivati i proširivati 
svoje privredno zadrugarstvo na zdravijim osnovicama, 
nego što smo to činili dosad ; , : 

2. za širenjem snažne hrvatske i se- 
ljačke narodne svijesti, a preko iste buditi 
u dušama cijeloga svoga naroda snažna čuvstva slavenskog 
bratstva i uzajamnog ispomaganja, te uzmognemo i mi 
i kao Hrvati i kao veliki slavenski narod izgraditi što 
jaču svoju široku gospodarsku i kulturnu zajednicu. 

Naš sitni rad kao opći narodni pokret treba da je upra- 
vljen smjernicama, te svako naše selo izgradi svoju školu, 
svoj hram prosvjete, te skinemo tako sa svoga seljačkog 
naroda sramotan žig nepismenosti i prosvjetne zaostalosti. 

Taj pokret treba da ide i za tim, da dižemo u samoj duši 
svoga seljačkoga naroda smisao i spoznaju o potrebi i ko- 

risti što boljeg gospodarskog rada, te sam narod po sebi 
— bez nametavanja odozgo — teži za svojim naprednijim 
seljačkim gazdinstvom. 

. No da sav taj rad ne bude raštrkan i provođen bez 
ikakva plana, treba da ide po određenim smjernicama. 
Samo po organiziranom sitnom radu mogli su i drugi veći 
narodi: Englezi, Nijemci, Francuzi da zahvale svoje 
uspjehe. — A organizacijom sitnoga rada stvorili su 
velika djela i manji narodi, nego li je naš narod : Belgijanci, 
Danci, Česi, Švajcari, Holanđani, Irci i drugi. Pa i naša 
braća Slovenci mogu da pokažu najljepše uspjehe na po- 
lju svoje prosvjete i privrede ponajviše zaslugom svoga 
organiziranog sitnog rada. 

. Pođimo zato i mi u sitnome radu za velikim naro- 
dima ponosom i sviješću, a za malim narodima ustraj- 
nošću i voljom u uvjerenju, da će i nas dotle biti, dok je u 
nama narodne svijesti i volje za životom. 

Dobro zapamtimo : 

Nijedan narod — pa ne znam kako malen bio, ne može 
da izgine i propadne sve dotle, dok je po svome i najsitnijem 
radu svijestan sebe i svoga narodnog bića. Neprijatelji mogu 
da mu otmu narodnu i političku slobodu, ali probuđene 
narodne svijesti ne mogu mu nikad oteti. 

.. Nasuprot svaki narod može propasti, a osobito onaj, 
koji je pod vlašću jačega, ako sebi nije više svijestan svoga 
narodnog bića, ako je izgubio svaku nadu u svoju buduć- 
nost i ako nema više sitnoga rada za probuđivanjem na- 
rodne svijesti u svim narodnim staležima. 

Narod je grobar sam sebi, dok neradom niječe svoje 
narodno biće, dok prigiba šiju pred i najmanjom silom 
tuđinca, dok prodaje ideale svoga narodnoga bića tuđinu 
a sebi možda u časovitu korist. ' 

.Nerad za narodno dobro, slabost, nevjera u budućnost, 
sebičnost, beskičmenost, narodna uspavanost, nesvijest i 
penj — putevi su narodnoj propasti, a ne sila 

ca. 

2. SELJAČKE ŠKOLE 


»Mi smo agrikulturan Hrasna narod 
s ogromnim postotkom seljačkoga staleža, a ko- 
liko još neobrađene zemlje leži utaman! A ono, 
što se obrađuje, obrađuje se kao u doba početka 
ljudske kulture. 

Dižimo seljaka školama, udešenim racionalno 
prema napreiku u njegovu staležu, a odbijajmo 
ga od gimnazija i sveučilišta, izim u slučaju, 
da se pokaže genijalnim ! 

Zemlju će nam poplaviti ljudi s ispitima, a 
bez plaće, dok rodna gruda čeka badava na 
vješte ruke, da joj podignu vrijednost i ljepotu." 

(Vjenceslav Novak: Tito Dorčić) 


Jest, naša zemlja, naša rodna gruda, naša polja i li- 
vade, naši vinogradi, naša stoka badava čekaju ne samo 
marne nego i vješte i školovane ruke, da se iz naše zem- 
lje plodne i neplodne, ravne nizine i kamenog krša izbije 
što veća dobit za naš seljački narod, koja će biti i tečevina 
cijeloga našeg naroda. 

I za seljačko gospodarstvo nije više dovoljno, da naše 
seljaštvo ima samo zdravu radnu snagu u svojoj dru- 
žini; nije ni dosta, da naš seljak ima što više zemlje; 
nije ni dosta, da seljačku dušu rese sve vrline našega 
naroda, — Sve to nažalost danas ne zadovoljava. Seljačko 
gazdinstvo traži izobrazbu uma, kakve izobrazbe nije prije 
seljak trebao. On mora da je stručno i školovan, da znade 
procijeniti vrijednost svoga zemljorada, da znade i boljim 
načinima obradbe tla i njegovanja stoke postići što veću 
proizvodnju i što veću korist M sfabiinost%. 

Varamo se zato svi, kad držimo, da je jedini zemljorad 
tako jednostavan, da za nj ne treba nikakve stručne na- 
obrazbe. Varamo se, da seljaku i u suvremenom društvu 
i gospodarskom životu nije od prijeke potrebe opća osnov- 
na naobrazba. 

Varaju se napose i sami seljaci, kad drže, da je za nji- 
hovo gazdinstvo dovoljno, da sin gleda samo, kako otac 
radi, kako ore, sije, kopa, žanje, kako timari stoku, kako 
siječe i vozi drva. Možda je, istina, i to nekoč dostajalo, 
kad je u kućnoj zajednici bilo mnogo radne snage, kad se 
u zajedničkom gazdinstvu i kraj malo rada proizvodilo 
puno, a trošilo manje, nego što se troši danas u sitnim 
seljačkim gazdinstvima. Nekoč je i seljak osim svojih po- 


85 


treba u kucr malo što trebao izvan kuće. On je i u onom 
jednostavnom zemljoradu lako toliko privređivao, koliko 
je trebao za namirivanje svojih potreba, 


Danas su međutim nastale posve drukčije prilike i u 
seljačkom gazdinstvu. Danas nije dovoljno seljaku, da na 
svome malenom posjedu privredi što više samo za svoje 
kućne potrebe, nego on mora privređivati što jeftiniju i 
što bolju robu i za tržište... Seljak nije tako više samo 
proizvađač svoje robe za svoju vlastitu potrošnju, 
nego mora biti i što okretniji trgovac. 


A za sve to ne dostaje seljaku ona nauka u njegovoj 
privredi, kako ju je naučio od oca, a otac od svoga oca. 
Seljaku je potrebno, da se ogleda malo i okolo, kako se još 
bolje radi, kako se još bolje gospodari. Mora da nauči, kako 
će i samoj zemlji dati hranu, da iz nje izbije i za sebe i za 
stoku što više hrane. Seljak treba da odabire i timari stoku, 
koja mu daje što više mlijeka, što bolje meso, što češće 
mlade, što jaču radnu snagu, što bolju cijenu na tržištu, 
a nije dosta da uzgaja samo onu stoku, što ju je slučajno 
zatekao i baštinio od svoga oca. 


Sve to ne može naš seljak da nauči samo gledanjem. 
On mora da ide u školu, gdje će naučiti poznavati sastavine 
i svojstva zemlje za rast bilja; mora da nauči upoznavati 
vrste stoke, njihove dobre i loše strane, vrste hrane itd. 
Seljak treba da poznaje i tržište, te prema cijenama trži- 
šta uređuje vrste svojih usjeva, stoke, voća, vina, a nesamo 
da vodi gazdinstvo, kako ga je otac nekoč vodio. Seljak treba 
danas da plaća velike poreze i općinske namete, treba ve- 
like svote gotova novca i za svoje vlastito kućanstvo i go- 
spodarstvo, — a sve to mora da izbije iz svojih proizvoda, 
koji na tržištu imadu malu ili gotovo nikakvu cijenu. Se- 
ljak mora zato da bude i te kakav račundžija, da znade 
troškove proizvodnje sve svoje robe sniziti na najnižu 
stopu upotrebe ljudske radne snage kao i stoke, da pro- 
izvodi u najkraće vrijeme i uz najmanje izdatke gotova 
novca. Kraj svega snižavanja svih ovih troškova mora 
i nastojati da proizvodi što više, što bolju robu i uz što niže 
cijene. 

No seljak nije jedino proizvađač hrane za sebe i za 
druge, on je danas i najvažniji član državne zajednice. 
On treba da je zato upućen u poslove općine i države, jer 
se baš putem tih političkih zajednica promiče uz opće do- 
bro sela, općine i države i njegovo lično dobro. Seljak ne 
može i ne smije prema svemu tome ostati ravnodušan prema 

svemu tome, jer te zajednice traže i njegovu stručnu saradnju. 
Svaki naš seljak treba da znade, da mu je njegova općina 
mala državica. Putem općine on sebi uređuje ceste, kanale, 
škole, svoje gospodarstvo i sve drugo. . : 

A da seljak uzmogne i u toj općini jače sudjelovati, 
potrebna mu je i opet uz njegovu stručnu naobrazbu i 
njegova opća seljačka, opća politička i opća građanska 
izobrazba. Tu izobrazbu ne može opet da stekne bez 
škola. 

Škola je tako potrebna seljaku na svakom koraku 
njegova života, rada i kretanja, pa i vršenja pojedinih 
služba bilo to u vojsci ili u kakvim seljačkim društvima. 
I što je seljak prosvjetljeniji, on će se u suvremenom životu, 
gdje se svi ljudi natječu izobrazbom, i sam ćutjeti slo- 
bodnijim, jačim i neovisnijim u svome gospodarstvu. Na- 
suprot čovjek nenaobražen mora se ćutjeti kao sputan 
i ovisan o drugome ; a jer se razočarao u radu i pomoći 
drugoga, postaje nepovjerljiv prema svakome. Čovjek neuk 
postaje slijepac kraj zdravih očiju. ; 

Zato je i za naše hrvatsko seljaštvo preduvjetom 
njegova i gospodarskog i društvenog i staleškog i politič- 
kog napretka školovanje i samo školovanje, primijenjeno 
naravski potrebama njegova seljačkog života i rada, | 

Nažalost naš je seljak još u dobrom dijelu nepovjer- 
ljiv prema svakoj školi. Mnogi je seljak ni danas ne voli, 
kao što je nije volio ni za vojne granice, dok se djecu moralo 
batinama tjerati i učiti u školi. U velikom dijelu našega 
seljačkoga naroda drži se zato još i danas obvezatno školo- 
vanje djece kao neka vrsta krvnoga poreza. Mnogi se- 
ljački roditelji gledaju i kao svoju kaznu, što moraju svoje 
seljačko još nejako dijete oblačiti, kupovati mu knjige, 
pera i olovke, da im se dijete nauči u školi čitati i pisati. 
A držat će se najsretnijima, kad im dijete svrši tu školu 
ili kad ga uzmognu ma i mitom izbaviti i prije reda iz škole. 

Sad ćemo shvatiti, zašto se seljaštvo uopće, zašto se 
naročito seljački općinski vijećnici rukama i nogama bore, 
da bi općinari nešto pridonijeli za gradnju ili za prošire- 
nje svoje škole na selu, A ako se već slože općinari jednoga 
sela, ne će o tome ni čuti općinari drugoga sela, kad se ionako 
u njihovu selu škola ne gradi, nego će djeca morati ići u 
školu u susjedno selo. 

No bilo bi ipak krivo, kad bismo zaostalost i ra vn o- 
dušnost seljaka prema školi uzeli kao jedini razlog, 
zašto maše seljaštvo nema dovoljno još svojih osnovnih 

škola po selima. Treba da se vidi i ono golo siromaš- 
tvo mnogih naših sela, gdje uistinu seljaci ne mogu sna- 
šati tereta za gradnju škole. Samo nastaje pitanje: Nije 
li i to siromaštvo, barem jednim dijelom, posljedica i ne- 
ukosti naroda ? 

Tako i tu stupamo na kolo narodnih nevolja, gdje 
nema početka, kad su svi jadi sela među sobom isprepleteni. 

šk 


Da uzmognemo ispravno odrediti smjernice prosvje- 
tne politike svojih sela, treba da upoznamo sve poima- 
nje seljaka o školovanju uopće, a naročito 
njegove seljačke djece. 

Mnogi i napredan seljak gleda u školovanju svoje 
djece pravu propast svoga seljačkoga doma. On gleda loše 
primjere u drugim seljačkim obiteljima, pa se boji zla i za 
svoje vlastito dijete. 

* "Eno primjerice onog  seljačkoga gazde, kojemu se 
prohtjelo da pogospodi svoga sina, jer mu je bio jedinac. 

Ta u kući je bilo svega, može da ga iškoluje. A kamo još 
sreće, da je taj seljački gazda mislio, da mu sin pođe u 
ratarske škole, pa da danas sutra bude još bolji gazda 
nego li on. 

,Ne, nipošto to!" govorio bi gazda. ,,Neka on bude 
ospodin ! Čemu da bude seljak i da se muči sa zemljom 
i stokom, kad mu zato nije nikakve sile ? Ima još kuća 
toliko, da ne mora natrag u selo. A bila bi za njega i najveća 
sramota, da ide u škole, a onda da uzima još plug u svoje 


Ali istrošio se gazda na nevaljala sina, jer nije htio 
da uči. Prodavao se komad zemlje za komadom. Žaduži- 
valo se kod seoskih lihvara i u bankama, samo da bude sin 
ipak gospodin, da mu bude ,,bolje" nego seljačkom gazdi 
— njegovu ocu. A dogodilo se, da je taj pogospođeni a ne- 
iškolovani sin prodao i seoski svoj dom, samo da ga nestane 
— a nestankom njegovim progutao je i njega svijet... 

Mnoga su tako najbolja seljačka gazdinstva propala 
i sa sobom pokopala vlastitu djecu, koji bi baš kao jedinci 
mogli i morali biti čuvari djedovske grude i djedovskog 
doma. 

. Zlo bi još u polovicu bilo, kad bi ti školovani sinovi 
bili danas sutra prava narodna gospoda, koji bi i u svojim 
visokim položajima znali čuvati sveti onaj osjećaj i ljubav 
za našega seljaka i za selo, odakle su proistekli. Nažalost 
mnogi su baš od tih, kad su se pogospodili i kad su došli 

do kakve vlasti, bili gori krvnici i nasilnici svoga vlastitog 
seljačkog naroda, nego li oni, koji su se rodili u gradu, othra- 
nili u lijepim gospodskim kolijevkama i živjeli daleko od 
sela. — Mnogi od tih, protivuprirodno pogospošteni, ne mogu 
da se snađu u svojim novim položajima. Oni svršavaju 
jadno kao pijanice i kao ljudi izbačeni iz pravog gospod- 
skog društva, 

; Čemu onda da se i čudimo, zašto nam naše škole ne 
daju jačih narodnih ljudi ? 

Zašto da se i iznenađujemo, što nam se tako lako od- 
rođuju od našega sela i od seljačke duše i oni, koji su još 
do jučer živjeli u toj seljačkoj zajednici, a danas su do- 
bili svoje ukaze o imenovanju za učitelja, za suca, za pro- 
fesora, za agronoma, za liječnika, za svećenika u kojem 
gradiću ili kojem većem selu ? 

Čemu se svemu tome i čuditi ? Ta slušajmo samo onu 
prvu pobudnu riječ rođenoga oca svome djetetu, kad ga je 
slao u školu : 

»Sinko, gledaj da učiš, da postaneš štogod, da se ne 
moraš mučiti na zemlji, kao što se mučim ja!" 

Nije se tu čula riječ očeva : 

,Sinko, gledaj da učiš, da se jednom vratiš svome 
seljačkome domu, da mu budeš njegova snaga, da ga lju- 
biš, kao što smo ga ljubili svi mi tvoji, da za nj i svojom 
glavom više radiš, nego što smo umjeli mi da radimo!" 

Nijesu pratile dječaka ni riječi : 

,»Uči nam, sinko, uči, da nam postaneš ponos rodu 
i domu, a mi da u poštenju privređujemo, kako da ti bratu 
i sestri bude lakše! Ne zaboravi nigda, sinko, ako i posta- 
neš jednom veliki gospodin, da si dijete seljačkoga roda 
i doma! Ljubi i poštuj vazda svoj rod i dom! A gdje možeš 
i kako možeš, učini svome domu, učini svome seljačkome 
narodu samo dobro! Ruka ti usahnula, um te ostavio, 
učiniš li tome svomu rodu ma i najmanje zlo !? 

Od svega toga redovito ne čuje dijete ništa. Njemu se 
od djetinjstva pa do gospodstva utuvljivalo samo u glavu, 
kako mora učiti, da danas sutra dobije časti, naslove, da 
dobije vlast u svoje ruke nad svojim rođenim narodom, 
pKoji je neuk, divlji i surov, koji je tat, ubijca i laža, koji je 
jalan, zloban i u svemu nepošten''. 

. Naše srednje škole nijesu seljačkom mladiću govorile 
o ljubavi prema narodu nego prema vlasti; učilo se samo 
o junaštvu, o osvajanju i o pravu jačega. Vjerska čuv- 
stva djetinstva bivala su od pokvarenih drugova ismjehivana. 

Iza malo vremena počeo je nažalost i seljački mladić 
a danas veći gospodin misliti kao i ostali drugovi : ,,Ta tko 
je još taj, da vjeruje u seljačke priče o Bogu, o duši, o nebu, 
o paklu! Nebo ti je na zemlji, kad se znaš snaći i dobro 
se životno osigurati. I pakao je na zemlji, kad dadeš, da 
te jači gone od nemila do nedraga u tvojoj službi, — kad 
se iz ljubavi i sentimentalnih osjećaja ženiš s djevojkom 
sirotinjom, koja će ti domala narovariti na leđa čopor 
djece. Kad se već ženiš, treba da se ženiš s onom, koja će ti 
donijeti imutka i kuću, te ti plaća tvoga položaja bude za 
cigarete i za društvo. Ti ionako svojim položajem daješ 
i djevojci društveni položaj, a ona neka ti barem donese 
toliko, da možeš po svome položaju živjeti. — Ili ako se ženiš, 
gledaj da po ženidbi uhvatiš veze za svoju budućnost ! 
Pazi zato dobro, što je tvojoj zaručnici otac, stric, ujak, 
brat! Tko je i u daljem rodstvu, koji nešto može. Ako 
već uzimaš djevojku, koja nema kuće ni imutka, gledaj 
da po njoj postigneš položaje, kojima ćeš lako steći imu- 
tak i kuću!" 

Rijetki su zato, koji su znali nadvladati zamamne 
takve glasove svoje okoline i svoga ,,praktičnog" obrazo- 
vanja za život. Zato i ono seljačko dijete klone. Njegova 
duša pada u glib, ako ne već za vrijeme školovanja, a ono 
sigurno kad čovjek stupi jednom u život, koji je i za toga 
idealnoga mladića ,,jači od svih njegovih ideala", Ta ionako 
su ga svi učili, da je samo u materijalnom bogatstvu sreća, 
a to se bogatstvo može steći samo po dobrim i unosnim 
položajima. Ono, što -je idealno, ako i preostane u duši 
kao nešto skriveno i čega se on sad zapravo već i stidi u dru- 
štvu, ne će se nikad naplaćivati u gotovu novcu i u polo- 
žajima. To ima da ostane, kao i ona vjera njegove majke, 
u najtamnijoj ćelijici njegova srca i uma. Ta tko zna, mo- 
žda će se jednom i time moći da pohvali u duši! Možda 
će jednom doći vrijeme, kad će se i to plaćati gotovim nov- 
cem — i tada će on istupiti pred svoj ,,ljubljeni narod" 
kao čovjek sela i kao čovjek ,,vjere njegovih djedova..." 

Mi se .često tužimo na narodno zlo. A čemu da se tu- 
žimo, kad nam tako same naše škole odgojiše i dadoše na- 
rodne zločince, krvopije, gulikože, nesavjesne privatne i 
državne činovnike, gramzivce za unosnim položajima, prodane 
mješine svakoj vlasti, beskičmenjake, ulizice, narodne izrode, 
sve i sve — samo rijetko, vrlo rijetko narodne ljude! 


A svemu tome je krivo, što se već u osnovnim i sre- 
dnjim školama ne uzgaja srce za svoj narod, nego se ,,pro- 

svjetljuje" samo um, kako će čovjek steći bogatstvo, kako 
će možda znati i htjeti dobro živjeti bez, velikog rada. Sve 
škole počam od prvih pa do posljednjih godišta uče, da je 
čovjeku cilj: ,što manje raditi, a što više 
zaraditi". / ' ' PAKA 

Već naše osnovne škole po selima ne usađuju u dje- 
čjoj duši po svojoj školskoj osnovi nikakve ljubavi prema 
selu, prema seljačkoj porodici, prema zemlji, prema seoskoj 
crkvi, prema lijepoj narodnoj pjesmi i nošnji. A kako će 
da i usađuju, kad su već i učitelji robovi tuđih misli i tu- 
đih težnja 2 Mnogi od njih, iako živu na selu, nemaju ništa 
zajedničkog s dušom svoga hrvatskog seljačkog naroda. 

A naše srednje škole ?... Ta one su tek kao nužno 
zlo i narodu našem i roditeljima pa i djeci samoj, jer su 
već davno prestale biti rasadnice odgoje srca, duše, vjere, 
narodne misli, ljubavi prema seljačkoj i rodnoj grudi. Um se 
našoj omladini krca ,,znanjem', a za srce i dušu, za ljubav 
prema narodu nema ništa — ama baš ništa... 

A i one naše najviše škole ? Ta i to nijesu počesto ni- 
šta drugo nego fabrike, iz kojih će mladići ,poći u na- 
rod na dobru zaradu..." — Možda je bilo i na tim 
školama vatrenog zanosa za domovinu, za narod, za rad- 
nika, koga iscrpava kapitalista. Možda se u duši te mla- 
deži, koja se omamljivala kavanskim dimom, javljao krik 
protiv kapitalističkog društva, a gledale utvare novoga 
carstva na zemlji na ruševinama sadašnjeg društva, kul- 
ture pa i cijele znanosti. 

Nažalost, u duše i u srca već te mladeži uštrcavao se 
i otrov novca, vlasti, sile, a pod krinkom ljubavi za otadž- 
binu — lažni patriotizam. Kakvi će to biti ljudi tek ka- 
snije ? Bože, oslobodi nas takvih prosvjetitelja! Bože, 
oslobodi naš seljački narod takve školovane gospode, ta- 
kvih predstavnika najviših vlasti! 

A što da kažemo i o onim školama, koje su i osnovane 
sa zadaćom, da uče naš narod naprednom seljačkom radu ? 
Nažalost i one boluju na svima bolestima kao i sve druge 
škole, koje stvaraju školovanu gospodu... 

Mi ćemo ih ovdje da upoznamo, da uzmognemo iz njih 
odabrati dobro, a ukloniti loše. 

NIŽE SELJAČKE ŠKOLE 


Niže seljačke ili niže poljoprivredne škole možemo da na- 
zovemo sve one škole, gdje seljački mladići i djevojke, nakon 
što su svršili pučku (osnovnu) školu od 4 razreda, 
dobivaju izobrazbu ili općenito u svima granama seljačkog 
gazdinstva kroz duže vrijeme, obično kroz 2 do 3 godine 
stalne obuke, ili se poučavaju samo u pojedinoj poljopri- 
vrednoj grani. U tom slučaju i obuka traje redovito kraće 
vrijeme (6 do 12 mjeseci, a i manje). 

U niže seljačke škole spadaju prije svega RATARNICE. 
Takvih ratarnica, koje danas obično nose naziv ,,niža po- 
ljoprivredna škola", imamo po raznim krajevima svoje 
države : u Križevcima, Slavonskoj Požegi, Banjaluci, But- 
miru i drugim mjestima. 

U tim ratarnicama mladići dobivaju ponajprije opću 
naobrazbu. Iste škole služe tako kao neka vrsta i produ- 
žnih osnovnih škola. Pored te opće naobrazbe dobivaju 
osnovnu pouku iz prirodnih znanosti u vezi sa svim granama 
seljačkog gazdinstva. 

Pored tog više naučno-teorijskog rada imaju đaci pri- 
like, da se na posjedu same ratarnice upoznavaju u radu 
s pojedinim granama seljačkog gazdinstva: u stočarstvu, 
voćarstvu, vinogradarstvu, pivničarstvu, peradarstvu, za- 
tim u obradbi tla, u oranju, sijanju u vezi s prorjeđivanjem 
sjemena, u košnji, spremanju krme itd. i u svima drugim 
seljačkim radnjama. 

Niže poljoprivredne škole mogu imati dva smjera. 
Jedne su, koje vežu pouku više na sam praktički rad i vje- 
žbe u poljoprivredi, a druge su, koje posvećuju više pa- 
žnje općoj i stručnoj izobrazbi (,,teoriji") svojih đaka. 

No pored ta dva smjera u obuci mogu te škole imati 
i različite ciljeve. Jedne su po svojoj svrsi određene, da 
se mladići nakon školovanja vraćaju poglavito svojim se- 
ljačkim domovina, pa se zato i primaju u iste samo mla- 
dići iz seljačkih obitelji; — druge nasuprot nastoje da izo- 
braze ili za rad na tuđem posjedu ili za rad nižih državnih 
i privatnih činovnika poljoprivredne struke, ili konačno 
služe đaku kao preduvjet bilo kakvu zvanju u bližoj ili 
daljoj vezi s poljoprivredom. 

Starija vrsta ratarnica s pretežno praktičkim smjerom 
napušta se sve više zato, što se sami mladići odbijaju od 
onih škola, gdje znadu, da moraju pretežno raditi nesamo 
kao besplatni sluge, nego još i naplaćivati na svoj besplatni 
rad, A i sami roditelji ne daju rado svoje djece u takve 

škole, gdje će se manje naučiti mišljenju i razumijevanju 
seljačkoga rada, a više tjelesnom obavljanju poslova na škol« 
skom imanju, koji poslovi nijesu često ni u razmjeru s veli- 
činom seljačkog posjeda, a ni u vezi sa životom samoga 
seljačkog gazdinstva. Zato se prelazi sve više smjeru ratarnica 
s pretežno naučnom osnovom, ali naravno i tu se u manjem 
đaci vježbaju u poljodjelskom radu. Iz tih škola se nastoji 
ukloniti svaki tjelesni rad, koji sliči radu čistog poljopri- 
vrednog nadničara. Takvim naučnim planom nastoji se 
mladićima dati što općenitije i šire znanje u samoj poljo- 
privredi, koje će oni moći lako kasnije primijeniti u svome 
seljačkom gazdinstvu. 

Ratarnice su uređene obično tako, te u njima mladići 
imaju svu opskrbu, Uprava vrši ujedno nadzor nad svim 
njihovim i izvanškolskim radom. 

Troškovi za stan i hranu, a počesto i za odijelo poje- 
dinih đaka, idu ili na račun budžeta pojedinih banovina 
ili na račun samih roditelja. Ako se mladići primaju na tro- 
šak banovine, to se svake godine raspiše natječaj za ne- 
koliko besplatnih mjesta. Ima slučajeva, da i same općine 
ili kakve druge zaklade podmiruju troškove za školovanje 
u ratarnicama. 

Što se tiče nastavnog plana kao i svih drugih uvjeta 
za primanje mladića u ratarnice, naše su se ratarnice ugla- 
vnom povodile za primjerima sličnih škola u drugim drža- 
vama, naročito u Njemačkoj i Francuskoj. 

Pa ipak ako su te vrste nižih poljoprivrednih škola 
mogle kod drugih naprednijih naroda pokazati dobrih 
uspjeha, praksa od više desetljeća pokazala je kod nas, 
da nam te škole nijesu donijele željenih uspjeha za una- 
pređivanje seljačkog gazdinstva, iako su baš te vrste škola 
bile namijenjene seljačkim mladićima. 

Neuspjesi tih ratarnica pokazuju se poglavito u tom 
što se jako mali broj mladića nakon škole vraćao svojim 
seljačkim domovima; većinom su svi tražili bilo kakvo 
drugo zvanje u općini, na željeznici, u gradu ili bilo gdje- 
god, samo da se ne moraju više vratiti u svoj očinski se- 
ljački dom. 

Razlozi neuspjesima tih ratarnica 
su mnogostruki. Evo ih: 

a) Sve naše ratarnice (,,mniže poljoprivredne škole") 
osnovane su većim dijelom ne prema potrebama i prili- 
kama našega seljačkog naroda, nego po uzorima i pri- 
mjerima sličnih škola kod drugih naprednijih naroda, 

gdje su prilike za djelovanje takvih škola bile posvema 
drukčije. : 

b) Većina dojakošnjih uprava tih ratarnica nije bila 
dorasla misli osnivača samih škola, da čuvaju seljačke mla- 
diće selu i seljačkom radu, a ne da stvaraju od njih polu- 
školovanu ,,gospodu'': općinske pisare, lugare, finance, 
žandare i sve drugo, samo ne seljake. 

€) Pogreška je bila, što se nije odmah u početku pa- 
zilo na to, da se u ratarnice primaju samo seljački mladići, 
kojima roditelji imaju dovoljno zemlje za rad seljačke obi- 
telji. Primali su se nasuprot u te prve seljačke škole i mla- 
dići bilo iz građanskih obitelji i iz proletarskih seljačkih 
obitelji. Zajedništvo života i rada mladića iz različitih obi- 
teljskih prilika moralo je djelovati nepovoljno i na ciljeve 
njihova školovanja. Jednima je od tih mladića cio duh 
kružio samo oko jedne misli, kako da sebi putem te se- 
ljačke škole osiguraju ma bilo kakvo zvanje. To je imalo 
bezuvjetno utjecati i na misli onih seljačkih sinova, koje 
su njihovi oci poslali s nakanom, da se danas sutra po- 
vrate svome domu. 

d) Neuspjesima  ratarnica pridonijelo je svakako i 
to, što se ni u pogledu nastavnog plana, a ni u pogledu 
učitelja nije dovoljno nastojalo, da se baš u tim školama 
uzbudi ljubav, čuvstvo i ponos prema seljačkom staležu, 
prema radu na rođenoj grudi, prema podizanju seljaštva 
kao i cijelog naroda putem naprednog gospodarstva. Više 
nego u ijednoj drugoj narodnoj školi trebala se u duše te 
seljačke mladeži usađivati ljubav prema narodu, Bogu i 
domu. Prosvijetljenim duhom morao bi se seljački mladić 
nakon svršene škole vraćati u svoje selo svojoj seljačkoj 
kući kao pravi apostol novog naprednoga života i rada 
među svojim suseljanima. 

e) Veći dio tih ratarnica postoji i djeluje ne u našim 
naprednim selima, nego u pretežno građanskoj okolini. 
Seljački mladić otrgnut zato od svoje seljačke okoline i 
bačen u koji naš gradić ili grad, pa makar ondje i polazio 
seljačku školu, izgubit će onaj duh svoga seljačkoga 
doma, duh jednostavnosti u seljačkoj nošnji kao i u svem 
mišljenju. 

f) Konačno su se možda i samim školovanjem davale 
krive smjernice seljačkom radu. Učitelji tih škola, sami 
istrgnuti iz seljačkih domova, nijesu mogli davati seljačkom 
mladiću smisao i duh, da je cio njegov budući rad na selu 
život seljačkoga doma; da se prema tome taj rad razli- 

kuje od tvorničkog radnika i industrijalnog poslodavca. 
Koliko se puta po onim knjigama i predavanjima shvatalo 
seljačko gazdinstvo kao kakvo građansko poduzeće! Ko- 
liko puta se i putem tih knjiga i učitelja gledalo na svako 
seljačko gazdinstvo istim naočalima ! 


Ali među razlozima za neuspjeh naših ratarnica moramo 
bezuvjetno vidjeti i onu okolinu, u kojima su te škole na- 
stale i u kojoj se razvijaju. A tu je baš ona žalosna činje- 
nica, daunašem seljaštvu vlada još uvijek 
velika ravnodušnost prema svima ško- 
lama, a napose prema seljačkim škola- 
ma. Jer ako je seljak sam dovoljno napredan, pravom 
se boji, da će mu se i u toj školi ,,pogospoditi'" njegovo 
dijete, te ne će htjeti više obrađivati svoju rođenu grudu. 
A ako nije otac dovoljno sam školovan i napredan, drži 
u svojoj neukosti, da će vrijeme školovanja njegova sina 
u jednoj takvoj ratarnici biti dobrim dijelom izgubljeno. 
Seljak redovito drži, da bi za to vrijeme mogao njegov sin 
daleko korisnije privređivati na svome seljačkom domu, 
nego ići drugamo i raditi kao besplatni sluga. 


Za takvo zaključivanje možda je imao opravdanja i 
onaj napredni i onaj neprosvijetljeni seljak. Gorkim isku- 
stvom se pokazalo, da većina seoskih mladića, koji su svr- 
šili takvu ratarnicu, nije bila više za seljački rad. Njima je 
bila sramota nanovo oblačiti i nositi ono seljačko odijelo. 
Bila im je sramota čistiti staje i izvoziti gnoj na polja. Na- 
protiv, da su sami ti svršeni đaci postali apostoli sela, oni 
bi jamačno potakli i druge seoske gazde, da dadu svoje 
sinove u ratarnice. Po tim mladim školovanim seljacima 
mogao bi se tako stvoriti cio pokret za opće školovanje 
sela. A svega toga nije bilo od tih svršenih ratarničara. 


Imao je pravo i onaj manje napredni seljak, kad je 
gledao za sebe i za sina izgubljeno vrijeme provedeno u 


. ratarnici. Neke od tih seljačkih škola bez stručnih učite- 


lja i bez stručnog vodstva nijesu uistinu bile drugo nego 
državna imanja s besplatnom služinskom radnom snagom, 
sastavljenom od mladića sa sela, za kojih su uzdržava- 
nje još plaćali školi država ili roditelji mladića. 

Koji su zato vidici svih tih naših nižih poljoprivrednih 
škola ? Da pravo kažemo, ne vidimo, barem za bližu buduć- 
nost, kakvih većih uspjeha. Rijetko će biti seljačkih gazda, 
koji će na svoj trošak školovati svoju djecu. A ono, što 
bude đaka u tim školama pomoću ili države ili pojedinih 

zaklada, ne može da opravda njihovo opstojanje, to više, 
što se svršeni đaci ne vraćaju više seljačkim domovima, 
jer ih uopće više ili nemaju ili jer im se ne će više prihva- 
titi seljačkog pluga. 


ZIMSKE SELJAČKE ŠKOLE 


Mnoge loše strane ratarnica (,,nižih poljoprivrednih 
škola") uklanjaju ZIMSKE SELJAČKE ŠKOLE. One 
imaju tu prednost, da se mladići i tu obučavaju u svim 
.granama seljačkoga gazdinstva, istina, više u nauci nego li 
u radu i vježbama. Obuka traje jednu ili dvije godine, ali 
samo za zimskih mjeseci, redovito od 15. studenoga do 
15. ožujka, to jest u mjesecima, kada mladići nijesu prijeko 
potrebni svome seljačkom domu. 

Takve vrste zimskih seljačkih škola u velikom broju 
postoje u svim naprednim državama: Danskoj, Švedskoj, 
Norveškoj, Finskoj, Čehoslovačkoj, Švajcarskoj, Francuskoj, 
Njemačkoj, Holandiji, Sjedinjenim Državama Amerike i 
Bugarskoj. U Zagrebu postoji takva škola pod imenom 
»Seljačko sveučilište. 

Dobra je strana tih zimskih škola i u tome, što su 
đaci tih škola nesamo mladići u točno određenoj dobi, nego 
i odrasliji ljudi, koji se mogu u zimske mjesece udaljiti 
od svoga seljačkog doma. No i učitelji su u tim. školama 
stalni učitelji putujući kroz ostalo vrijeme godine tako, 
te dolaze u veze sa svojim bivšim đacima i njihovim gazdin- 
stvom. Osim toga kao putujući učitelji živu u trajnoj vezi 
s radom samih seljaka, pa zato i njihova predavanja u zim- 
skim seljačkim školama, iako su temeljena više u pouci 
nego u praktičkim vježbama, u najužoj su povezanosti 
s praktičnim radom i životom samih seljaka. One mogu stoga 
da iskaču nad predavanjima stalnog učitelja koje druge 
niže poljoprivredne škole. 


SELJAČKE STRUČNE ŠKOLE 


Umjesto zimskih seljačkih škola postoje kod nas SE- 
LJAČKE ŠKOLE ZA POJEDINE GRANE SELJAČKOG 
GAZDINSTVA. U tim školama obuka traje redovito jednu 
do dvije godine. Takve su mljekarske, pčelarske, vinogra- 
darske, voćarske, povrtljarske i domaćinske škole; u ne- 
kim državama prema posebnim prilikama postoje i ov- 
čarske, konjarske, uljarske, livadarske i peradarske škole. 

Uspjesi takvih stručnih škola mnogo su povoljniji, 
jer te škole posjećuju mladići, koji se žele uputiti pose- 
bnim privrednim granama i u životu, a ne će bježati u ra- 
zličita ,,polugospodska'' zvanja. 

našoj državi postoji 6  vinogradarsko-voćarskih 
škola, i to u Iloku, Vršcu, Mariboru, Grmu, Kninu i Sv. 
Jurju. Nekoč je takva škola postojala i u Petrinji. Pored 
tih vinogradarsko-voćarskih škola imamo posebnu školu 
za povrtljarstvo u Novom Sadu. Državne domaćinske škole 
imamo u Petrinji, Božjakovini i Gospiću, a privatne i u 
drugim mjestima, na pr. u Zagrebu, u Lovrečini-gradu, 
Slavonskoj Požegi i drugdje. 

Pored stalnih domaćinskih škola za seljačku žensku 
mladež imamo i PUTUJUĆE DOMAĆINSKE ŠKOLE, 
koje traju redovito kraće vrijeme. U tim putujućim ško- 
lama uče se redovito ne samo seljačke djevojke nego i mlađe 
žene priređivanju hrane. Njihov je obujam pouke zato 
znatno uži nego li u stalnim domaćinskim školama, gdje 
se djevojke uče i peradarstvu i povrtljarstvu i krojenju 
i šivanju. 

Posebnu svrhu provode ZADRUŽNE ŠKOLE u Za- 
grebu i u Ljubljani, koje idu za promicanjem zadrugarstva 
na taj način, da odgajaju među samim seljacima vođe 
seljačkih zadruga. 


SELJAČKI TEČAJEVI 


U vezi s posebnim školama za razne grane seljačkog 
gazdinstva provode se u svima državama, pa tako i kod 
nas, SELJAČKI TEČAJEVI bilo za opću seljačku na- 
obrazbu, bilo za pojedine poljoprivrede grane. Moramo 
priznati, da su takvi tečajevi uz najmanji trud i troškove 
pokazali dosad još najboljih uspjeha. Kako ti tečajevi 
traju tek po nekoliko zimskih tjedana i to ne u gradovima, 
nego u samim selima, time je omogućeno da pohađaju 
predavanja i oni, koji se ni u kojem slučaju ne bi mogli 
udaljiti iz svoga sela. 

Nedostatak je ipak tih tečajeva, što se njihovim uče- 
snicima ne može za to kratko vrijeme pružiti cjelokupna 
i sistematska obuka, nego samo pogledi u pojedina pogla- 
vlja nauke i praktičnog seljačkoga gazdinstva. Učesni- 
cima tečajeva ne dijele se redovito nikakve svjedodžbe, 
te se tako ni službeno ne osposobljavaju za vršenje kakve 
službe. ' 

Kod nas. su. nastojanjem poljoprivrednih činovnika i 
banskih uprava uspješno provođeni seljački tečajevi. Po- 
kazalo se tu, da naš seljački narod ne zabacuje pouke u 
svome gospodarstvu, samo ako mu se ona daje u zgodno 
vrijeme, na pristupačnu mjestu i u dobru obliku. Pojedine 
takve seljačke tečajeve zna katkada posjećivati dnevno 
kroz više tjedana 100 do 200 seljaka - učesnika. 

Dojakošnji uspjesi u toj vrsti seljačke pouke pokazuju 
nam i smjernice, kojima bi školovanje našega seljačkoga 
svijeta imalo da proslijedi. 

No da ti seljački tečajevi imaju još boljih uspjeha, 
trebalo bi, da se putem poljoprivrednih činovnika ili pu- 
tujućih učitelja pripravi i udruži seljaštvo za tečaj. 

A ne bi bilo ni loše, da se takvu seljačkom tečaju 
dade veća važnost i značaj kao posebnoj vrsti seljačke 
škole. Bilo bi zato od koristi, da se odredi točan nastavni 
plan, da se stalni slušači upisuju u tečaj, a na koncu da 
polažu i ispite, na temelju kojih se izdaju svjedodžbe. Naj- 
boljim đacima mogu se odrediti izvjesne nagrade bilo 
u knjigama, bilo u sadnicama uzornoga voća i trsova, bilo 
u besplatnim posjetima pojedinih uzornih gospodarstva 
ili što slično. 

Uspjeh će tečaja bezuvjetno ovisiti o dobrom sa- 
stavu nastavnog plana. Taj plan treba da se 
veže uz najvažnija seljačka pitanja dotičnoga kraja. Ako 
je primjerice kraj pretežno stočarski, treba da se seljački 
tečaj ograniči na tu privrednu granu, a mimoiđu grane 
manje važne. Ako je od važnosti skupna proizvodnja, pro- 
daja ili potrošnja pojedine robe, bit će od važnosti da 
nastavni plan obuhvati pouku o proizvodnom i potro-. 
šačkom seljačkom zadrugarstvu. Ako je seljački posjed 
rastepen u sitne i nesposobne parcelice, bit će potreba, 
da se govori o grupiranju tih parcelica putem komasacije. 
Ako je posjed u rasipanju na sitna i nesposobna seljačka 
gazdinstva, bit će od važnosti, da se govori o seljačkom 
domu, na osnovi obiteljskog vlasništva kao i o preseljava- 
nju pučanstva u slabije napučene krajeve (,,unutrašnja 
kolonizacija"). 


(viki: 

Bolje je zato ograničiti nastavni plan na manje pred- 
meta i na kraće vrijeme, nego ga razvodnjiti i nepotre- 
bno vremenski razvući, te seljaštvo izgubi volju i snagu 
za prisustvovanje i slušanje takvih predavanja. 

Nastavni plan i najbolje sastavljen ne će kod slušača 
imati još uspjeha, ako ne bude izveden po dobrim i stručnim 
predavačima - učiteljima. A tu baš dolazimo do najteže 
strane seljačkih tečajeva. Nemamo dobrih, stručnih i vje- 
štih predavača za svoje seljaštvo. Neki su i među .školova- 
nom gospodom dobri i savjesni činovnici, razumiju se u 
stvari, ali nijesu nikakvi predavači. Ne znadu govoriti 
narodu, da ih on razumijevanjem i zanimanjem sluša. 

Drugi će opet znati govoriti o svemu i svačemu, ali 
se ne će znati držati predmeta. Narod će ih možda užit- 
kom neko vrijeme slušati, ali se od cijelog ,,predavanja'? 
ne će ništa okoristiti, jer je cijelo predavanje bilo po onoj 
narodnoj : ,,Trla baba lan, da joj prođe dan." 

Neki od predavača opet misle, da sve znaju ili da je 
za seljaka sve dobro, pa se ne će ni da pripravljaju za pre- 
davanje. A kad dođu pred seljake, onda počnu tražiti riječi 
i misli, a govore, kao da bi nekom zube vadio ili po trnju ho- 
dao. Takvi predavači postaju onda prava muka i sebi i 
onim siromašnim slušačima. Koliko puta takvi unište pred 
seljačkim priprostim narodom sve ono poštovanje i svu 
onu cijenu, koju inače ima narod prema njihovim zvanji- 
ma i osobama! Stoput bi bolje bilo, da su ostali kod kuće, 
nego što su pred narod došli posvema nepripravni. 

Imade nažalost i žalosnih slučajeva, gdje najavljeni 
predavači ne dođu, a narod ih skupljen strpljivo čeka ; ili 
dođu, kad se to njima svidi, a ne u određeni sat prema pro- 
gramu, Dođu možda iza dugog čekanja nakon kakve pijače. 
Narod će odmah prepoznati u njima slabosti čovjeka, a 
jakosti alkohola. 

Neuspjeh će seljačkog tečaja biti i ondje, gdje je on 
organizovan možda više iz poriva i ciljeva stranačko-poli- 
tičkih, nego li općenarodnih. Pogotovu će se narod odbiti 
od pohađanja seljačkog tečaja, ako vidi na čelu ljude, u ko- 
jima nije nigda vidio ni našao svojih prijatelja. Zato 
je kao prvi preduvjet za potpuni uspjeh seljačkog tečaja, 
da to nije nikakav politički zbor, gdje će se ljudi početi 
natezati i svađati o svakodnevna pitanja stranačke poli- 
tike. Iskusan predavač moći će taći i koje političko pi- 
tanje, ali će to morati učiniti vješto, te u ulozi učitelja 
ne dobije sliku političara i strančara. 

POLJOPRIVREDNA PRAKSA 


Zasebna je vrsta školovanja naših seljačkih mladića 
putem takozvane POLJOPRIVREDNE PRAKSE (RADA) 
KOD NAPREDNIH GOSPODARA. U tom smo i mi već 
imali lijepih uspjeha šiljanjem svoje seljačke omladine 
na praktički rad naprednim gospodarima u inozemstvo. 
Na tom je polju radilo dosad društvo za privrednu izobra- 
zbu hrvatske mladeži ,,Hrvatski Radiša", a pored njega 
i poljoprivredni fakultet sveučilišta u Zagrebu u zajednici 
sa Švajcarskim seljačkim savezom. Dosad je provedeno 
to praktično školovanje seljačkih mladića kod naprednih 
švajcarskih seljaka u nekoliko grupa. 

Značajno je slušati izvještaje samih mladića o tom 
njihovu praktičnom radu na pojedinim seljačkim imanji- 
ma : oni iz naših naprednijih krajeva puni su hvale, a ma- 
nje su zadovoljni oni, koji se već kod svojih kuća nijesu 
privikli marljivijem i točnom radu. Začudo, da se ti tuže više 
i na ,,napor" u radu negoli sinovi naprednih seljačkih obitelji. 

Važan je boravak naših seljačkih mladića u inostran- 
stvu, a naročito u Švajcarskoj, što su osim upoznavanja 
jezika (francuskog ili njemačkog) upoznali dušu i život 
švajcarskog seljaka, koji je trijezan, ozbiljan, proračunat, 
u obitelji do najveće čistoće ćudoredan. Mladići upozna- 
vaju seljačko gazdinstvo, u kojem se znade cijeniti vrijeme, 
radna snaga i korist primjene tehnike. Osim toga dom švaj- 
carskog seljaka sliči više kakvu gospodskom ljetnikovcu, 
a ne onoj našoj polurazrušenoj seljačkoj kući s neograđenim 
dvorištem i đubrištem, gdje i sve gospodarske zgrade leže 
bez reda i cilja, ko da ih je netko pobacao, a ne čovjek 
svojom mukom načinio. 

Svakako seljački mladići upoznavaju u tuđem svijetu i 
nedostižive još stvari za našeg seljaka, jer tamo nalaze 
»u jednom kutu telefon, a u drugom barometar". 

Koristi su od takve praktične škole i u tom, što svaki 
mladić ispoređuje svaku i najmanju sitnicu tuđega seljač- 
kog doma s prilikama u svojoj kući ili prema glavnijim gra- 
nama svoga seljačkoga doma. Značajno je, da slovenski 
mladići pokazuju više zanimanja za stočarstvo i za radničke 
prilike sela; njih osobito zanima, kako se umjetnim gno- 
jem i gnojnicom đubre travnici, da se uzmogne u godini 
pet puta kositi. 

Drugi mladići u švajcarskom zadrugarstvu vide nesamo 
njegove uspjehe nego i način rada u vjeresijskim, proizva- 
đačkim i potrošačkim zadrugama. ' 

Treći se seljački mladići opet dive duši švajcarskog selja- 
ka, gdje nema ogovarača, potvorača, kletnika, psovača, kra- 
dljivaca, smutljivaca, kavgadžija, pijanica, a stoljeća ne 
znaju ni za koje ubistvo u selu. Protiv zala, koja se hoće 
da uvuku iz gradova, ustaje složno cijelo selo, zadruge, 
seljačka društva. U selu je nemoguć kakav pokvareni čo- 
vjek, jer ga cijelo selo izbacuje kao pčele truta iz košnice. 

Mladići upoznavaju i saradnju države i škole sa se- 
ljačkim svijetom. Država potpomaže selo, gdje samo može, 
a seljak potpomaže državu kao napredan gospodar i dobar 
porezovnik. 

Svako selo ima električni vod, jer su seljaci znali da 
iskoriste gorske bujice i da ih obuzdavaju pretvaranjem 
njihove sile u snagu elektrike, koja nesamo da daje osvje- 


. tljenje, nego i pomoć u cijelom seljačkom gazdinstvu. 


Uspjesi su takva praktičnog školovanja i u tome, 
što mladići upoznavaju probuđenu svijest drugog naroda, 
poštivanje starih vrlina, pa onda i oni nauče, tko su i što 
su; nauče poštivati sve svoje i sve ono, što je u njihovu 
seljačkom narodu dobro, lijepo, plemenito, osjećajno, pa 
makar i ne bilo novo ; nauče poštivati sve ono, što je časna 
baština djedova i pradjedova. 

Bit će zato potrebno, da se ta posebna vrsta seliačke 
škole nastavi, čim se poboljšaju prilike naših sela i čim se 
stvori međunarodni saobraćaj, koji će biti iskreniji i s više 
ljubavi, a manje sebičnosti ; čim narodi upoznadu, da im je 
napredovanje u složnoj suradnji i izmjeni dobara, a ne u 
međusobnom iskorišćivanju i provođenju životinjske borbe 
po pravu jačega. 


PRODUŽNE ŠKOLE NA SELU 


U većini naprednijih naroda traje osnovna škola na 
selu punih 8 godina. Ona se dijeli u nižu osnovnu 
školu sa 4 razreda i u produžnu školu sa 4 viša ili 
produžna razreda. Na produžnu školu obvezana su sva 
seljačka djeca. 

lako ta PRODUŽNA ŠKOLA nije isključivo seljačka, 
nego daje seljačkom djetetu, tek proširenu i nastavljenu 
obuku na nižu osnovnu, ipak se produžna škola razlikuje 
po svom nastavnom planu od ostalih građanskih škola ; 
ona se i nehotice prilagođuje teoretskoj izobrazbi seljačkih 
mladića i djevojaka prema potrebama njihova seljačkog 
života i rada. 

Po našem starom zakonu o pučkim školama imali 
smo nešto slično tim produžnim školama u obliku tako- 
zvanih ,opetovnica". Međutim obuka u tim opetov- 
nicama bila je određena samo u jedan ili u dva dana u 
tjednu (nedjelju i četvrtak ili samo nedjelju); osim toga 
nastavni je plan bio prepušten dobroj volji samoga uči- 
telja. lako te opetovnice nijesu imale znatnijih uspjeha, 
dobra im je strana bila, što je seljačka mladež (muška i 
ženska) i iza svršenih četiri ili pet razreda pučke škole 
znala, da se nalazi još pod paskom svojih učitelja, da nije 
prepuštena sama sebi i da nije zaboravljala i ono malo ste- 
čena znanja. 

Najnovijim zakonom o osnovnim školama ukinute 
su međutim opetovnice, a zakonom je predviđena po uzoru 
u drugim državama osnovna obuka od 8 godina. Među- 
tim tim je zakonom stvoreno samo mrtvo slovo na pa- 
piru, jer je u život provedena osnovna obuka samo za prva 
4 razreda. Taj je zakon moguć za život u drugim država- 
ma i krajevima, gdje je seljaštvo a i cio narod posvema 
drukčije pripravljen i odgojen za svoje školovanje. 

A kako ćemo moći pomišljati na obvezatnu produ- 
žnu školu do 16. godine kroz svih 10 mjeseci kod nas; gdje 
velik dio seoskog pučanstva vidi i u osnovnoj školi sa 4 
razreda svoga krvnoga neprijatelja ? Kako ćemo pomišljati 
na izgrađivanje novih zgrada za produžne škole, gdje ne- 
imaština i države i seljačkog naroda ne dopušta, da iz- 
gradimo dovoljno i onih osnovnih škola u svima svojim 
krajevima prema potrebama i samih školskih obvezanika ? 


Zato sve dotle, dok ne stvorimo sami u svome narodu 
sve zdrave preduvjete i za osnovnu školu, ne smijemo 
pomišljati na obvezatnu produžnu — barem ne u ovom 
obliku. ' 

.Pa ipak svi danas osjećamo i te kakvu potrebu a i 
nedostatak sadašnjeg školskog sustava, gdje smo ponaj- 
prije oteli još tjelesno nedoraslu i duševno nerazvijenu 
djecu njihovu roditeljskom domu, a onda je iza četiri go- 
dine muke i isprekidane obuke opet bacamo selu, nemar- 
nosti i za život i za školu. Otpuštamo djecu iz škole upravo 
u dobi — oko 12. godine, kad su djeca počela nešto svojim 
razborom misliti, — u dobi, kad bi produžnom obukom 
seljačka mladež mogla korisno  upotrebiti ono početno 
znanje stečeno u prva četiri razreda osnovne škole. 

U svojim sadanjim prilikama ne možemo kraj raštr- 
kanih sela pomišljati ni na osnovne škole u svakom selu, 

a kako ćemo graditi onda. produžne ? — Sirotinja smo 
još. Zato moramo računati time, da katkad jedva možemo 
imati škole za svoju djecu, koja će imati okolinu i po ne- 
kih 5 do 8 kilometara daljine. 
No ako škola mora da bude tako po nekoliko kilome- 
tara udaljena od doma djeteta, kako i možemo zamišljati, 
kako možemo i zahtijevati, da ono ubogo siroče od 7 ili 
8 godina i bez dobre obuće i bez toplijeg odijela prevaljuje 
tako dalek put po kiši i po snježnim mećavama, da ra- 
nom zorom još u mraku prvo prti put kroz snijeg, koji je 
preko noći napadao ? Kako može takvo dijete umorno, 
prozeblo, blatno, prokislo do kosti nešto u školi i naučiti ? 
Kako može i učitelj imati pravog uspjeha, gdje mu u zimi 
poradi snježnih mećava i bolesti dolazi tek kakva polo- 
vica djece, a i to danas jedno, sutra drugo ? A kad dođu 
opet proljetni lijepi dani, pomanjkat će mnogo od ono 
odraslije djece, jer ih sebični roditelji već iskorišćavaju za 
čuvanje stoke ili za kakav drugi rad u polju. 
= Tako i ta osnovna škola ostaje dobrim dijelom prazna, 
a pje djece u nauci i nakon pune četiri godine gotovo 
nikakav. Djeca nijesu pravo naučila ni čitati, ni pisati, 
ni računati. 
A upravo onda, kad to dijete počne već misliti i učiti 
svojim razborom, onda ga možda vadimo iz škole ili ga sama 


oškola otpušta nakon svršena 4 razreda. 


A što će početi i sami roditelji da rade s onom 'dje- 
com od 12. do 16. godine njihove, osobito u mjesecima, 
gdje nema nikakvih poljskih radova ? Mladići se vucare 
i klate po selu, da nitko za njih ne zna, ni gdje su, ni što 
rade. Po noći ni ne dolaze kući, nego spavaju po kakvim 
sjenicima ili po štalama kraj stoke. 

Kraj takvih prilika nije čudo, da se seljački mladići 
zarana uče svemu zlu, da stradavaju počesto tjelesno i 
ćudoredno. 

A djevojčice ? Što će s njima raditi majke u toj njiho- 
voj dobi do 16. godine, kad nijesu ni za kakvu pravu pomoć 
u kući ? Njihov je sav rad ili ići za stokom na pašu, ili 
baviti se kakvim ručnim radom. 

Seljački bi zato roditelji u onim malenim i stisnutim 
seljačkim sobicama bili najsretniji, kad bi im u one zimske 
mjesece primio netko tu djecu k sebi i uzeo ih pod okrilje, 
da ne gube zdravlje i vrijeme po selu. 

Hoćemo li stoga poći ispravnim putem seljačke prosvjete, 
hoćemo li i hrvatskom narodu da predamo umne tečevine 

drugih naprednijih naroda, to u školovanju svo- 
jih sela moramo ići svojim samostalnim 
putem. Moramo svome seljačkom marodu i njegovoj 
djeci dati takav naučni plan, koji će voditi računa o svima 
prilikama naših sela : 


o odbojnosti i ravnodušnosti seljačkih roditelja prema 
svakoj školi ; 

o sebičnoj njihovoj težnji za iskorištavanjem i neraz- 
vijene dječje tjelesne snage u kućanstvu i poljskim rado- 
vima ; 

o neimaštini i države i naroda, da se izgrade u svima 
selima osnovne škole ; 

o raštrkanosti seljačkih naselja, o neprohodnosti pu- 
teva i cesta, o udaljenosti seljačkog doma do škole ; 

o siromaštvu roditelja, da uzmognu djeci zimi dati 
toplu odjeću i obuću ; — konačno i 

o tjelesnoj nemogućnosti dnevnog polaska udaljene 
škole od više kilometara po djeci slabo obučenoj, a nikako 
hranjenoj u onim snježnim burama i mećavama, 

Kad baš sve to promislimo, onda vidimo, da bismo 
morali školovanje naših sela postaviti posvema u druge 
smjernice, nego što su škole i s najboljim naučnim pla- 
nom drugih naroda. Svu obuku svoga seljačkoga svijeta, 
pa i onu osnovnu za sitnu djecu, trebali bismo primijeniti, 
u prvom redu, prilikama naših sela u vezi i s produžnim 
školovanjem. 


Prema već iznesenoj zamisli u našoj javnosti mogla 
bi se osnovna osamgodišnja obuka našega seljačkoga svijeta 
razdijeliti u dva tečaja: niži i viši tečaj. Svaki bi 
tečaj trajao po četiri godine, ali tako, da bi djeca polazila 
školu u godini samo pet mjeseci, umjesto 10 mjeseci, kako je 
to predviđeno po sadanjem zakonu o osnovnoj obuci. 


Seljačka djeca od 7. do 11. ili do 12. godine polazila bi 
niži tečaj osnovne škole samo od 1. rujna do 1. studenoga, 
te od 1. travnja do 1. srpnja. To su mjeseci, kad bi mo- 
glo polaziti školu svako i slabije dijete, jer bi za zimskih 
mjeseci polazak bio prekinut. Mislimo, da bi djeca i za tih 
pet mjeseci redovitim polaskom škole mogla ono isto a 
možda i više naučiti, nego što nauče danas u deset mjeseci 
neredovitim polaženjem. Uostalom ne bi bio ni potreban 
za djecu onako široki naučni plan kao sada, gdje se i učitelj 
i dijete moraju mučiti, da svrše propisano gradivo iz povije- 
sti, zemljopisa, higijene i iz svega drugoga, što uče danas, a 

za što pravo govoreći nijesu ni u kojem pogledu duševno 
još dorasli. Gradivo bi se imalo tako ograničiti i razdije- 
liti, da djeca u četiri godine nauče jedino dobro čitati, pi- 
sati i računati, da nauče poznavati osnovice svoje vjere, 
— ukratko da nauče samo ono, što će im biti potrebno 
kao početak za dalje školovanje u životu. 

A kada seljački dječak i djevojčica svrše taj niži tečaj 
osnovne škole, onda za njih ne postoje tolike poteškoće, 
da kroz zimske mjesece od 1. studenoga do 1. travnja po- 
laze redovitu obuku u višem tečaju osnovne škole kroz 
četiri godine. To je upravo ono vrijeme, kada ta djeca ne- 
maju kod svojih kuća nikakva posla, a i ne mogu ništa pri- 
vređivati u svome seljačkome domu; kada i sami rodi- 
telji ne znaju, kud bi s tom djecom u njihovoj prelaznoj 
dobi. 

Prednosti bi ove podiobe u dva tečaja bile, što bi to 
odgovaralo baš našim sirotinjskim prilikama. Ne bismo tre- 
bali za tu stvarno ,pprodužnu školu"? ni novih zgrada ni 
učitelja. Time bi bila najzgodnije riješena poteškoća i dr- 
žave a i samih roditelja za izgradnju novih školskih zgrađa 
i za plaćanje novih učiteljskih sila. 

Bila bi uklonjena poteškoća onakvih produžnih škola, 
koje bi prisilno odvodile seljačku mladež u škole u mje- 
secima velikih poljskih radova (u jeseni i proljeću), kako je 
to predviđeno i našim zakonom o produžnim školama. 

Viši tečaj osnovne škole morao bi po svome nastavnom 
planu da usađuje u dušu i u um sve ono, što će seljačkoj 
mladeži kao budućem seljačkom mužu ili ženi biti potre- 
bno u njihovu životu i radu. 

Da se uspjeh obuke još bolje osigura, imali bi se svi 
razredi toga višega tečaja razdijeliti u dva odjela: u d j e- 
čačkom odjelu odgajali bi se i izobražavali seljački 
dječaci od svoje 12. do 16. godine pretežno za svoj muški 
seljački rad, a isto tako biiu djevojačkom odjelu 
upoznavale i učile seljačke djevojke sve ono, što im je po- 
trebno kao seljačkim ženama u kućanstvu, domaćinstvu, 
odgoji djece i t. d. 

Po takvu preuređenju naših osnovnih seljačkih škola 
imali bismo u svakom našem selu zapravo pravu seljačku 
školu za seljačke mladiće i pravu seljačku domaćinsku školu 
za naše seljačke djevojke bez ikakvih većih poteškoća, 

Takvim preuređenjem osnovne škole u niži i viši tečaj 
stvorili bismo školu i prema svojim prilikama i potrebama 
bez ikakva oponašanja tuđih sistema i planova. Pomislimo 

samo na to, da bismo po takvu uređenju stvorili odmah 
u «svome: seljačkom narodu toliko seljačkih škola za mladiće, 
a isto toliko seljačkih domaćinskih škola, koliko je dosad 0s- 
novnih škola. A otvaranjem svake nove osriovne škole mi otva- 
ramo i novu seljačku školu za seoske mladiće i djevojke. 

A koja korist od toga ? 

Svih tih koristi i ne možemo pravo predviđati a ni 
opisati. To bi bio za najbližu budućnost pravi preporod 
cijelog našega seljačkoga: naroda, kad bismo i dopustili, 
da će tek polovica sve seljačke mladeži stvarno završiti 
viši tečaj. ; 

Takvim radom otvorili bismo mogućnost, da dobivam 
u novim seljačkim pokoljenjima seljačke muževe sposobne 
za svaki napredni rad u selu : u promicanju svih zadružnih 
grana, u stvaranju prosvjetnih i staleških udruženja, u 
promicanju naprednijeg seljačkog rada putem tehnike. 
Time bi dobio i cio narod i cijela država, jer bi već u voj- 
ničku službu dolazili mladići daleko s većom izobrazbom ; 
u općinska vijeća ulazili bi muževi zreli i sposobni, da pro- 
sude koristi općinskoga rada; seljačke komore i druga 
staleška tijela dobivala bi izobražene muževe, koji će znati 
da procijene sve važnosti seljačkog zakonodavstva. 

Riječju : Po takvim seljačkim školama, po takvim mla- 
dićima i muževima, koji budu iz njih izilazili, moći ćemo 
da provodimo svako korisno djelo na selu i u prosvjeti i 
u: privredi i u komasaciji razbacanih seljačkih posjeda i 
u raseljavanju prenapučenih krajeva i u stvaranju i odr- 
žavanju jakog seljačkog doma. 

No time nijesu iscrpene ni druge dobre strane takva 
školskog sistema . (sustava) : 

Napomenuli smo već, da i najnapredniji seljak“ nije 
volio slati svoga sina u poljoprivredne škole u kojem našem 
gradu. opravdanim strahom, da će mu se tom školom i 
Životom u gradu odbiti dijete od sela; bojao se, da će uz- 
gojiti kakva ,,gospodičića" umjesto seljaka i čuvara 
svoga seljačkog doma. Međutim kod ovih produžnih škola po- 
lazi svaki seljački mladić i svaka seljačka djevojka ,,poljo- 
privrednu školu'' u svome selu s onom istom torbom, u onoj 
istoj seljačkoj obući i narodnoj nošnji, u kojoj: je polazio 
niži tečaj osnovne škole. — Time smo. seljačku školu i nehoti- 
ce unijeli u svako naše selo, te seljak ne će morati slati 
svoju djecu u grad na dalje školovanje. Time ćemo i sa- 
čuvati svu svoju seljačku mladež seljačkome životu i radu. 
Ne ćemo onda od tih školovanih mladića stvarati polu- 

školovanu gospodu, kakvu smo dosad redovito stvarali 
sistemom ,,nižih poljoprivrednih škola": 


. Preporodnim radom takve seljačke škole u svakom 
našem selu stvarat će se i novi duh i novo mišlj e 
nje. o samoj školi. Ona ne će biti više gledana kao 
krvni porez udaren na selo, nego kao osnovica daljeg na- 
prednog rada svega našega seljaštva. Narod će sada sve 
rado dati za svoju školu. Treba li novu izgraditi, on će 
namaći sredstava, da se izgradi. Treba li je proširiti, on ne 
će žaliti nikakvih žrtava. Sada će nastati i u svim dru- 
gim selima pravo natjecanje u želji i nastojanju, da sva sela 
dobiju nesamo svoje osnovne nego i svoje ,,seljačke škole". 
Time će biti u skoroj budućnosti lakše riješena i poteškoća 
sitne djece u polasku škole. Sviješću naroda doći ćemo 
domala do toga, te će i sva seljačka djeca moći polaziti 
obuku u nižem tečaju i kroz punih deset mjeseci, jer će 
svako selo s dovoljnim brojem školskih obvezanika željeti 
izgraditi sebi školu. 


Privremeno ostaje pri takvu novom uređenju seljač- 
kih škola jedina poteškoća, da li će učitelji osnovnih škola 
svojom  dojakošnjom izobrazbom moći odgovoriti potre- 
bama nastave i u višim tečajevima osnovne škole, zapravo 
potrebama nastavnog plana i prave seljačke škole, koje će biti, 
istina, više naučnog nego li praktičkog smjera. Kao prela- 
zno stanje mogli bi se za mlade učitelje priređivati u pra- 
znicima dvomjesečni tečajevi, dok bi se od novih učitelj- 
skih pripravnika tražilo, da nakon stručne učiteljske škole 
produže svoje školovanje još kroz dvije godine na kojoj 
možda posebno za njih uređenoj srednjoj poljoprivrednoj 
školi. Te bi srednje poljoprivredne škole mogle biti 
razdijeljene posebno za pripravnike, a posebno za pripra- 
vnice učiteljskih zvanja. 


Poljoprivredna produžna izobrazba učitelja ne bi ni uko- 
liko škodila njihovu općem obrazovanju a ni praktičkom radu 
po selima. Po takvu školovanju mi bismo dobili i u seoskim 
učiteljima jače i sposobnije sitne radnike, nego što ih imamo: 
danas. 

Po uzoru tih ,,produžnih seljačkih škola" mogla 
bi se u našim gradovima i gradićima provesti obavezatna 
produžna škola i za građanska zvanja s posebnim nastavnim 
planom za mušku i žensku mladež. Time bi se najzgod- 
nije i riješilo ono teško pitanje naučničkih (šegrtskih) 
škola, kojih dojako nemamo, a koje su nam prijeko 

potrebne. za osposobljenje mladića u različita zanatska 
i trgovačka zvanja. 

Produžnom osnovnom školom i u gradićima podigli 
bismo .znatno prosvjetno stanje svih naših građana: obr- 
tnika, radnika i trgovaca, koji ne budu imali mogućnosti 
pohađati kakve druge srednje škole. 

Kako su pak prilike i roditelja a i djece u gradićima 
daleko povoljnije za polazak škola nego li na selima, to bi 
se ovdje mogao zadržati obavezatni desetmjesečni polazak 
i u nižem i u višem tečaju osnovne škole. 

Slično kao što će za učiteljske pripravnike ,,seljačkih 
škola" biti potrebno produženje školovanja kroz dvije 
godine na kojoj učiteljskoj poljoprivrednoj školi, imali 
bi i učitelji i učiteljski pripravnici, koji žele obučavati u 
gradićima u višim tečajevima osnovne škole, svršiti barem 
posebnu dvogodišnju učiteljsku školu građanskog smjera. 

Kao što se iz toga plana vidi, mi ne stojimo pred ne- 
savladivim poteškoćama, da putem seljačkog školovanja 
dignemo cio svoj narod, a naročito seljački, do pune njegove 
gospodarske, narodne, društvene i prosvjetne snage. Treba 
iu imati dobre volje, smionosti i jasnih ciljeva u svome 
radu! 


UZORNA DOBRA - KONTROLNE 
STANICE = VOČNI RASADNICI 


U uskoj povezanosti sa seljačkom prosvjetom postoje 
i u našoj državi UZORNA DRŽAVNA GOSPODARSTVA, 
na kojima se provode pojedine vrste ratarskih grana. 
Takva bi imanja imala služiti okolišnom seljaštvu primje- 
rom i uzorom naprednog gazdinstva. Redovito ta gospodar- 
stva služe i svršenima agronomima, da se na njima u ži- 
votu i radu upoznadu s poljoprivredom nakon svršena 
njitova sveučilišnog školovanja. 

Uzorna gospodarstva nastoje počesto prema prilika- 
ma svoga okoliša, da jače njeguju jednu ili drugu granu 
poljoprivrede: stočarstva, vinogradarstva, povrtljarstva, 
voćarstva, žitarica, peradarstva, uzgoje industrijskih biljki, 
uređenju poljoprivrednih industrija i t. d. 

Uzgojem posebnih vrsta plemenitije stoke nastoje 
uzorna dobra izravnim rasplodom ili križanjem s domaćom 
stokom potisnuti i u seljačkom gazdinstvu manje kori- 
sne vrste stoke. 

Slično tako djeluju i sadnicima finijih vrsta voća 
i vinove loze; uzornim vrtljarstvom šire lijepe vrste ukra- 
snog cvijeća, drveća, pa i svih vrsta povrća. 

Takva su uzorna dobra i pokretači poljoprivrednih 
izložbi za pojedine grane ratarskih proizvoda ili skupno 
za više grana. i 

Bilo bi od najveće koristi za praktičku seljačku poduku, 
da se na uzornim dobrima održavaju zimske škole i teča- 
jevi, jer bi njihovi učesnici, ma i za posebne ciljeve seljačkog 
gazdinstva, imali prilike, da se zorno upute u poljodjel- 
stvu. 

Bilo bi jednako važno za unapređivanje seljačkoga gaz- 
dinstva, kad bi se provelo što više uzornih dobara 
i na privatnom, a napose na posve seljačkom vla- 
sništvu. Po takvim uzornim seljačkim gazdinstvima mo- 
glo bi se jošte jače djelovati na okolišno seljaštvo, nego 
li po onim velikim i službenim državnim dobrima, za koja 
će seljak opravdano reći, da on ne može onako gospodariti, 
kao što to može država iz svoga budžeta. Razumljivo je, 
da bi i ta uzorna seljačka gazdinstva morala imati 
državnu pripomoć — najbolje u obliku nagrade. 


lako se katkada i uzorna državna gazdinstva bave 
istraživanjem i kontrolom pojedinih grana poljoprivrede, 
ipak redovito. postoje u svima državama KONTROLNE 
STANICE. 

Svrha je tima stanicama, da na licu mjesta provjere 
uspjehe pojedinih poljoprivrednih radova.  Ispituju zato 
biljne bolesti; čine pokuse različitim sjemenjem i umje 
tnim gnojivom ; istražuju kemijska svojstva tla obzirom 
na vrste pojedinih biljki i na godišnju toplotu (,,klimu'"). 
Označuju pokrajine za najbolje vrste stoke, žitarica, vinove 
loze ili povrća. Nastoje, da se samo u jednoj vrsti proizvodi 
roba najviše tražena i najbolje plaćana. Istražuju najbo- 
lju upotrebu i korisnost poljoprivrednih strojeva. I tako 
dalje. 

di našoj državi ima više takvih kontrolnih stanica 
(Zagreb, Osijek, Split, Ljubljana, Topčider) za proučavanje 
biljki prema pojedinim pokrajinama, za istraživanje đu- 
bra i otrova protiv štetočina i bolesti, za istraživanje tla i 
vremenskih utjecaja na zemljište, za proučavanje biljnih 
bolesti i mjera protiva istih. 

Osim tih općih kontrolnih stanica imamo u državi i 
stanice za ispitivanje samo pojedinih poljoprivrednih grana. 

Po sebi je razumljivo, da takve stanice jedna drugoj javljaju 
uspjehe svoga rada. 

lako je sav rad tih kontrolnih stanica u našoj državi 
još čedan, ipak su njihovi uspjesi vrlo važni za cjelokupnu 
našu poljoprivredu. Ti bi uspjesi bili još veći, kad bi rad 
tih stanica bio jače povezan sa seljačkim gazdinstvima. 

U našoj državi ima više državnih i privatnih VOĆNIH 
I VINOGRADARSKIH RASADNIKA. Djelovanje nji- 
hovo ograničeno je redovito na najbliži okoliš. No ima već 
pojedinih rasadnika, koji su uzgajanjem posebnih vrsta 
vinove loze ili voćaka uspjeli korisno proširiti svoje djelo- 
vanje ma sve krajeve naše države. 

Bilo bi svakako korisno, kad bi se općinski rasadnici 
uredili uz obuku školske djece na svakoj osnovnoj školi. 
A bit će i potrebno, da i naše proizvodno zadrugarstvo 
uzme u svoj zadrugarski plan i rad oko uređivanja rasad- 
nika za sve vrste voća, vinove loze i povrća. 


SREDNJE I VISOKE POLJO- 
PRIVREDNE ŠKOLE 


Osim tih vrsta prosvjete na selu i za selo imamo i u 
našoj državi uređene SREDNJE POLJOPRIVREDNE 
ŠKOLE s nastavom, koja traje 3 do 4 godine. Te škole mogu 
polaziti učenici nakon svršena 4 razreda koje srednje škole. 

U pojedinim naprednijim zemljama, napose u eho- 
slovačkoj i Njemačkoj, polaze mladići sa sela kao učenici 
srednjih škola baš te vrste poljoprivrednih škola te se onda 
. vraćaju svojim seljačkim imanjima kao obični seljaci. Mi 
smo međutim još daleko do toga. 

Naše tri srednje poljoprivredne škole (Križevci,. Va- 
ljevo i Bukovo) služe ponajviše tomu, da spremaju od svojih 
svršenih đaka učitelje nižih poljoprivrednih škola, niže dr- 
žavne i privatne činovnike, napose sreske ekonome i 
putujuće učitelje. 

Bilo bi bezuvjetno za narod korisno, kad bi i kod nas 
veći broj đaka nakon svršenog 4. razreda srednjih škola 
pohađao poljoprivredne srednje škole, doduše ne s ciljem, 
da postanu samo činovnici, nego da postanu svoji dobri ga- 
zde na selu, napose na srednjem posjedu. ' 

«A možda bi u vezi s uređenjem produžnih seljačkih 
škola, kako je to izloženo, velik broj svršenih đaka baš sa 
tih škola mogao biti namješten na selu kao učitelji na osno- 
vnim seljačkim školama za stručne predmete viših tečajeva. 

U svima državama pored nižih i srednjih poljoprivre+ 
dnih škola postoje ili samostalne VISOKE POLJOPRIVRE- 
DNE ŠKOLE u položaju sveučilišnog fakulteta, ili su sa- 
stavni dio sveučilišta kao poljoprivredni fakul- 
teti. U našoj državi vrši se visoka poljoprivredna nastava 
na poljoprivrednim fakultetima u Zagrebu i Beogradu. 

Cilj je tih visokih škola, da unapređuju poljoprivredne 
znanosti, da osposobljavaju svoje đaka za više činovnike 
državnih ili privatnih ustanova, za profesore na srednjim 
i višim poljoprivrednim školama, za poljoprivredne činov- 
nike kod srezova i t. d. Dok su postojali veliki posjedi, to su se 
upravo s tih škola uzimali i upravitelji za velika imanja. 

lako položaj svršenih đaka na poljoprivrednim fakul- 
tetima u našoj državi nije još jednolično i općenito ure- 
đen, njihovi su položaji vrlo. važni i za seljačku prosvjetu 
bilo kao činovnika kod upravnih tijela bilo kao putujućih 
učitelja, profesora, organizatora stručnih seljačkih  teča- 
jeva i t. d. Djelokrug je svih tih diplomiranih agronoma 
vrlo širok i zahvalan, jer je polje njihova rada u narodu, 
tako rekući, ostalo dosad posvema neobrađeno. Oni imaju 
zato presudnu ulogu oko unapređivanja seljačkog gazdinstva. 

Važno je ipak i za te stručne i visoko školovane agro- 
nome, da budu i socijalno obrazovani, te selo 
i seljake promatraju i sa socijalne i strane, a nesamo s gle- 
dišta čiste gospodarske dobiti (,,rentabilnosti"). Potrebno 
je nadalje, da upravo ti stručni agronomi promatraju od v o- 
jeno svako pojedino seljačko gazdinstvo, jer obzirom na stru- 
čnu spremu samog seljaka, obzirom na veličinu posjeda, koli- 
činu radne snage, prometna sredstva, cijene na tržištu ima 
svako seljačko gazdinstvo za sebe svoju posebnu mogućnost 
uloška gotova novca, povećavanja proizvoda i čiste dobiti. 

Seljaštvo, sa svoje strane, mora za budućnost svoga 
napretka gledati i utim visoko školovanim ljudima svoje 
savjetnike i učitelje, a nesamo neke činovnike. Međusobnom 
suradnjom, bez one uobičajene činovničke ukočenosti, 
postići će se i međusobni najljepši uspjesi na korist cjelo- 
kupne privrede našega seljačkoga naroda. 

LJ I 


Ali ni sve te škole ne će mnogo koristiti, ako i cio se- 
ljakov rad, sav njegov okoliš, sva gospodarska i politička 
udruženja ne budu za seljačkog mladića, a kasnije i muža, 
trajna škola. 

Počesto se varamo, da ćemo samom školom podići 
svoje seljačko gazdinstvo. Sav rad škole bit će dobrim dije- 

lom bez uspjeha, ako svakodnevni život bude nijekao 
sve ono, što je seljački mladić čuo u školi, te ako u tom 
društvu svoga praktičkog rada ne bude našao nikakva oslona. 

Gdje su nam zato narodna seljačka društva, gdje su 
nam rodoljubi, gdje su nam sitni radnici, da okupe seljačke 
mladiće, te uzbude u njihovim mladenačkim srcima zanos 
za sve, što je dobro i plemenito ?.., 

Gdje su nam narodne žene i sitne radnice, da okupe 
seljačku žensku mladež, te povedu s njome nesamo kolo 
narodne igre, nego i kolo sitnoga rada za Boga, za na- 
rod, za obitelj, za djecu, za lijepu narodnu nošnju, za pje- 
smu, za dobrotvorni rad prema bližnjemu, za čistoću i red 
u kući, za kućanstvo, za povrtljarstvo, za ukras svoga se- 
ljačkog doma ? Gdje su nam sva ta društva ? Imamo jedino 
onih nabožnih. A da i tih nema, nestalo bi u djevojačkoj 
duši svega onoga, što resi seljačku djevojku, pa bila ona i 
neuka, pa bila i sirotica bez oca i majke. 

A gdje su nam i narodni učitelji, te nas uče u kući na- 
šoj, kako da uredimo svoj dom, kako da u voćaru našem 
njegujemo svako deblo šljive, jabuke, kruške, oraha ? Ta 
mi postajemo i prema tome zasađenom drvetu maćehe i 
očusi, koji se ne brinu za djecu — za ono drveće, jer ga 
nijesu zasadile njihove ruke. Kako je zato tužno pogledati 
jedno takvo osamljeno i prepušteno stablo! Godinama 
nije ga dirnula ljudska ruka nego samo onda, kad treba 
ubrati nezasluženi plod sa stabla. Kada ga je tko okopao ? 
Kada ga je pođubrio ? Kada se tko pobrinuo, da mu žilje 
i koru ne uništava stoka ? Kada mu je tko grane prorije- 
dio i suharke uklonio ? Kada se tko pobrinuo, da ne navali 
i na stablo kakav krvni neprijatelj, koji će mu isisati sve 
sokove, dok ga posvema ne uništi ? 


Gdje su nam po našim selima naši narodni učitelji, . 


koji će nas poučiti uzgoju boljih vrsta stoke, koji će nas 
uzadružiti u seljačke marvogojske zadruge ? Gdje su, da 
nas upute, kako da za vremena predusretnemo svima 
stočnim bolestima ? Gdje su, da nas pouče, kako da osi- 
guramo svoju stoku, te nam i u slučajevima crkanica ne 
propada sva naša muka i nada ? Jer ništa više našega se- 
ljaka ne upropašćuje i ne ubija, koliko pomor na stoci, u 
koju je ulagao svu svoju muku i trošio prirod, da mu ona 
danas sutra izbaci koji dinar za kuću, za poreze, za opra- 
vak trošnih zgrada. A sva mu ta nada i sva pomoć u go- 
spodarstvu propadne odjednom. Zato bi bilo od prijeke 
potrebe, da se i naš seljak nauči, te putem svojih seljačkih 

zadruga osigura svoju kuću, svoje gospodarske zgrade, svoje 
usjeve, svoju stoku, svoje voćare i vinograde. 


. Našem selu treba uz onu osnovnu školu pravih narod- 
nih sitnih radnika i pravih narodnih gospodara, koji će na 
svome imanju znati sami urediti uzorni voćnjak i vinograd, 
koji će se pobrinuti, da i cijelo selo dobije lijepih sadnica. 


. U upravu općine ne smiju da dođu oni seoski najveći 
vikači i seoske propalice, a ni oni, koji će svojom šutnjom 
odobriti sve voljice viših, nego treba da dođu pravi ljudi, 
pravi seljački gazde, koji su svojim radom pokazali, da znadu 
dobro i pametno gospodariti za sebe. Samo će takvi znati 
pokazati, kako treba gospodariti i za dobro u svojoj općini. 

. Rad zato naših općina mora biti odgojnim i prosvje- 
tnim radom naših sela, a nesamo mjestom, koga se svi boje 
i kamo moraju da unose svu svoju imovinu. 


Ai svaki rad našeg školovanog čovjeka na selu mora 
biti živa škola za našega malog čovjeka, za našega se- 
ljaka. Svi školovani ljudi svojim naprednijim radom i 


. jasnijim pogledima u život treba da otvaraju poglede u 


život našem seljaku. Ostat će, istina, i za školovane, koji 
ne žive seljačkim životom, još mnogo i mnogo stvari, koje 
im se čine malenima i neznatnima, a koje su ipak za život 
seljačkog naroda silno važne. No to još nije toliko zlo kao 
ono, što su se mnogi već po svojim školama naučili tražiti 
sve od svojih sela i od svoga seljačkoga naroda, a da mu 
ništa, ama baš ništa ne daju. Kad bi za taj narod imali 
barem srca i duše, ali ni toga počesto nemaju!.., 


. Što nam zato koristi, te se ponosimo svojim seljač- 
kim narodom, da nam je tjelesno zdrav a duševno bistar ? 
. Što nam koristi, da kažemo, da su djeca naših sela daro- 
vita, iako im duh nije onako okretan kao u gradske djece ? 
to nam koristi, kad u svome seljačkom narodu mo- 
ramo samo gledati krasni materijal, koji uzalud leži, čeka i 
gine, da ga vješta ruka kao najdragocjeniji dragi kamen 
izradi ? 

Nema nažalost nikoga, da taj dragi kamen i digne sa 
zemlje. Naš je čovjek prepušten samom sebi. Pa kako onda 
da se opravda onaj vječni prigovor hrvatskom seljaku, da plete 
kotac kao i otac, da je neuk, da je siromah, da je surov, da 
je divlji, da je nepristupačan dobru! 

Oživimo taj dragi kamen zdravom seljačkom prosvjetom, 
dobrim seljačkim školama, ali u prvom redu zdravom okolinom 
i sitnim radom! 

